പുരുഷന്മാരെ വശീകരിച്ച് മദ്യം നല്‍കി അബോധാവസ്ഥയിലാക്കി കവര്‍ച്ച ; യുവതിയെ പൊലീസ് കുടുക്കിയത് ഇങ്ങനെ | man|alcohol|robbery|unconscious\nലോഡ്ജില് വെച്ച് യുവാവിന് അമിതമായി സിന്ധു മദ്യം നല്‍കി\nJan 11, 2021, 09:48 am IST\nതിരുവനന്തപുരം : പുരുഷന്മാരെ വശീകരിച്ച് മദ്യം നല്‍കി അബോധാവസ്ഥയിലാക്കി കവര്‍ച്ച നടത്തുന്ന യുവതി പിടിയില്. കുന്നുകുഴി ബാട്ടണ്‍ഹില് കോളനിയിലെ സിന്ധുവിനെയാണ് (31) മെഡിക്കല് കോളേജ് പൊലീസ് അറസ്റ്റ് ചെയ്തത്. ഇവരുടെ ഇരകളായിരുന്നത് കൂടുതലും യുവാക്കളായിരുന്നു. കണ്ണേറ്റുമുക്ക് സ്വദേശിയായ യുവാവ് നല്‍കിയ പരാതിയെ തുടര്‍ന്നുള്ള അന്വേഷണത്തിലാണ് ഇവര് പിടിയിലായത്.\nഡിസംബര് 29-ന് രാത്രിയിലാണ് ഇവര് യുവാവുമായി പരിചയം സ്ഥാപിയ്ക്കുന്നത്. മെഡിക്കല് കോളേജ് കാഷ്വാലിറ്റിയ്ക്ക് സമീപത്ത് വെച്ചാണ് ഇവര് പരസ്പരം കണ്ടത്. തുടര്‍ന്ന് യുവാവിനെ കൊണ്ട് ഇവര് ലോഡ്ജില് മുറി എടുപ്പിച്ചു. ലോഡ്ജില് വെച്ച് യുവാവിന് അമിതമായി സിന്ധു മദ്യം നല്‍കി. യുവാവ് അബോധാവസ്ഥയിലായെന്ന് മനസിലായതോടെ ഇവര് യുവാവ് ധരിച്ചിരുന്ന മൂന്നരപ്പവന്റെ സ്വര്‍ണമാലയും ചെയിനും 5,000 രൂപയും മോഷ്ടിച്ച് സ്ഥലം വിടുകയായിരുന്നു.\nബോധം വീണ യുവാവ് താന് കവര്‍ച്ചയ്ക്ക് ഇരയായെന്ന് മനസിലായതോടെ പൊലീസില് പരാതി നല്‍കുകയായിരുന്നു. പൊലീസ് അന്വേഷണത്തില് യുവതി വില്‍പ്പന നടത്തിയ ചാലയിലെ ജൂവലറിയില് നിന്നും സ്വര്‍ണം കണ്ടെടുക്കുകയായിരുന്നു. തുടര്‍ന്ന് ഇവരെ ചോദ്യം ചെയ്തപ്പോഴാണ് പല യുവാക്കളെയും ഇവര് ഇത്തരത്തില് കുടുക്കിയിട്ടുണ്ടെന്ന് പൊലീസ് കണ്ടെത്തിയത്. സംഭവത്തില് യുവതിയുടെ അറസ്റ്റ് രേഖപ്പെടുത്തിയിട്ടുണ്ട്.\nman alcohol robbery unconscious\nനിയന്ത്രണങ്ങള് കാറ്റില് പറത്തി വിജയ് ആരാധകര് ; 'മാസ്റ്റര്' ടിക്കറ്റ് സ്വന്തമാക്കാന് എത്തിയത് ആയിരങ്ങള്\nബംഗാളിൽ താണ്ഡവമാടി തൃണമൂൽ കോൺഗ്രസ്; 15 ബിജെപി പ്രവർത്തകർക്ക് പരിക്ക്, തളർത്തില്ലെന്ന് സുവേന്ദു അധികാരി\n144 കുപ്പി മദ്യവുമായി തലശ്ശേരി സ്വദേശി അറസ്റ്റിൽ\nApr 15, 2021, 04:46 am IST


Malayalam news || എംജി സര്‍വകലാശാലയില്‍നിന്നു ഇനി ഓണ്‍ലൈന്‍വഴി സര്‍ട്ടിഫിക്കറ്റുകള്\nഎംജി സര്‍വകലാശാലയില്‍നിന്നു ഇനി ഓണ്‍ലൈന്‍വഴി സര്‍ട്ടിഫിക്കറ്റുകള്\nഎംജി സര്‍വകലാശാലയില് വിദ്യാര്‍ഥികളുടെ ബിരുദം ഒഴികെ മറ്റെല്ലാ സര്‍ട്ടിഫിക്കറ്റുകളും ഓണ്‍ലൈന്‍വഴി ലഭ്യമാക്കുന്നു. ജനുവരി ഒന്നുമുതല് എല്ലാ സേവനങ്ങളും ഓണ്‍ലൈന്‍വഴിയായിരിക്കും. അപേക്ഷകള് നരിട്ടു സമര്‍പ്പിക്കാനും വെബ്‌സൈറ്റില്‍നിന്നു ഡൗണ്‍ലോഡ് ചെയ്യാനും കഴിയും. ഇതിനു മുന്നോടിയായി നവംബര് ഒന്നുമുതല് നാലു സേവനങ്ങള് ഓണ്‍ലൈന്‍വഴിയായിരിക്കും. സര്‍വകലാശാലയിലേക്കുള്ള എല്ലാ ഫീസുകളും ഓണ്‍ലൈന്‍വഴിയാണ് അടയ്‌ക്കേണ്ടത്. സര്‍വകലാശാല വെബ്‌സൈറ്റില് സര്‍ട്ടിഫിക്കറ്റ് ഓണ്‍ലൈന് എന്ന ലിങ്കില് ക്ലിക്ക് ചെയ്‌ത് സേവനങ്ങളുടെ വിഭാഗത്തിലേക്കു പ്രവേശിക്കാനാവും. സര്‍ട്ടിഫിക്കറ്റ് ലഭിക്കാന് സമര്‍പ്പിക്കേണ്ട രേഖകളുടെ വിവരങ്ങളും സൈറ്റില് ലഭിക്കും. ഈ രേഖകളുടെ സ്‌കാന് ചെയ്‌ത പകര്‍പ്പുകള് ഓണ്‍ലൈന്‍വഴി സമര്‍പ്പിക്കാം. പ്രാഥമിക വിവരങ്ങള് നല്‍കി വെബ്‌സൈറ്റില് റജിസ്‌ട്രേഷന് പൂര്‍ത്തിയാക്കിയശേഷം ഫീസ് അടയ്‌ക്കാം. അപേക്ഷയുടെ ഓരോസമയത്തെയും അവസ്ഥ എസ്‌എംഎസ്, ഇ-മെയില്‍വഴി അറിയിക്കും.


She is Now Carrying, Pradeep Chandran and wife reveals their happy news| ഭാര്യ ഗര്‍ഭിണിയാണെന്ന് പ്രദീപ് ചന്ദ്രന്, വയര് കാണിച്ചുള്ള ഫോട്ടോ ഇടാനൊന്നും താല്‍പര്യമില്ല - Malayalam Filmibeat\nNews ആഗോള ടെന്‍ഡര് ഇല്ലാതെ 4500 മുടക്കി ഇ ബസുകള് വാങ്ങുന്നു; നഗ്നമായ ജനവഞ്ചനയാണെന്ന് രമേശ് ചെന്നിത്തല\nബിഗ് ബോസിലെത്തിയതിന് ശേഷമായിരുന്നു പ്രേക്ഷകര് പ്രദീപ് ചന്ദ്രനെക്കുറിച്ച് ആരാധകര് കൂടുതല് മനസ്സിലാക്കിയത്.സീരിയലിലും സിനിമയിലുമൊക്കെയായി സജീവമായ താരം ഇടയ്ക്ക് വെച്ച് പുറത്താവുകയായിരുന്നു. ഷോയില് നിന്നും പുറത്തെത്തിയതിന് പിന്നാലെയായാണ് താരം വിവാഹത്തെക്കുറിച്ച് പറഞ്ഞത്. അനുപമയെ ജീവിതസഖിയാക്കുകയാണെന്നും ലോക് ഡൗണ് സമയമായതിനാല് അധികമാരേയും വിളിക്കാന് കഴിയുന്നില്ലെന്നും താരം പറഞ്ഞിരുന്നു.\nവിവാഹ ശേഷമുള്ള ജീവിതം മനോഹരമാണെന്ന് പ്രദീപും അനുപമയും പറഞ്ഞിരുന്നു. കുഞ്ഞതിഥിയുടെ വരവിനായുള്ള കാത്തിരിപ്പിലാണ് തങ്ങളെന്ന് വ്യക്തമാക്കി എത്തിയിരിക്കുകയാണ് താരം ഇപ്പോള്. ബിഹൈന്‍ഡ് വുഡ്‌സിന് നല്‍കിയ അഭിമുഖത്തിലൂടെയായിരുന്നു ഇതേക്കുറിച്ച് പറഞ്ഞത്. അനുപമയും പ്രദീപും ഒരുമിച്ച് പങ്കെടുത്ത അഭിമുഖത്തിന്റെ വീഡിയോ സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്.\nകുഞ്ഞതിഥിക്കായുള്ള കാത്തിരിപ്പിലാണ്, ഇതേക്കുറിച്ച് ഇതുവരെ എവിടേയും പറഞ്ഞിട്ടില്ല, സോഷ്യല് മീഡിയയിലും പോസ്റ്റ് ചെയ്തിട്ടില്ല. വയര് കാണിച്ചുള്ള ചിത്രങ്ങളൊന്നും പോസ്റ്റ് ചെയ്യുന്നതില് താല്‍പര്യമില്ലെന്നും പ്രദീപ് പറയുന്നു. ആദ്യമായി ഇത് പറഞ്ഞത് ഇപ്പോഴാണ്, എക്‌സ്‌ക്ലൂസീവ് സംഭവം നിങ്ങള്‍ക്കാണ് കിട്ടിയത്. തന്റെ അക്കൗണ്ട് വിവരങ്ങള് തരാമെന്നും പ്രദീപ് വീണയോട് പറഞ്ഞിരുന്നു.\nട്രിപ്പിള് ലോക് ഡൗണ് വന്നതോടെയായിരുന്നു വിവാഹം വധുവിന്‍റെ വീട്ടില് വെച്ച് നടത്താന് തീരുമാനിച്ചത്. ഇഷ്ടമില്ലാതെയാണോ വിവാഹം നടത്തിയതെന്ന തരത്തിലുള്ള കമന്റുകള് കണ്ടിരുന്നു. വീട്ടിലെ ചെറിയൊരു ഹാളിലായിരുന്നു വിവാഹം നടന്നത്. ഫാന് പോലും ഇടാന് പറ്റാത്ത അവസ്ഥയായിരുന്നു. വിളക്ക് കെട്ട് പോവും. സാരിയും ആഭരണവും ഹാരവുമൊക്കെയായി നല്ല ചൂടായിരുന്നു. ഇതെപ്പോ കഴിയും എന്നായിരുന്നു ഞങ്ങള് അന്യോന്യം പറഞ്ഞോണ്ടിരുന്നതെന്നും പ്രദീപ് പറയുന്നു.\nബിഗ് ബോസില് ഏറ്റവും ഇഷ്ടമുള്ളയാള് ആരാണെന്ന് ചോദിച്ചപ്പോള് രസകരമായ മറുപടിയായിരുന്നു പ്രദീപ് നല്‍കിയത്. ബിഗ് ബോസിന് ശബ്ദം നല്‍കിയ ആളെയാണ് തനിക്കേറെയിഷ്ടമെന്ന് താരം പറഞ്ഞത്. അടിയുണ്ടാക്കിക്കാനുള്ള ചോദ്യമാണല്ലേ, ഈ ഉത്തരം പറഞ്ഞാലേ രക്ഷയുള്ളൂ. എല്ലാവരുമായും കോണ്ടാക്റ്റുണ്ട്. ഗ്രൂപ്പിലും സജീവമാണ്. വിവാഹം നടക്കേണ്ട സമയത്ത് നടന്നോളും, അതില് ഒരുപാട് ആശങ്കപ്പെടുന്നതില് കാര്യമില്ല. അനുവിനെപ്പോലെയുള്ളൊരാളെ കിട്ടാന് ഇത്രയും കാത്തിരിക്കേണ്ടി വന്നുവെന്നുള്ളതാണ് മറ്റൊരു കാര്യം.\nതിരുവനന്തപുരത്ത് വര്‍ക്ക് ചെയ്യുന്നതായതിനാല് അനുവിനെ നേരിട്ട് പോയി കണ്ടിരുന്നു. അഭിനേതാവും ടെക്കിയും ശരിയാവുമോയെന്ന ആശങ്ക ഇരുവരേയും അലട്ടിയിരുന്നു. സംസാരിച്ച് കഴിഞ്ഞതിന് ശേഷമായാണ് ആ ആശങ്ക മാറിയത്. സംസാരിച്ച് കഴിഞ്ഞതിന് ശേഷമായാണ് ഇത് എവിടെ വരെ പോവും എന്ന് മനസ്സിലാക്കിയത്. പ്രൊഫഷനിലെ മിസ് മാച്ചിനെക്കുറിച്ച് സംസാരിച്ചിരുന്നു. മാസങ്ങളോളം സംസാരിച്ചാണ് അതേക്കുറിച്ച് തീരുമാനിച്ചത്. ചേട്ടന് എഞ്ചീനിയറാണ് ഈ മേഖലയിലെ ജോലിയെക്കുറിച്ച് അറിയാമായിരുന്നുവെന്നായിരുന്നു പ്രദീപ് പറഞ്ഞത്.\nShe is Now Carrying, Pradeep Chandran and wife reveals their happy news


Tennis | The Indian Telegram\nഡേവിസ് കപ്പ് ടെന്നീസ്: യോഗ്യത മത്സരത്തില് ഇന്ത്യ ഇറ്റലിയോട് തോറ്റ് പുറത്തായി\nഡേവിസ് കപ്പ് ടെന്നീസിന്റെ ലോക ഗ്രൂപ്പ് യോഗ്യതാ മത്സരത്തില് ഇന്ത്യ ഇറ്റലിയോട് തോറ്റ് പുറത്തായി. ഡബിള്‍സില് രോഹന് ബൊപ്പണ്ണദിവിജ് ഷരണ് സഖ്യം 4-6, 6-3, 6-4ന് ജയിച്ച് ഇന്ത്യക്ക് പ്രതീക്ഷ നല്‍കിയിരുന്നു. എന്നാല് റിവേഴ്‌സ് സിംഗിള്‍സില് ഇറ്റലിയുടെ ആന്ദ്രേ സിപ്പി 6-1, 6-4ന് പ്രജ്‌നേഷ് ഗുന്നേശ്വരനെ തോല്‍പിച്ചു.\nഓസ്‌ട്രേലിയന് ഓപ്പണ് കിരീടം നൊവാക് ദ്യോക്കോവിച്ചിന്\nഓസ്‌ട്രേലിയന് ഓപ്പണ് കിരീടം നൊവാക് ദ്യോക്കോവിച്ചിന്. ലോക രണ്ടാം നമ്പര് താരം സ്‌പെയിനിന്റെ റാഫേല് നദാലിനെ നേരിട്ടുള്ള സെറ്റുകളില് വീഴ്ത്തിയാണ് ഒന്നാം സീഡായ ജോക്കോവിച്ചിന്റെ കിരീടനേട്ടം. ലോക ഒന്നാം നമ്പറായ സെര്‍ബിയന് താരം 6-3, 6-2, 6-3 എന്നിങ്ങനെ നേരിട്ടുള്ള സെറ്റുകള്‍ക്കാണ് റാഫയെ പരാജയപ്പെടുത്തിയത്.\nഓസ്‌ട്രേലിയന് ഓപ്പണ് ടെന്നീസ്: റാഫേല് നദാല് ഫൈനലില്\nഓസ്‌ട്രേലിയന് ഓപ്പണില് റാഫേല് നദാല് ഫൈനലില്. രണ്ടാം സീഡായ റഫേല് നദാല്‍പതിനാലാം സീഡുകാരനായ സ്റ്റെഫാനോസിനെയാണ് പരാജയപ്പെടുത്തിയത്. 32 കാരനാണ് നദാല്. 20 വയസുകാരനാണ് സെറ്റഫാനോസ്. നേരിട്ടുകള്‍ക്കുള്ള സെറ്റുകള്‍ക്കാണ് നദാലിന്റെ ജയം. സ്‌കോര് 62, 64,60. നൊവാക്ക് ജോക്കോവിച്ചിനെയാണ് നദാല് ഫൈനലില് നേരിടുക\nസ്ത്രീകള് ഗര്‍ഭം ധരിക്കുകയെന്നാല് അവര് തൊട്ടുകൂടാത്തവരാകുകയല്ല; തന്നെ വിമര്‍ശിച്ചവര്‍ക്കെതിരെ ചുട്ടമറുപടിയുമായി സാനിയ\nഹൈദരാബാദ്: ഇന്ത്യന് ടെന്നീസ് താരറാണി സാനിയ മിര്‍സ സോഷ്യല് മീഡിയയുടെ പ്രത്യേക ശ്രദ്ധ പിടിച്ചുപറ്റുന്ന വ്യക്തിയാണ്. പാക് ക്രിക്കറ്റ് താരം ഷുഐബ് മാലികിനെ വിവാഹം കഴിച്ചതോടെ സോഷ്യല് മീഡിയയില് താരം വീണ്ടും ശ്രദ്ധയാകര്‍ഷിച്ചു. അധികം സോഷ്യല് മീഡിയയില് സജീവമല്ലാതിരുന്ന സാനിയ അമ്മയാകാനുള്ള തയ്യാറെടുപ്പുകള് തുടങ്ങിയതോടെ വാചാലയായി. ഗര്‍ഭകാലത്തെ കുറിച്ചുള്ള തന്റെ അനുഭവങ്ങളും കുഞ്ഞിനായുള്ള കാത്തിരിപ്പിന്റെ ആകാംക്ഷകളും താരം സോഷ്യല് മീഡിയ വഴി പങ്കുവെച്ചിരുന്നു. ഇതോടെ ആരാധകരും ഇന്ത്യ-പാക് താരങ്ങളുടെ കുഞ്ഞിനായുള്ള കാത്തിരിപ്പിലാണ്. കുഞ്ഞിന് ജന്മം നല്‍കുന്നതോടെ അതുവരെയുണ്ടായിരുന്ന […]\nബേബി ഷവര് ആഘോഷമാക്കി സാനിയയും മാലിക്കും; ഇങ്ങനെയാണോ വസ്ത്രം ധരിക്കുക? സാനിയയ്ക്ക് നേരെ വിമര്‍ശനവുമായി ആരാധകര് (വീഡിയോ)\nന്യൂഡല്‍ഹി: ടെന്നീസ് താരം സാനിയ മിര്‍സ ഗര്‍ഭകാലത്ത് മുന്‍പെങ്ങുമില്ലാത്ത വിധം വാചാലയായിരുന്നു. കുഞ്ഞിന് ജന്മം നല്‍കുന്നതോടെ അതുവരെയുണ്ടായിരുന്ന എല്ലാം ഇല്ലാതാകുമെന്ന പൊതു കാഴ്ചപ്പാടിനെതിരെ സംസാരിച്ചു കൊണ്ടേയിരിക്കുകയായിരുന്നു താരം. ആരാധകര്‍ക്കൊപ്പം ഈ ദിനങ്ങളിലെ എല്ലാ സന്തോഷവും പങ്കുവെച്ച സാനിയ ഇപ്പോള് ബേബി ഷവറിന്റെ ചിത്രങ്ങളുമായിട്ടാണ് എത്തുന്നത്. സാനിയയുടെ നായകന് ഷുഐബ് മാലിക്കും ബേബി ഷവറില് സാനിയയ്ക്ക് ഒപ്പമുണ്ട്. കുഞ്ഞു മാലാഖ ഉറങ്ങി കിടക്കുന്ന കേക്ക് മുറിച്ചും,രാജസ്ഥാനി താലിയുടെ രുചി നുണഞ്ഞുമാണ് സാനിയയും മാലിക്കും കുഞ്ഞിനായുള്ള കാത്തിരിപ്പ് ആഘോഷിക്കുന്നത്. സുഹൃത്തുക്കള്‍ക്കും […]\nസെറീനയ്‌ക്കെതിരെയുള്ള വംശീയ അധിക്ഷേപ കാര്‍ട്ടൂണ് ഒന്നാം പേജില്; വിമര്‍ശനങ്ങളെ കാറ്റില് പറത്തി വീണ്ടും ഹെറാള്‍ഡ് സണ്\nടെന്നീസ് താരറാണി സെറീന വില്യംസിനെ വംശീയമായി അധിക്ഷേപിച്ച് കാര്‍ട്ടൂണ് ചിത്രീകരിച്ച ഹെറാള്‍ഡ് സണ് പത്രത്തിനെതിരെ നിരവധി വിമര്‍ശനങ്ങളാണ് ഉയര്‍ന്നത്. ഹാരിപോര്‍ട്ടറിന്റെ രചയിതാവ് ജെ.കെ റൗളിങ്, അമേരിക്കന് സിവില് റൈറ്റ് ആക്ടിവിസ്റ്റ് ജെസി ജാക്‌സണ് തുടങ്ങിയ പ്രമുഖരും ഗാര്‍ഡിയന്, വാഷിങ്ടണ് പോസ്റ്റ് ദിനപ്പത്രവും ഇതിനെ കടുത്ത ഭാഷയില് വിമര്‍ശിച്ച് രംഗത്തെത്തിയിരുന്നു.\nകഴിഞ്ഞ ദിവസം നടന്ന യുഎസ് ഓപ്പണ് ടെന്നീസ് ഫൈനല് ഏറെ ചര്‍ച്ച ചെയ്യപ്പെട്ട ഒന്നായിരുന്നു. മത്സരത്തില് പരാജയപ്പെട്ട ടെന്നിസ് താരറാണി സെറീന വില്യംസ് സിറ്റിങ് അംപയറോട് തര്‍ക്കിച്ചത് ലോകം ചര്‍ച്ച ചെയ്തിരുന്നു. ഇതിന് മുമ്പ് കോര്‍ട്ടില് വെച്ച് വസ്ത്രം അഴിച്ച ആലിസ് കോര്‍നെറ്റിനെതിരെ യുഎസ് അസ്സോസിയേഷന് കടുത്ത നടപടിയെടുത്തതും വിവാദമായിരുന്നു. വിമര്‍ശനങ്ങളും വിവാദങ്ങളും തുടര്‍ക്കഥയായതോടെ യുഎസ് ടെന്നീസ് അസ്സോസിയേഷന് അംപയറിങ് പോളിസികള് പുനഃപരിശോധിക്കുമെന്ന് അറിയിച്ചിരുന്നു. എന്നാല്, ഇതിനെല്ലാം പിന്നാലെ മറ്റൊരു വിവാദത്തിന് വഴി തുറന്നിരിക്കുകയാണ്.\nവിവാദങ്ങളും പ്രതിഷേധങ്ങളും തുടര്‍ക്കഥയാകുന്നു; പരിശോധനകള് വേണമെന്ന് യുഎസ് ടെന്നീസ് അസോസിയേഷന്\nയുഎസ് ടെന്നീസ് അസോസിയേഷനുമായി ബന്ധപ്പെട്ട് അടിക്കടി വിവാദങ്ങള് ഉണ്ടായ സാഹചര്യം കണക്കിലെടുത്ത് അംപയറിങ് പോളിസികള് പുനഃപരിശോധിക്കുമെന്ന് അസോസിയേഷന് (യുഎസ്ടിഎ). പ്രോട്ടോക്കോള് മറി കടന്ന് ചെയറില് നിന്നും ഇറങ്ങിച്ചെന്ന് നിക്ക് കിര്‍ഗിയോസിനെതിരെ രംഗത്തെത്തിയ അംപയര് മുഹമ്മദ് ലഹ് യാനിയ്‌ക്കെതിരേയും യുഎസ് ഓപ്പണ് അധികൃതര് രംഗത്തെത്തി. കോര്‍ട്ടില് വെച്ച് വസ്ത്രം അഴിച്ചതിന് വനിതാ താരം ആലിസ് കോര്‍നെറ്റിന് പെനാല്‍റ്റി വിധിച്ച അംപയര് ക്രിസ്റ്റ്യന് റാസ്‌കിനെതിരേയും ശക്തമായ പ്രതിഷേധം ഉയര്‍ന്നിരുന്നു. പിന്നീട് ഇതില് ഖേദിക്കുന്നതായി യുഎസ് ഓപ്പണ് അറിയിക്കുകയായിരുന്നു.\nകളത്തില് അച്ചടക്ക ലംഘനം തിരിച്ചടിയായി; സെറീന വില്യംസിന് 12.26 ലക്ഷം രൂപയോളം പിഴ\nയുഎസ് ഓപ്പണ് ഫൈനലിനിടെ മൂന്ന് തവണ അച്ചടക്കം ലംഘിച്ചെന്ന് ആരോപിച്ച് സെറീന വില്യംസിന് പിഴ. 17000 ഡോളര് (ഏകദേശം 12.26 ലക്ഷം രൂപ) ആണ് പിഴ വിധിച്ചിരിക്കുന്നത്. നവോമിയുമായുള്ള കഴിഞ്ഞ സമത്സരത്തിലെ താരത്തിന്റെ പ്രകടനമാണ് താരത്തിന് തിരിച്ചടിയായത്. അംപയര്‍ക്കെതിരെ മോശം വാക്കുകള് ഉപയോഗിച്ചതിന് 10000 ഡോളറും മത്സരത്തിനിടെ കോച്ച് ഇടപെട്ടതിന് 4000 ഡോളറും റാക്കറ്റ് എറിഞ്ഞ് പൊട്ടിച്ചതിന് 3000വുമാണ് പിഴ ഈടാക്കുക.\nവിജയത്തിളക്കത്തിലും പൊട്ടിക്കരഞ്ഞുകൊണ്ട് പുഞ്ചിരിച്ചു; റോള് മോഡലിനെ തോല്‍പ്പിച്ചത് വിശ്വസിക്കാനാകാതെ നവോമി\nതന്റെ റോള് മോഡലിനെ പരാജയപ്പെടുത്തി ജപ്പാന്റേയും തന്റേയും ആദ്യ ഗ്രാന്റ് സ്ലാം കിരീടം നേടുമ്പോള് നവോമിയുടെ മുഖത്ത് വികാരത്തിന്റെ തള്ളിക്കയറ്റമുണ്ടായിരുന്നില്ല. ചെറിയൊരു ചിരിയില് ഒതുക്കി അവള് ആ സന്തോഷത്തെ. എന്നാല്, കിരീടം ഏറ്റുവാങ്ങാനായി പോഡിയത്തിലേക്ക് എത്തിയതോടെ നവോമിയുടെ നിയന്ത്രണം നഷ്ടമായി. അവള് പൊട്ടിക്കരഞ്ഞു. താന് കരയുന്നത് ആരും കാണാതിരിക്കാന് തല കുനിച്ചു നിന്ന് കണ്ണു തുടച്ചു.


There was an instance of humiliation at IFFI Goa for Malayali director – News18 Malayalam\nതിരിച്ചു പോകാൻ പറഞ്ഞു, ചെമ്പനും ലിജോയും മടങ്ങിയത് അവാർഡുമായി\nLast Updated : November 29, 2018, 10:35 IST\nഏഴു ഫീച്ചർ ചിത്രങ്ങളും, മൂന്നു നോൺ-ഫീച്ചർ ചിത്രങ്ങളുമായി മലയാള സിനിമ തിളങ്ങിയ വർഷമായിരുന്നു ഇക്കഴിഞ്ഞ ഗോവ അന്താരാഷ്‌ട്ര ചലച്ചിത്ര മേള. ആ തിളക്കത്തിന് പത്തരമാറ്റേകി മികച്ച നടനായി ചെമ്പൻ വിനോദ് ജോസും, സംവിധായകനായി ലിജോ ജോസ് പെല്ലിശ്ശേരിയും തിരഞ്ഞെടുക്കപ്പെട്ടു. എന്നാൽ അധികമാരും ശ്രദ്ധിക്കാത്ത ഒരു കാര്യമുണ്ട്, മലയാളം അപമാനം നേരിട്ട ഒരു മേള കൂടിയാണ് കടന്നു പോയത്.\nമേളക്കിടയിൽ ഒരു മലയാളി സംവിധായകനോട് കേരളത്തിലേക്ക് മടങ്ങി പോകാൻ ആവശ്യപ്പെട്ട വർഷമാണിതെന്നും മലയാളി പ്രേക്ഷകർ ഓർക്കണം. ഐ.ഡി.യെന്ന ചിത്രത്തിലൂടെ ശ്രദ്ധേയനായ കമലിനാണ് ദുരനുഭവം നേരിടേണ്ടി വന്നത്. പ്രദർശന വേദിയിലേക്ക് വളരെ വൈകിയും ആളെ കടത്തി വിടാത്തത് ചോദ്യം ചെയ്തപ്പോഴാണ് അവാർഡ് നേടിയ ചലച്ചിത്ര സംവിധായകനും, എന്റർടൈൻമെന്റ് സൊസൈറ്റി ഓഫ് ഗോവയുടെ വൈസ് ചെയർപേഴ്‌സണുമായ രാജേന്ദ്ര തിലക് "നിങ്ങൾ കേരളത്തിൽ നിന്നുമാണെങ്കിൽ മടങ്ങി പോകൂ" എന്ന മറുപടി കൊടുത്ത്. അവിടെ നിന്നും ഒരു നടനും സംവിധായകനും മികച്ച അവാർഡുകൾ രണ്ടെണ്ണം സ്വന്തമാക്കി കേരളത്തിലേക്ക് മടങ്ങിയതാണ് കുറിക്കു കൊള്ളുന്ന മറുപടിയായത്. ഇ.മ.യൗ വെന്ന ചിത്രത്തിനാണ് ഇരുവരും അവാർഡ് സ്വന്തമാക്കിയത്.\nദി ഗിൽറ്റി എന്ന ചിത്രത്തിന്റെ പ്രദർശനത്തിന് പതിനഞ്ചു മിനിട്ടു ബാക്കി നിന്നപ്പോഴും നീണ്ട ക്യൂവിൽ കാത്തു നിൽക്കുന്ന ഡെലിഗേറ്റുകളെ കടത്തി വിടാൻ അധികാരികൾ തയ്യാറായില്ല. പലരും ഏതാണ്ട് മുക്കാൽ മണിക്കൂറിനു മുൻപേ ക്യൂവിൽ ഇടം പിടിച്ചവരാണ്. ഇത് ചോദ്യം ചെയ്തപ്പോഴാണ് കമലിന് ഇങ്ങനെ കേൾക്കേണ്ടി വന്നത്. എന്നാൽ മേള സി.ഇ.ഒ, അമേയ അഭ്യൻകാറിന് കമൽ പരാതി സമർപ്പിക്കുകയും അവർ മാപ്പു പറയുകയും ചെയ്തു.\nശേഷം 29 ചലച്ചിത്ര പ്രവർത്തകർ ചേർന്ന് കമലിന് ഐകദാർഢ്യം പ്രഖ്യാപിച്ചു ഹർജി ഒപ്പിട്ടു സമർപ്പിക്കുകയും ചെയ്തു. ഇതിൽ മലയാളികളായ ഡോ. ബിജു, രാജീവ് രവി, റിമ കല്ലിങ്കൽ, ആഷിക് അബു, ദിലീഷ് പോത്തൻ, സക്കറിയ മുഹമ്മദ്, സമീർ താഹിർ, സനൽകുമാർ ശശിധരൻ, ശ്യാം പുഷ്ക്കരൻ തുടങ്ങിയവരും ഉണ്ടായിരുന്നു.\nFirst published: November 29, 2018, 10:35 IST\nchemban vinod josegoa film festivalGoa International Film Festivallijo jose pellisseryചെമ്പൻ വിനോദ് ജോസ്ലിജോ ജോസ് പെല്ലിശ്ശേരി


e chandrasekharan | റവന്യൂവുമായി പിണറായിയോട് പടവെട്ടിയ ചന്ദ്രശേഖരൻ രണ്ടാം എഡിഷനിൽ ഉണ്ടാകില്ല; റവന്യൂ രാജന് നൽകിയേക്കും; സുപാലിനെ വെട്ടി ചിഞ്ചുറാണിയും; പി പ്രസാദും ഏതാണ്ടുറപ്പിച്ചു; ഇകെ വിജയനും കാബിനറ്റിന് തൊട്ടരികിൽ; ചിറ്റയം ഡെപ്യൂട്ടി സ്പീക്കറാകും; എല്ലാം പുതുമുഖമെന്ന സിപിഐ ലൈൻ സിപിഎമ്മും എടുത്താൽ ക്ലൈമാക്‌സിൽ ശൈലജ ടീച്ചർ സ്പീക്കറാകും - MarunadanMalayalee.com\nMay 16, 202109:59 PM IST Permalink\nതിരുവനന്തപുരം: മന്ത്രിസഭയുടെ ആദ്യ എഡിഷനിൽ പിണറായി വിജയന് വഴങ്ങാത്ത മന്ത്രിയായിരുന്നു ഇ ചന്ദ്രശേഖരൻ. പല ഘട്ടത്തിലും പല തീരുമാനങ്ങൾക്കും വിലങ്ങു തടിയായത് ഇ ചന്ദ്രശേഖരന്റെ റവന്യൂവകുപ്പായിരുന്നു. രണ്ടാം എഡിഷനിൽ പിണറായിയോട് പടവട്ടെട്ടാൻ ഇ ചന്ദ്രശേഖരൻ ഉണ്ടാകില്ല. രണ്ട് ടേം മത്സര ഇളവ് നേടി കാഞ്ഞങ്ങാട്ടു നിന്നും ഹാട്രിക് തികച്ച ചന്ദ്രശേഖരന് മന്ത്രിസഭയിൽ ഇത്തവണ സിപിഐ ഊഴം നൽകില്ല. സിപിഐയുടെ നാല് മന്ത്രിമാരും ഇത്തവണ പുതമുഖങ്ങളാകും. ഇക്കാര്യത്തിൽ സിപിഐയിൽ നയപരമായ ധാരണ ഉണ്ടായിക്കഴിഞ്ഞു. അന്തിമ തീരുമാനം ചൊവ്വാഴ്ചത്തെ സിപിഐ സംസ്ഥാന കൗൺസിലിൽ ഉണ്ടാകും.\nഇനി അറിയേണ്ടത് സിപിഎമ്മിലും പുതുമുഖ ഫോർമുല നടപ്പാക്കുമോ എന്നതാണ്. അങ്ങനെ വന്നാൽ ശൈലജ ടീച്ചറും പുറത്താകും. അതായത് സിപിഎമ്മിൽ നിന്നും സിപിഐയിൽ നിന്നും എല്ലാം പുതുമുഖങ്ങൾ. ക്യാപ്ൻ മാത്രം പഴയ പിണറായിയും. കഴിഞ്ഞ തവണയും പുതുമുഖങ്ങളെ മാത്രമാണ് സിപിഐ മന്ത്രിയാക്കിയത്. ഇത് കാരണം മുല്ലക്കര രത്‌നാകരനും സി ദിവാകരനും വെറും എംഎൽഎമാരാകേണ്ടി വന്നു. അതുകൊണ്ടാണ് കാഞ്ഞങ്ങാട് നിന്ന ജയിച്ച ഇ ചന്ദ്രശേഖരന് റവന്യൂ മന്ത്രിപദവും രണ്ടാം നമ്പർ സ്റ്റേറ്റ് കാറും കിട്ടിയത്. അതുകൊണ്ട് തന്നെ ഇത്തവണ ഒഴിവാക്കുമ്പോൾ ആരേയും കുറ്റം പറയാൻ ചന്ദ്രശേഖരന് കഴിയില്ല.\nഎന്നാൽ സിപിഎമ്മിൽ അങ്ങനൊരു നയം ഇതുവരെ ഇല്ല. ഇത്തവണ പുതുതായി നടപ്പാക്കാനാണ് ചിലരുടെ ശ്രമം. ഇത് ശൈലജ ടീച്ചറിനെ വെട്ടാൻ വേണ്ടിയാണെന്ന സൂചനകളുണ്ട്. ശൈലജ ടീച്ചറിനെ സ്പീക്കറാക്കുമെന്നും ചർച്ച സജീവമാണ്. ഏതായാലും മന്ത്രിസഭയിൽ കുറഞ്ഞത് രണ്ട് വനിതാ മുഖങ്ങളുണ്ടാകും. വീണാ ജോർജിന് സാധ്യത ഏറെയാണ്. സിപിഐയിൽ നിന്ന് ചിഞ്ചു റാണി മന്ത്രിയായാൽ മറ്റൊരു വനിതയ്ക്ക് സിപിഎമ്മിൽ നിന്ന് സാധ്യത അടയും. അല്ലെങ്കിൽ കാനത്തിൽ ജമീലയും മന്ത്രികസേരയ്ക്ക് സാധ്യതയുള്ള വനിതാ നേതാവാണ്. അങ്ങനെ സിപിഎമ്മിലെ വനിതകൾക്കും സിപിഐയിലെ തീരുമാനം നിർണ്ണായകമാകും.\nസിപിഐ മന്ത്രിമാർ എല്ലാവരും പുതുമുഖങ്ങൾ ആയിരിക്കുമെന്ന് സൂചന പുറത്തായതോടെ പി പ്രസാദിനും കെ രാജനും മന്ത്രിസ്ഥാനത്തേക്ക് സാധ്യതയേറി. ഒരു തവണ മന്ത്രിയായവരെ വീണ്ടും പരിഗണിക്കേണ്ട എന്ന ധാരണ പാലിക്കണം എന്ന ആവശ്യം പാർട്ടിക്കുള്ളിൽ ശക്തമാണ്. കൊല്ലത്തു നിന്ന് പി സുപാലോ ജെ ചിഞ്ചു റാണിയോ മന്ത്രി ആയേക്കും. ഇ കെ വിജയൻ മന്ത്രിയാകാനും സാധ്യതയുണ്ട്. ചിറ്റയം ഗോപകുമാർ ഡെപ്യൂട്ടി സ്പീക്കർ ആയേക്കും. സിപിഐ സെക്രട്ടറി കാനം രാജേന്ദ്രനും മുതിർന്ന നേതാക്കളും തമ്മിൽ ഇക്കാര്യങ്ങളിൽ ധാരണയായിട്ടുണ്ട്. സിപിഐയിൽ കാനം അതിശക്തിമാനാണ്. അതുകൊണ്ട് തന്നെ കാനത്തിന്റെ തീരുമാനം നടപ്പാകാനാണ് സാധ്യത.\nസുപാലിനോട് കാനത്തിന് താൽപ്പര്യക്കുറവുണ്ട്. അങ്ങനെ വന്നാൽ ചിഞ്ചുറാണിക്ക് നറുക്ക് വീഴും. പാർട്ടിയിലെ സീനിയോറിട്ടിയും ചിഞ്ചു റാണിക്കാണ്. അങ്ങനെ വന്നാൽ സിപിഐയുടെ വനിതാ മന്ത്രിയായി ചിഞ്ചുറാണി മാറും. ചിറയിൻകീഴിൽ രണ്ടാം ഊഴം ജയിച്ച വി ശശിക്കും മന്ത്രിയാകാൻ മോഹമുണ്ട്. എന്നാൽ കഴിഞ്ഞ തവണ ഡെപ്യൂട്ടി സ്പീക്കറായിരുന്ന ശശിയെ ഇത്തവണ പരിഗണിക്കേണ്ടതില്ലെന്നാണ് പാർട്ടിയുടെ തീരുമാനം. ആർക്കാകും റവന്യൂവകുപ്പ് കാനം നൽകുന്നത് എന്നതും നിർണ്ണായകമാണ്. കെ രാജനോ ചിഞ്ചു റാണിക്കോ ഈ വകുപ്പ് ലഭിക്കാനാണ് സാധ്യത.\nഅതിനിടെ കേരള കോൺഗ്രസിനായി ഒരു വകുപ്പും വിട്ടുനൽകില്ലെന്ന കടുത്ത നിലപാടിലേക്ക് സിപിഐ എത്തുകയാണ്. വൈദ്യുതി, പൊതുമരാമത്ത്, രജിസ്‌ട്രേഷൻ വകുപ്പുകൾ കേരള കോൺഗ്രസിന് വിട്ടുനൽകുന്നതിൽ സിപിഎമ്മിൽ ആലോചന തുടങ്ങി. മന്ത്രിസഭാ രൂപീകരണത്തിനായി ഇടതുമുന്നണി യോഗം തിങ്കളാഴ്ച ചേരാനിരിത്തെ വകുപ്പ് വിഭജനത്തെപ്പറ്റി സിപിഎംസിപിഐ നേതൃത്വങ്ങൾ തമ്മിൽ അനൗപചാരിക ചർച്ചകൾ പുരോഗമിക്കുകയാണ്. പുതിയതായി മുന്നണിയിലേക്കെത്തിയ കേരള കോൺഗ്രസിന് ഏതു വകുപ്പമെന്നതാണ് മുന്നണിക്ക് മുന്നിലെ പുതിയ വെല്ലുവിളി. രണ്ടു മന്ത്രിസ്ഥാനം ചോദിച്ച ജോസ് കെ മാണിയുടെ പാർട്ടിക്ക് ഒന്നു മാത്രമേ നൽകാനാവൂ എന്ന് സിപിഎം അറിയിച്ചു കഴിഞ്ഞു.\nഇതോടെയാണ് നിർണായക വകുപ്പ് വേണമെന്ന ആവശ്യം കേരള കോൺഗ്രസ് മുന്നോട്ട്് വെച്ചത്. പൊതുമരാമത്ത്, കൃഷി, ജലവിഭവം എന്നീ വകുപ്പുകളാണ് കേരള കോൺഗ്രസ് ചോദിക്കുന്നത്. എന്നാൽ ചീഫ് വിപ്പ് പദവിക്ക് അപ്പുറം ഒരു വകുപ്പും വിട്ടുനൽകാനാവില്ലെന്ന നിലപാടിലാണ് സിപിഐ. നേരത്തെ നിയമവും ടൂറിസം കൈയിലുണ്ടായിരുന്ന സിപിഐ അതു വിട്ടുനൽകിയപ്പോൾ വനംവകുപ്പ് ലഭിച്ചത്. പി.ജെ ജോസഫ് ഇടതുമുന്നണിയിലുണ്ടായിരുന്ന സമയത്ത് വിദ്യാഭ്യാസം,പൊതുമരാമത്ത്,രജിസ്‌ട്രേഷൻ എന്നിവര കേരള കോൺഗ്രസിനായിരുന്നു. പിജെ ജോസഫ് വിട്ടുപോയപ്പോൾ ആ വകുപ്പുകൾ എല്ലാം സിപിഎം തന്നെ എടുത്തിരുന്നുവെന്നാണ് സിപിഐ വാദം.\nയുഡിഎഫിൽ പോലും കേരള കോൺഗ്രസ് കൃഷി വകുപ്പ് കൈകാര്യം ചെയ്തിട്ടില്ലെന്നിരിക്കെ അതു ചോദിക്കുന്നത് യുക്തിയല്ലെന്ന് സിപിഐ നേതൃത്വം സൂചിപ്പിക്കുന്നു. സിപിഎം ആകട്ടെ ധനം,വിദ്യാഭ്യാസം,ആരോഗ്യം,വ്യവസായം,തദ്ദേശം ഉൾപ്പടെയുള്ള ഒരു നിർണായ വകുപ്പുകളും വിട്ടുനൽകാൻ തയാറല്ല. പൊതുമരാമത്ത് ,വൈദ്യുതി, എന്നീ വകുപ്പകൾക്കൊപ്പം രജിസ്‌ട്രേഷൻ കൂടി വിട്ടുനൽകുന്നതിനാണ് സിപിഎമ്മിൽ ആലോചന നടക്കുന്നത്.


ജയ്ശങ്കര് പ്രസാദ്: ഇന്ത്യന് കാല്പനികതയുടെ മൂര്‍ത്തഭാവം! | Jai Shankar Prasad| Books| Mathrubhumi\nJan 14, 2021, 03:00 PM IST\nകലാധര് എന്ന പേരിലായിരുന്നു അദ്ദേഹം തുടക്കകാലത്ത് കവിതകള് എഴുതിയിരുന്നത്. സുമിത്രാനന്ദന് പണ്ഠ്, മഹാദേവി വര്‍മ,സൂര്യകാന്ത് ത്രിപാദി എന്നീ റൊമാന്റിക് കവികളോടൊപ്പം ചേര്‍ന്ന് ഇന്ത്യന് കാല്പനികസാഹിത്യത്തിലെ നാലുതൂണുകളില് ഒന്നായി ജയ്ശങ്കര് പ്രസാദ് നിലയുറപ്പിച്ചു.\nആധുനിക ഹിന്ദി സാഹിത്യത്തിലെയും നാടകത്തിലെയും ശക്തമായ സാന്നിധ്യമായിരുന്ന ജയ്ശങ്കർ പ്രസാദ് ഓർമയായിട്ട് എൺപത്തിമൂന്ന് സംവത്സരങ്ങൾ പിന്നിട്ടിരിക്കുന്നു. കവി,നോവലിസ്റ്റ്, നാടകകൃത്ത് തുടങ്ങിയ നിലകളിൽ ഇന്ത്യൻ സാഹിത്യത്തില മുടിചൂടാമന്നനായി തിളങ്ങിയ ജയ്ശങ്കർ 1889 ജനുവരി മുപ്പതിന് വാരണാസിയിലാണ് ജനിച്ചത്.\nപുകയില കച്ചവടക്കാരനായിരുന്ന പിതാവ് ബാബു ദേവ്കി പ്രസാദ്, ജയ്ശങ്കറിന്റെ വളരെ ചെറുപ്രായത്തിൽ തന്നെ അന്തരിച്ചു. കുടുംബവ്യാപാരത്തിന്റെ കടിഞ്ഞാൺ നഷ്ടമായതോടെ അഭിമുഖീകരിക്കേണ്ടി വന്ന ദാരിദ്ര്യം കാരണം എട്ടാം ക്ളാസിൽ വച്ച് സ്കൂൾ പഠനവുമവസാനിപ്പിച്ചു കവി. വീട്ടിലിരുന്നുകൊണ്ട് സ്വയം അറിവു സമ്പാദിക്കുക എന്ന ദൃഢനിശ്ചയത്തിലെത്തിയപ്പോൾ ജയ്ശങ്കർ സ്വായത്തമാക്കിയത് മാതൃഭാഷ മാത്രമായിരുന്നില്ല. ഹിന്ദിയ്ക്കു പുറമേ ഇംഗ്ളീഷ്, ഉർദു, ബംഗാളി. പേർഷ്യൻ ഉൾപ്പെടെയുള്ള ധാരാളം ഭാഷകളും വേദങ്ങളും ചരിത്രവും അദ്ദേഹം പഠിച്ചെടുത്തു.\nവളരെ ചെറുപ്രായത്തിൽ തന്നെ കവിതകളെഴുതാൻ തുടങ്ങിയ ജയ്ശങ്കർ നല്ലൊരു ചതുരംഗ കളിക്കാരനും കൂടിയായിരുന്നു. വേദങ്ങളിൽ അപാരജ്ഞാനമുണ്ടായിരുന്ന ജയ്ശങ്കർ തന്റെ ആദ്യസാഹിത്യസമാഹാരം എഴുതിയത് ഉത്തർപ്രദേശിലെ ബ്രജ് എന്ന പ്രാദേശികഭാഷയിലായിരുന്നു. 'ചിത്രഹാർ' എന്നാണതിന് പേര് നല്കിയിരുന്നത്. ലളിതവും വൈകാരികവും ഹൃദയഹാരിയുമായ കവിതകൾ വായനക്കാർ അതിർവരമ്പുകളില്ലാതെ ഏറ്റെടുത്തപ്പോൾ ആധുനിക ഇന്ത്യൻ സാഹിത്യത്തിലെ നെടുംതൂണുകളിലൊരാളായി മാറുകയായിരുന്നു ജയ്ശങ്കർ. കാല്പനികത മുതൽ ദേശഭക്തി വരെ നിറഞ്ഞൊഴുകിയ കവിതകളെ തത്വജ്ഞാനങ്ങൾ ശിരസ്സാവഹിക്കുന്ന ഒരു സാംസ്കാരിക സമൂഹം തന്നെ അദ്ദേഹത്തിന്റെ സ്വാധീനത്താൽ ഇന്ത്യയിൽ വളർന്നു വന്നു. 'ഹിമാദ്രി തുംഗ ശൃംഗ സേ'...എന്നു തുടങ്ങുന്ന ദേശഭക്തിഗാനം സ്വാതന്ത്ര്യസമരകാലഘട്ടത്തിലെ അതിശക്തമായ പ്രചരണായുധമായി ദേശസ്നേഹികൾ പാടിനടന്നു.\nഇന്ത്യൻ സാഹിത്യത്തിലെ കാല്പനികകാലഘട്ടമെന്നു വിശേഷിപ്പിക്കപ്പെടുന്ന ഇരുപതാം നൂറ്റാണ്ടിന്റെ ആദ്യകാലം ഹൃദയഹാരിയായ കവിതകളാൽ ആളുകൾ കൊണ്ടാടിയ കാലം കൂടിയായിരുന്നു. കലയും തത്വജ്ഞാനവും തന്റെ കൃതികളിൽ വേണ്ടരീതിയിൽ എറിഞ്ഞുപിടിപ്പിക്കാനുള്ള ജയ്ശങ്കറിന്റെ കഴിവിനുമുന്നിൽ അക്കാലത്തെ മറ്റു പ്രശസ്ത സാഹിത്യകാരും ഏറെക്കുറേ ബദ്ധപ്പെട്ടിരുന്നു എന്നുവേണം പറയാൻ. ജീവിതനാടകങ്ങളോടായിരുന്നു അദ്ദേഹത്തിന് കവിതകഴിഞ്ഞാൽ പ്രിയം. ഇന്ത്യകണ്ട മഹാത്മാക്കളുടെ ജീവിതവും സംഭാവനകളും അദ്ദേഹം അരങ്ങിലവതരിപ്പിച്ചു. അദ്ദേഹമെഴുതിയ നാടകങ്ങളാണ് ഹിന്ദി നാടകരംഗത്തെ ആദ്യകാല സൃഷ്ടികളായി ഇന്നും വിലയിരുത്തപ്പെടുന്നത്.\n1928-ൽ രചിക്കപ്പെട്ട 'സ്കന്ദഗുപ്ത' പോലുളള നാടകങ്ങൾ പിന്നീട് സർവ്വകാലശാലകൾ പഠനത്തിനായി തിരഞ്ഞെടുത്തു.\nകലാധർ എന്ന പേരിലായിരുന്നു അദ്ദേഹം തുടക്കകാലത്ത് കവിതകൾ എഴുതിയിരുന്നത്. സുമിത്രാനന്ദൻ പണ്ഠ്, മഹാദേവി വർമ, സൂര്യകാന്ത് ത്രിപാദി എന്നീ റൊമാന്റിക് കവികളോടൊപ്പം ചേർന്ന് ഇന്ത്യൻ കാല്പനികസാഹിത്യത്തിലെ നാലുതൂണുകളിൽ ഒന്നായി ജയ്ശങ്കർ പ്രസാദ് നിലയുറപ്പിച്ചു. അവർ നാലുപേരും ചേർന്ന് രൂപീകരിച്ച 'ഛായാവാടി' എന്ന ഹിന്ദി സാഹിത്യപ്രസ്ഥാനം അക്കാലത്തെ സാംസ്കാരിക-സാമൂഹിക ഇടങ്ങളിൽ പ്രാധാന്യം നേടിയ ഒന്നായിരുന്നു. 1937 ജനുവരി പതിനാലിന് തന്റെ നാല്പത്തിയെട്ടാം വയസ്സിൽ അദ്ദേഹം അന്തരിച്ചു.\nContent Highlights: Remembering Jaishankar Prasad Indian Romantic poet on his 83 death Anniversary


Sudinam Online | Malayalam news website from Kannur News Paper Sudinam Kannur Business – Page5– Sudinam Online | Malayalam news website from Kannur News Paper Sudinam Kannur.\nനിഫ്റ്റി 6,000 താഴ്ന്നു ഇനി എങ്ങോട്ട് ?\nമുംബൈ: ഓഹരി വിപണിയില് വന്‍നഷ്ടം. സെന്‍സെക്‌സ് തിങ്കളാഴ്ച രാവിലെ 10 ന് 150.15 പോയന്റ് താഴ്ന്ന് 20108.59 ല് എത്തിനിന്നു. നിഫ്റ്റി 48.80 പോയന്റിന്റെ നഷ്ടവുമായി 5963.30ലും. റിസര്‍വ് ബാങ്ക് വായ്പാ നിരക്കുകള് ഉയര്‍ത്തിയതിനെത്തുടര്‍ന്ന് വെള്ളിയാഴ്ച സൂചികകള് തകര്‍ന്നിരുന്നു. ബാങ്കിങ്, റിയല് എസ്‌റ്റേറ്റ് മേഖലകള്‍ക്കാണ് ഏറ്റവുമധികം നഷ്ടമാണ് സംഭവിക്കുന്നത്. എന്നാല് ഗൃഹോപകരണം, ഐടി മേഖലകള് നേട്ടത്തിലുമാണ്. സെന്‍സെക്‌സ് അധിഷ്ഠിത ഓഹരികളില് എസ്ബിഐ, ഐസിഐസിഐ ബാങ്ക്, എച്ച്ഡിഎഫ്‌സി ബാങ്ക്, മാരുതി, എച്ച്ഡിഎഫ്‌സി എന്നിവയുടെ വില താഴ്ന്നപ്പോള് ഹീറോ മോട്ടോകോര്‍പ, … Continue reading "നിഫ്റ്റി 6,000 താഴ്ന്നു ഇനി എങ്ങോട്ട് ?"\nബ്ലാക്ക്ബറി നാല്‍പത ശതമാനം ജീവനക്കാരെ പിരിച്ചു വിടുന്നു\nവായ്പാ പലിശ നിരക്കില് വര്‍ധന; ഓഹരിവിപണിയില് തകര്‍ച്ച\nകൊച്ചി: സ്വര്‍ണ വില കുറഞ്ഞു. പവന് 240 രൂപ കുറഞ്ഞ് 21,960 രൂപയിലെത്തി. ഗ്രാമിന് 30 രൂപ കുറഞ്ഞ് 2,745 രൂപയിലാണ് വ്യാപാരം പുരോഗമിക്കുന്നത്. രൂപയുടെ മൂല്യം ഉയര്‍ന്നതാണ് സ്വര്‍ണ വില കുറയാന് കാരണമായത്.\nപൈനാപ്പിള് ബഹിഷ്‌കരണം; കര്‍ഷകര് ആശങ്കയില്\nകൊച്ചി: പൈനാപ്പിളിന് വിലയിടിഞ്ഞത് കര്‍ഷകരെ ആശങ്കയിലാഴ്ത്തി. ഇന്ത്യയിലെ ഏറ്റവും വലിയ വിപണിയായ മുംബൈ മാര്‍ക്കറ്റില് പൈനാപ്പിളിനു വ്യാപാരികള് ബഹിഷ്‌കരണം ഏര്‍പ്പെടുത്തിയതോടെയാണ് കേരള വിപണിയില് പൈനാപ്പിളിന് വിലയിടിവുണ്ടായത്. 37 രൂപക്ക്് കച്ചവടം നടന്ന പൈനാപ്പിളിന് ഇപ്പോള് 30 രൂപയാണ് വില. സീസണ് കച്ചവടം കണക്കാക്കി പൈനാപ്പിള് ഉല്‍്പാദിപ്പിച്ച കര്‍ഷകര് ഇതോടെ പ്രതിസന്ധിയിലായി. ഉല്‍പാദനം കുറവായ ഈ സീസണില് പൊതുവെ ഉയര്‍ന്ന വില ലഭിക്കാറുള്ളതാണ്. മുംബൈ മാര്‍ക്കറ്റില് കമ്മീഷന് വ്യവസ്ഥ പ്രകാരം വില്‍പ്പന നടക്കുന്നതിനാല് ഇറക്കിയ ലോഡിറക്കിയ വ്യാപാരികള്‍ക്ക് ആശങ്കയുണ്ട്. … Continue reading "പൈനാപ്പിള് ബഹിഷ്‌കരണം; കര്‍ഷകര് ആശങ്കയില്"\nഅതിസമ്പന്നരില് നിന്ന് 35 ശതമാനം നികുതി ഈടാക്കും\nന്യൂഡല്‍ഹി: അതി സമ്പന്നരില് നിന്നും 35 ശതമാനം നിരക്കില് ആദായനികുതി ഈടാക്കാന് കേന്ദ്ര സര്‍ക്കാര് ഒരുങ്ങുന്നു. 10 കോടിയിലധികം വാര്‍ഷിക വരുമാനമുള്ളവരില് നിന്നാണ് നികുതി ഈടാക്കുക. പുതിയ നികുതി നിയമത്തിലാണ് ഈ നിര്‍ദേശമുള്ളത്. വ്യാഴാഴ്ച് നടക്കുന്ന കേന്ദ്രമന്ത്രിസഭായോഗം ഇതുസംബന്ധിച്ച് ചര്‍ച്ച ചെയ്യും.\nരൂപയുടെ വിലയിടിവ്; ഇന്ത്യ നാണ്യപ്പെരുപ്പ ഭീതിയില്\nന്യൂഡല്‍ഹി: രൂപയുടെ വിനിമയ മൂല്യം ഇന്നും താണു. ഇന്ന് 65.08 എന്ന നിരക്കിലാണ് ഡോളറുമായുള്ള വിനിമയം നടന്നത്. രൂപക്ക്് അടിക്കടിയുണ്ടാകുന്ന സാഹചര്യം വിപണിയെ കൂടുതല് പ്രതിസന്ധിയിലാക്കും. മാത്രമല്ല ഇന്ത്യക്കുമേല് റേറ്റിംഗ്് ഭീഷണിയും. എസ് ആന്‍ഡ് പി പോലുള്ള വിദേശ ഏജന്‍സികളുടെ തരംതാഴ്ത്തലും കൂടിയെത്തിയാല് സമ്പദ്ഘടന കൂടുതല് പ്രതികൂലാവസ്ഥയിലാവും. അടുത്ത രണ്ടുവര്‍ഷത്തിനുള്ളില് ഇന്ത്യ വീണ്ടും തരംതാഴ്ത്തല് നേരിട്ടേക്കാം എന്ന് സാമ്പത്തിക ശാസ്ത്രജ്ഞര് വിലയിരുത്തിയിരുന്നു. ഇത്തരത്തില് തരംതാഴ്ത്തല് നേരിട്ടാല് ഇന്ത്യന് കോര്‍പ്പറേറ്റുകള്‍ക്ക് വിദേശ വായ്പ ലഭിക്കാതെ വരും. അഥവ … Continue reading "രൂപയുടെ വിലയിടിവ്; ഇന്ത്യ നാണ്യപ്പെരുപ്പ ഭീതിയില്"\nരൂപയുടെ മൂല്യത്തില് റെക്കോര്‍ഡ് ഇടിവ്; ഒരു ഡോളറിന് 64.54 രൂപ\nന്യൂഡല്‍ഹി: ബുധനാഴ്ച രാവിലത്തെ വ്യാപാരത്തില് നേരിയ തിരിച്ചുവരവ് നടത്തിയെങ്കിലും ഉച്ചക്ക് ശേഷം രൂപയുടെ മൂല്യത്തകര്‍ച്ച തുടരുന്നു. ഡോളറിനെതിരെ മൂല്യം വീണ്ടും കൂപ്പുകുത്തി. ഡോളറുമായുള്ള വിനിമയത്തില് രാവിലെ 63.16 എന്ന നിലയില് ആരംഭിച്ച വ്യാപാരം ഉച്ചയോടെ 64.54എന്ന നിലയിലേക്ക് ഇടിയുകയായിരുന്നു. ചരിത്രത്തിലെ ഏറ്റവും താഴ്ന്ന നിരക്കാണ് ഇപ്പോള് രേഖപ്പെടുത്തിയിരിക്കുന്നത്.\nപവന് 320 രൂപ കുറഞ്ഞു\nകൊച്ചി: സ്വര്‍ണവിലയില് വീണ്ടും കുറവ്. പവന് 320 രൂപയാണ് കുറഞ്ഞത്. ഇതോടെ ഒരു പവന്റെ വില 23,040 രൂപയിലെത്തി. ഗ്രാമിന് 40 രൂപ നിരക്കിലാണ് വില കുറഞ്ഞത്. ഒരു ഗ്രാം സ്വര്‍ണത്തിന് 2880 രൂപയാണ് ഇന്നത്തെ വില.


തിരുവനന്തപുരം: പ്രളയദുരന്തത്തിന്റെ പശ്ചാത്തലത്തില് സംസ്ഥാന സ്‌കൂള് കലോല്‍സവം ഒഴിവാക്കാനുള്ള സംസ്ഥാന സര്‍ക്കാര് തീരുമാനം റദ്ദാക്കി. ആഘോഷങ്ങളില്ലാതെ കലോല്‍സവം നടത്താനാണ് സര്‍ക്കാരിന്റെ പുതിയ തീരുമാനം. ഇതിനായുള്ള ഉത്തരവ് ഇന്ന് പുറത്തിറങ്ങും. കലോല്‍സവം ഏത് രീതിയില് നടത്തണമെന്ന് തീരുമാനിക്കാനുള്ള മാനുവല് പരിഷ്‌ക്കരണ സമിതി യോഗത്തിന് ശേഷമായിരിക്കും ഉത്തരവ് ഇറങ്ങുക.\nവിദ്യാര്‍ത്ഥികള്‍ക്ക് ഗ്രേസ് മാര്‍ക്ക് നഷ്ടമാകരുതെന്ന് വ്യക്തമാക്കി കലോല്‍സവ നടത്തിപ്പിനുള്ള നടപടികള്‍ക്ക് മുഖ്യമന്ത്രി പിണറായി വിജയന് തത്വത്തില് അംഗീകാരം നല്‍കിയിട്ടുണ്ട്. പ്രളയത്തിന്റെ പശ്ചാത്തലത്തില് ഒരു വര്‍ഷത്തേക്ക് സര്‍ക്കാര് എല്ലാവിധ ആഘോഷങ്ങളും ഒഴിവാക്കാനാണ് മുമ്പ് തീരുമാനിച്ചിരുന്നത്. സ്‌കൂള്, സര്‍വകലാശാലാ കലോല്‍സവങ്ങള്, അന്താരാഷ്ട്ര ചലച്ചിത്രമേള, വിനോദസഞ്ചാര വകുപ്പിന്റേതടക്കം എല്ലാ വകുപ്പുകളുടെയും ആഘോഷങ്ങളും ഇതില് ഉള്‍പ്പെടും. ഈ മേളകള്‍ക്കായി നിശ്ചയിച്ച തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കണമെന്നായിരുന്നു തീരുമാനം.\nഅതേസമയം ആഘോഷമില്ലാതെ സ്‌കൂള് കലോല്‍സവം നടത്തി കുട്ടികള്‍ക്കു ഗ്രേസ് മാര്‍ക്ക് ലഭ്യമാക്കുന്ന കാര്യം അടിയന്തരമായി പരിശോധിച്ചു നടപടി സ്വീകരിക്കുമെന്ന് മന്ത്രി ഇ.പി ജയരാജന് നേരത്തെ അറിയിച്ചിരുന്നു. സര്‍ക്കാര് തലത്തിലുള്ള ആഘോഷങ്ങള് ഒരു വര്‍ഷത്തേക്ക് വിലക്കിയ ഉത്തരവില് മാറ്റമില്ലെന്നും അദ്ദേഹം പറഞ്ഞു.\n‘മറക്കാതിരിക്കാന് ബുദ്ധിയുള്ളവരാകാന്’ എന്ന കൃതിയെക്കുറിച്ച് ജേക്കബ് ഐപ്പ് എഴുതുന്നു


നാഗാലാന്‍ഡ് Tourism, Travel Guide & Tourist Places in നാഗാലാന്‍ഡ്-NativePlanet Malayalam\nഹോം » സ്ഥലങ്ങൾ» നാഗാലാന്‍ഡ്\nനാഗാലാന്‍ഡ് - മാസ്മരിക പ്രകൃതിയുടെ വിസ്മയങ്ങളിലേക്ക്\nഇന്ത്യയുടെ വടക്ക് കിഴക്കേ അറ്റത്തായി ഒരു ചെറിയ പര്‍വ്വത സംസ്ഥാനമുണ്ട്, പ്രൗഡരായ ജനങ്ങളുള്ള അവിടെ കൂടുതല് പേരും കര്‍ഷകരാണ്. നിരവധി കാര്യങ്ങളാല് പ്രശസ്തമാണ് ഈ സംസ്ഥാനം. രമണീമയമായ പ്രകൃതി, രസകരമായ ചരിത്രം, സമ്പന്നമായ സസ്യ ജീവി സമ്പത്ത്, എന്ന് തുടങ്ങി സ്നേഹസമ്പന്നരായ നാട്ടുകാരുടെ മനോഹരമായ സംസ്കാരം വരെ അറിയപ്പെടുന്നതാണ്. അതെ അതാണ് ഇന്ത്യയിലെ നാഗാലാന്‍ഡ് സംസ്ഥാനം.\nചെറിയ സംസ്ഥാനമാണെങ്കിലും ഭൂമിയിലെ പ്രകൃതി അദ്ഭുതങ്ങളെ ഇഷ്ടപ്പെടുന്ന ആരെയും നിരാശരാക്കാത്ത നിഗൂഢമായ സ്ഥലമാണ്. സമ്പന്നമായ സാംസ്കാരിക പൈതൃകമുള്ള ഈ സുന്ദരഭൂമിയെ കിഴക്കിന്‍റെ സ്വിറ്റ് സര്‍ലാന്‍ഡ് എന്നു വിശേഷിപ്പിക്കാറുണ്ട്. ഇവിടെയുള്ളത് പ്രകൃതി ടൂറിസമാണ്.\nപ്രകൃതി മാതാവും നാഗാലാന്‍ഡും\nനാഗാലാന്‍ഡ് ടൂറിസത്തെ പരിശോധിച്ചാല് ഇവിടെ മുഴുവന് നയനമനോഹരദൃശ്യങ്ങളാണെന്ന് കാണാന് കഴിയും. സുന്ദരമായ സ്ഥലങ്ങള്, പച്ചപ്പ്, സൂര്യോദയ അസ്തമന ദൃശ്യങ്ങള് എന്ന് വേണ്ട് ഇവിടെ നിന്ന് മടങ്ങുന്ന സഞ്ചാരികള് മറക്കാനാവാത്ത ഓര്‍മ്മകളാവും കൂടെ കൊണ്ട് പോവുക. നിങ്ങള് ഒരു പ്രകൃതി സ്നേഹിയാണെങ്കില് തീര്‍ച്ചയായും നാഗാലാന്‍ഡ് ഒഴിവാക്കരുത്.\nനാഗാലാന്‍ഡിലെ ഭൂമിശാസ്ത്രവും കാലാവസ്ഥയും\nനാഗാലാന്‍ഡിലെ കൂടുതല് പ്രദേശവും മലനിരകളാണ്. പടിഞ്ഞാറ് ആസാമും തെക്ക് മണിപ്പൂറും വടക്ക് അരുണാചല് പ്രദേശുമാണ്. പതിനാറോളം ഗോത്രവര്‍ഗ്ഗക്കാര് താമസിക്കുന്ന ഏഴ് ജില്ലകളാണ് ഇവിടെയുള്ളത്. പച്ചപ്പ് നിറഞ്ഞ ഈ സംസ്ഥാനത്തെ കാലാവസ്ഥ വര്‍ഷം മുഴുവന് ഇവിടെ എത്തുന്നതിന് ഉതകുന്ന രീതിയില് പ്രസന്നമാണ്.\nആഹാരം, ജനങ്ങള്, സംസ്കാരം\nനാഗാലാന്‍ഡിലെ മുഖ്യ ആഹാരം മത്സ്യവും ഇറച്ചിയുമാണ്. വിവിധ ഗോത്രങ്ങള് വിവിധ രീതിയിലാണ് അവ പാചകം ചെയ്യുന്നതും ഉപയോഗിക്കുന്നതും. ഇതില് ഏറ്റവും പ്രമുഖമായ രീതി പുഴുങ്ങിയ പച്ചക്കറിയും ഇറച്ചിവിഭവങ്ങളും ചോറും അടങ്ങിയതാണ്. ഭക്ഷണം പുകച്ചോ പുളിപ്പിച്ചോ ആണ് സൂക്ഷിക്കുന്നത്.\nസംസ്ഥാനത്തിന്‍റെ രത്നങ്ങളാണ് ഇവിടത്തെ ജനങ്ങള്. വര്‍ണ്ണപ്പകിട്ടാര്‍ന്ന വസ്ത്രങ്ങളും ആഭരണങ്ങളം ധരിച്ച ഇവരെ കാണുന്നത് തന്നെ നയനാനന്ദകരമാണ്. ഇവരുടെ ഹൃദ്യവും സ്നേഹസമ്പന്നവുമായ ആതിഥേയത്വവും നാഗാലാന്‍ഡ് ടൂറിസത്തെ അവിസ്മരണീയമാക്കുന്നു. നൃത്തവും സംഗീതവും ഇവരുടെ നിത്യജീവിതത്തില് ഒഴിച്ചു കൂടാനാവാത്ത വസ്തുതകളാണ്. നാഗാകള്‍ക്ക് ജീവിതം ആഘോഷത്തില് കവിഞ്ഞ് മറ്റൊന്നുമല്ല.\nകോഹിമ, ദിമാപൂര്, മോന്, വോഖ, ഫെക്, പെരെന്, തുടങ്ങിയവയാണഅ ചില പ്രധാന സ്ഥലങ്ങള്. ടൂറിസ്റ്റുകള്‍ക്കായി പ്രത്യേകം പാക്കേജുകളുമുണ്ട്. ഇനി എന്തിന് ഇവിടെപ്പോകാന് താമസിക്കണം?\nഎല്ലാം കാണാം നാഗാലാന്‍ഡ് സ്ഥലങ്ങൾ


ഈ ബാങ്കില് ഇത്രയും സ്വര്‍ണമോ? കള്ളന്മാരും സംശയിച്ചു; കുടുങ്ങിയത് ഓപ്പറേഷന് ഹോളിഡേ ഹണ്ടേഴ്‌സില് | Bank Robbery| Bank Theft| Bank| Theft| Alappuzha\nOct 13, 2020, 12:53 PM IST\nകവര്‍ച്ച നടന്ന കരുവാറ്റയിലെ സഹകരണ ബാങ്ക് കെട്ടിടം | ഫോട്ടോ: മാതൃഭൂമി\nഹരിപ്പാട്: പ്രതികളിലേക്ക് എത്താവുന്ന ഒരു തെളിവും അവശേഷിപ്പിക്കാതെ നടത്തിയ മോഷണമാണ് കരുവാറ്റ സഹകരണ ബാങ്കിൽ നടന്നത്. ബാങ്കിൽനിന്ന് കിട്ടിയ തെളിവുകൾക്കു പിന്നാലെ ഒരുമാസത്തിലധികം അന്വേഷണസംഘം അലഞ്ഞെങ്കിലും എങ്ങുമെത്തിയില്ല. ഒടുവിൽ മോഷണക്കേസുകളിലെ സ്ഥിരം പ്രതികളെ ചുറ്റിപ്പറ്റിയുള്ള അന്വേഷണമാണ് ഫലംകണ്ടത്. സൈബൽ സെല്ലിന്റെ സഹായവും ഗുണകരമായി. തുടർച്ചയായ അവധിദിവസങ്ങൾ വരുമ്പോൾ മോഷണം നടത്തുന്നവരെ കേന്ദ്രീകരിച്ചുള്ള അന്വേഷണമാണ് ആദ്യമേ തീരുമാനിച്ചത്. ഇതിനാലാണ് ഓപ്പറേഷൻ ഹോളിഡേ ഹണ്ടേഴ്സ് എന്ന പേരിട്ട് മുന്നോട്ടു നീങ്ങിയത്.\nമോഷ്ടാക്കൾ ഉപേക്ഷിച്ചുപോയ ഗ്യാസ് സിലിൻഡറുകളും ഗ്യാസ് കട്ടറിന്റെ ട്യൂബും ഉപയോഗപ്പെടുത്തി ഒരുമാസത്തോളം അന്വേഷണം നടത്തിയിരുന്നു. ഗ്യാസ് കട്ടറിൽ ഉപയോഗിക്കുന്ന ട്യൂബിന്റെ ഉറവിടം തേടി നാന്നൂറോളം കടകളിലാണ് അന്വേഷണ ഉദ്യോഗസ്ഥർ കയറിയിറങ്ങിയത്. അൻപതോളം കരിങ്കൽ ക്വാറികളിലും പരിശോധിച്ചു. ഗ്യാസ് നോസിൽ വിൽക്കുന്ന ഇരുന്നൂറോളം കടകളിൽതെളിവെടുത്തെങ്കിലും ഒന്നും കിട്ടിയില്ല.\nഓണത്തിനുശേഷം കൂടുതൽ സ്വർണം പണയംവച്ചിട്ടുള്ള 5000 ൽ അധികം പേരുടെ പട്ടിക തയ്യാറാക്കി പരിശോധിച്ചു. ഓൾ കേരള വർക്ക് ഷോപ്പ് അസോസിയേഷൻ, ഓൾ കേരള ഗോൾഡ് മർച്ചന്റ്സ് അസോസിയേഷൻ എന്നിവയുടെ സഹകരണവും തേടി. ഇതിൽനിന്നൊന്നും കേസിനു ഗുണകരമാകുന്ന തെളിവുകളൊന്നും കിട്ടിയില്ല. അപ്പോഴേല്ലാം അന്വേഷണസംഘം വിശ്രമമില്ലാത്ത ഓട്ടത്തിലായിരുന്നു.\nമോഷണക്കേസുകളിൽ അന്വേഷണം നടത്തി മികവു തെളിയിച്ചിട്ടുള്ള ഉദ്യോഗസ്ഥരെ ഉൾപ്പെടുത്തിയാണ് ജില്ലാ പോലീസ് മേധാവി പി.എസ്. സാബു പ്രത്യേക അന്വേഷണ സംഘത്തിന് രൂപം നൽകിയത്. അഡീഷണൽ എസ്.പി. എൻ. രാജൻ, കായംകുളം ഡിവൈ.എസ്.പി. അലക്സ് ബേബി, മാവേലിക്കര ഇൻസ്പെക്ടർ ബി. വിനോദ്കുമാർ, ഹരിപ്പാട് ഇൻസ്പെക്ടർ ആർ. ഫയസ്, കുറത്തികാട് എസ്.ഐ. വി. ബിജു, ഹരിപ്പാട് എസ്.ഐ. ജിജിൻ ജോസഫ്, സൈബർസെൽ എസ്.ഐ. അജിത്, എസ്.ഐ. മാരായ നെവിൻ, ഇല്ലാസ്, എ.എസ്.ഐ. മാരായ മോഹൻകുമാർ, സന്തോഷ്, സൈബർ വിദഗ്ധരായ എ.എസ്.ഐ. സുധീർ, എ.എസ്.ഐ. സന്തോഷ്, സീനിയർ സി.പി.ഒ. മാരായ ശ്രീകുമാർ, പ്രതാപ് മേനോൻ, ലിമു മാത്യു, ബിനുമോൻ, ഉണ്ണിക്കൃഷ്ണപിള്ള, സി.പി.ഒ. മാരായ രാഹുൽ രാജ്, ഷെഫീഖ്, അരുൺ ഭാസ്കർ, മണിക്കുട്ടൻ, മുഹമ്മദ് ഷാഫി, നിഷാദ്, ഹരികൃഷ്ണൻ, ഷാജഹാൻ, വിബിൻ, അരുൺ എന്നിവരാണ് അന്വേഷണസംഘത്തിലുള്ളത്.\nലോക്കർ പൊളിക്കാൻ 24 മണിക്കൂർ\nകരുവാറ്റ സഹകരണ ബാങ്കിലെ ലോക്കർ പൊളിച്ചത് 24 മണിക്കൂറെങ്കിലും എടുത്താണെന്ന ലോക്കർ നിർമിച്ച കമ്പനിയുടെ നിഗമനം ശരിയാണെന്ന് വ്യക്തമായി. രണ്ടുരാത്രികളിലായാണ് ലോക്കർ പൊളിച്ചതെന്ന് പ്രതികൾ മൊഴി നൽകിയിട്ടുണ്ട്. മോഷണം നടന്നതിന്റെ അടുത്തദിവസം കമ്പനിയിലെ വിദഗ്ധർ സ്ഥലത്തെത്തി പരിശോധന നടത്തിയിരുന്നു. തുടർന്നാണ് പൊളിക്കാൻ 24 മണിക്കൂറെങ്കിലും വേണ്ടിവരുമെന്ന് പോലീസിനെ അറിയിച്ചത്. 30 വർഷം പഴക്കമുള്ള ലോക്കറാണ്. ലോക്കറിന്റെ വാതിൽ രണ്ടുപാളി ഉരുക്കുകൊണ്ടുനിർമിച്ചതാണ്. ഈ പാളികൾക്കുള്ളിൽ പ്രത്യേക രാസപദാർഥങ്ങൾ ചേർത്തുതയ്യാറാക്കിയ കടുപ്പമേറിയ കോൺക്രീറ്റാണ്. വാതിലിനു തൊട്ടുപിന്നിലായി ഉരുക്കുകൊണ്ടുള്ള ഗ്രില്ലുണ്ട്. ഇതിലെ 11 കമ്പികളിൽ ഏഴെണ്ണം അറത്തുമാറ്റിയിട്ടുണ്ട്. ലോക്കറിന്റെ വാതിലിൽ ചതുരാകൃതിയിൽ ദ്വാരമുണ്ടാക്കിയാണ് ലോക്കർ മുറിക്കുള്ളിൽ കയറിയത്.\nലക്ഷണം കണ്ട് കള്ളന്മാരും സംശയിച്ചു\nകരുവാറ്റ സർവീസ് സഹകരണ ബാങ്കിന്റെ ലക്ഷണം കണ്ടാൽ 2.87 കോടി രൂപ മൂല്യം വരുന്ന സ്വർണവും പണവും സൂക്ഷിക്കുന്നുണ്ടെന്ന് ആർക്കും തോന്നില്ലായിരുന്നു. മോഷണം അറിഞ്ഞെത്തിയ ഉന്നത പോലീസ് ഉദ്യോഗസ്ഥരെല്ലാം ഇക്കാര്യം പറഞ്ഞിരുന്നു. മോഷണത്തിന്റെ മുഖ്യആസൂത്രകനായ തിരുവനന്തപുരം സ്വദേശി രണ്ടാംപ്രതിയായ ഹരിപ്പാട്ടെ താമസക്കാരൻ ഷൈബുവിനോട് ഇതേ ചോദ്യം ചോദിച്ചതായാണ് പോലീസ് പറഞ്ഞത്.\nഗ്യാസ് കട്ടറും രണ്ടു ഓക്സിജൻ സിലിൻഡറും ഒരു പാചക വാതക സിലിൻഡറും ചെറുതും വലുതുമായ ഉളികളും ഉൾപ്പെടെ വൻ സന്നാഹത്തോടെയാണ് അകത്തു കയറിയത്. ഒരുദിവസം രാത്രി മുഴുവൻ പരിശ്രമിച്ചിട്ടും ലോക്കർ പൊളിക്കാൻ കഴിഞ്ഞില്ല. അടുത്തദിവസം ഷൈബുവിന്റെ വീട്ടിലിരിക്കുമ്പോഴാണ് അവിടെ എന്തെങ്കിലും കാണുമോയെന്ന് ഷൈബുവിനോടു ചോദിച്ചത്. ലക്ഷണം കണ്ടിട്ട് വലിയ പ്രതീക്ഷയൊന്നുമില്ലെന്നായിരുന്നു സ്വർണ കവർച്ചയിൽ വിദഗ്ധനായ ഒന്നാംപ്രതിയുടെ നിഗമനം. എന്തെങ്കിലും കിട്ടാതിരിക്കില്ലെന്ന ഷൈബുവിന്റെ ഉറപ്പ് വിശ്വസിച്ചാണ് അടുത്ത ദിവസവും ലോക്കർ തകർക്കാനായി പ്രതി അകത്തു കയറിയത്. പ്രതികൾ പ്രതീക്ഷിച്ചതിന്റെ പതിന്മടങ്ങ് സ്വർണവും പണവുമാണ് ബാങ്ക് ലോക്കറിലുണ്ടായിരുന്നത്.\nമുഖ്യ ആസൂത്രകൻ ആൽബിൻരാജ്\nആലപ്പുഴ: കുപ്രസിദ്ധ അന്തസ്സംസ്ഥാന മോഷ്ടാവ് കാട്ടാക്കട കട്ടക്കോട് പാറക്കാണി മേക്കുംകര വീട്ടിൽ ആൽബിൻരാജാണ് (ഷൈജു-39) കരുവാറ്റ ബാങ്ക് കവർച്ചയുടെ മുഖ്യ ആസൂത്രകനെന്ന് സൂചന. കൊല്ലം, തിരുവനന്തപുരം ജില്ലകളിലാണ് ഇയാൾ കൂടുതൽ കേസുകളിൽ പ്രതിയായിട്ടുള്ളത്. സ്വർണമോഷണത്തിൽ പ്രത്യേക വൈദഗ്ധ്യമാണ് ഇയാൾക്കുള്ളത്. നിരവധി വാഹനമോഷണക്കേസുകളിലും പ്രതിയാണ്. മൊബൈൽഫോൺ ഉപയോഗിക്കാറില്ല. ഇതിനാൽ ഇയാളെ പിടികൂടാൻ അന്വേഷണ ഉദ്യോഗസ്ഥർ ഏറെ ബുദ്ധിമുട്ടും.\nതിരുവനന്തപുരം ജില്ലയിലെ പെരുംകടവിളയിലെ സർവീസ് സഹകരണബാങ്കിൽ കരുവാറ്റയിലേതിനു സമാനമായ മോഷണംനടത്താൻ ശ്രമിച്ചിട്ടുണ്ട്. ആദ്യദിവസം ലോക്കർ പൊളിച്ചുതുടങ്ങി. അടുത്തദിവസം അവധിയായിരുന്നെങ്കിലും ഉദ്യോഗസ്ഥർ ബാങ്ക് തുറന്നു. അവിടെ സി.സി.ടി.വി.യിൽ പ്രതിയുടെ ദൃശ്യങ്ങളുണ്ടായിരുന്നു. ഇതോടെ അറസ്റ്റിലായ ഇയാൾ നെയ്യാറ്റിൻകര പോലീസിന്റെ പിടിയിലായി. ഈ കേസിൽ പൂജപ്പുര സെൻട്രൽ ജയിലിലായിരുന്ന ഇയാൾ 2018 ഏപ്രിലിൽ ജാമ്യത്തിലിറങ്ങിയശേഷം കുറത്തികാട് പോലീസ് സ്റ്റേഷൻ പരിധിയിൽ മോഷണം തുടങ്ങിയെങ്കിലും പിടിയിലായി. കരുവാറ്റ ബാങ്ക് കവർച്ചക്കേസിലെ രണ്ടാംപ്രതി ഹരിപ്പാട്ട് വാടകയ്ക്ക് താമസിക്കുന്ന ഷൈബുവിന്റെ വീട്ടിൽ തങ്ങിയായിരുന്നു കുറത്തികാട്ടെ മോഷണം.\n2019 ജനുവരി 23-ന് രാത്രി 7.45-ന് കറ്റാനം കെ.എസ്.ഇ.ബി. ഓഫീസിനു സമീപത്തുള്ള വീട്ടിൽനിന്ന് ആറുപവനും ഫെബ്രുവരി എട്ടിന് രാത്രി കറ്റാനം ഇല്ലിക്കുളത്ത് ജങ്ഷനു സമീപത്തുള്ള വീട്ടിലെ ചിമ്മിനി തുരന്നുകയറി 14 പവനും അപഹരിച്ചു. പ്രതി സ്കൂട്ടറിൽ യാത്രചെയ്യുന്ന സി.സി.ടി.വി.ദൃശ്യങ്ങൾ കുറത്തികാട് പോലീസിന് കിട്ടി. ഈ സ്കൂട്ടറിന്റെ ദൃശ്യങ്ങൾ പിൻതുടർന്നു കുറത്തികാട് പോലീസ് എത്തിയത് ഹരിപ്പാട് ആർ.കെ.ജങ്ഷനു സമീപത്താണ്.\nദിവസങ്ങളോളം നിരീക്ഷിച്ചശേഷം കുറത്തികാട്ടുവെച്ച് പ്രതിയെ തടഞ്ഞ് പിടികൂടുകയായിരുന്നു. ഈ കേസിൽ ജയിലിലായിരുന്ന പ്രതി ജാമ്യത്തിലിറങ്ങിയശേഷമാണ് കരുവാറ്റയിലെ മോഷണം ആസൂത്രണംചെയ്യുന്നതെന്നാണ് ലഭിക്കുന്ന വിവരം. കൊട്ടാരക്കരയിൽനിന്നും 90 പവനും പത്തനാപുരത്തുനിന്നും 57 പവനും അപഹരിച്ച കേസുകളിലും പ്രതിയാണ്.\nതുണിക്കട അപ്പാടെ മോഷ്ടിച്ചു; ഭാര്യക്കായി കോയമ്പത്തൂരിൽ കടതുറന്നു\nആലപ്പുഴ: എവിടെ കയറിയാലും ഒന്നും ബാക്കിവെക്കാതെ മോഷ്ടിച്ചെടുക്കുന്നതാണ് ആൽബിൻരാജിന്റെ ശീലം. കരുവാറ്റ സഹകരണ ബാങ്ക് മോഷണത്തിലും ഇതുതന്നെയാണ് കണ്ടത്. ലോക്കറിലുണ്ടായിരുന്ന സ്വർണവും പണവും അപ്പാടെ കവർന്നു. മൂന്നുമില്ലിയുടെ കമ്മൽ മാത്രമാണ് അവിടെ അവശേഷിപ്പിച്ചത്. പണയ ഉരുപ്പടികൾ അഴിച്ചെടുത്തപ്പോൾ അബദ്ധത്തിൽ വീണുപോയതാണത്.\nനെയ്യാറ്റിൻകര ഉദയൻകുളങ്ങരയിലെ ഒരു തുണിക്കടയിലെ തുണികൾ അപ്പാടെ മോഷ്ടിച്ചശേഷം ഭാര്യക്ക് കോയമ്പത്തൂരിൽ വസ്ത്രശാലയിട്ടുകൊടുത്ത ചരിത്രവും ആൽബിൻരാജിനുണ്ട്.\nപോലീസ് സംഘം ഏറെപ്പണിപ്പെട്ടാണ് ഈ കേസ് തെളിയിച്ചത്. നാഗർകോവിലിലും പരിസരപ്രദേശങ്ങളിലും നിരവധി കവർച്ചകളും പിടിച്ചുപറികളും നടത്തിയതായി വിവരമുണ്ട്. മോഷ്ടിച്ചുകിട്ടുന്ന പണം ആഡംബരജീവിതത്തിനും തമിഴ്നാട്ടിൽ വസ്തുവകകൾ വാങ്ങിക്കൂട്ടുന്നതിനുമാണ് ആൽബിൻരാജ് വിനിയോഗിക്കുന്നത്.\nവ്യാജവിലാസത്തില് സ്വര്‍ണം വരുത്തി മോഷണം: കുറിയര് ജീവനക്കാരന് പിടിയില്\nവെള്ളം ചോദിച്ചെത്തി മുളകുപൊടി വിതറി വീട്ടമ്മയുടെ മാല പൊട്ടിച്ചു; മണിക്കൂറുകള്‍ക്കുള്ളില് പ്രതി പിടിയില്\n12 ദിവസം 8 കൊലപാതകം, പോലീസിന് നാണക്കേട്; തൃശ്ശൂരില് ചോരക്കളി തുടരുന്നു


പോപ്പുലർ ഫ്രണ്ട് സമുദായത്തിൻെറ കാവൽക്കാരാവേണ്ട.. – Telegraph\nപോപ്പുലർ ഫ്രണ്ട് സമുദായത്തിൻെറ കാവൽക്കാരാവേണ്ട..\nസമീർ സാലിഹ് പളളിക്കര. September 22, 2017\nസമീർ സാലിഹ് പളളിക്കര.\nപോപ്പുലർ ഫ്രണ്ടിൻെറ ഇടപടലുകളാണ് ഹാദിയ പ്രശ്നവും ആതിര പ്രശ്നവും ഇത്ര വിവാദമായത്.\nഇസ്ലാം പഠിക്കാനാഗ്രിക്കുന്നവരെ ഒളി താവളങ്ങളിൽ കൊണ്ട് പോയി പാർപ്പിക്കുന്നത് തന്നെ ഇസ്ലാമിക നിയമങ്ങൾക്ക് വിരുദ്ധമാണ്.\nഇസ്ലാമിലേക്ക് ആളെ കൂട്ടി ഇസ്ലാമിന് വലിപ്പമുണ്ടാക്കുക എന്ന വ്യവസ്ഥ ഒരിക്കലും ഇസ്ലാം അംഗീകരിക്കുകന്നില്ല.\nഇസ്ലാമെന്നാൽ ഒരു മതത്തിനപ്പുറം ലോകസൃഷ്ടാവായ ദൈവത്തിലേക്കുളള സമർപ്പണമാണ്.\nഈ ലോകത്തെയും അതിലുളള സകല സൃഷ്ടികളെയും സൃഷ്ടിച്ച ദൈവത്തെ പരിചയപ്പെടുത്തി കൊടുക്കുക, ആ ദൈവത്തിൻെറ വിധിവിലക്കുകളെയും പരലോകത്തെയും പ്രവാചകനെയും സ്വർഗ്ഗനരകങ്ങളെയും കുറിച്ച് പറഞ്ഞ് കൊടുക്കുക എന്നതാണ് ഒരു മുസ്ലിമിൻെറ കടമ. വേണ്ടവന് അത് സ്വീകരിക്കാം വേണ്ടാതവന് അത തളളാം എന്നതാണ് മതം പഠിപ്പിക്കുന്നത്. ഒപ്പം മതത്തിൽ ആരെയും ബലമായി കൊണ്ട് വരരുതെന്നും ഇസ്ലാം കണിശമായി പഠിപ്പിക്കുന്നു. ഇതിനപ്പുറം ഒളിതാവളങ്ങളിൽ കൊണ്ട് പോയി മതം പഠിപ്പിക്കേണ്ട കാര്യമൊന്നും ഇസ്ലാമിനില്ല.\nനമ്മൾ പഠിച്ച കാര്യം അറിയാതവന് പറഞ്ഞ് കൊടുക്കുകയെന്നത് മാത്രമാണ് ഒരു മുസ്ലിമിൻെറ കടമ.\nഎന്നാൽ മതപരിവർത്തനത്തിൽ പോപ്പുലർ ഫ്രണ്ട് നടത്തുന്ന പ്രവർത്തനം തികച്ചും ഇസ്ലാമിക വിരുദ്ധമാണ്.\nഇതിന് മുമ്പ് എത്രയോ സഹോദരങ്ങൾ ഈ സത്യവിശ്വാസം മനസ്സിലാക്കി ഇസ്ലാമിലേക്ക് കടന്ന് വന്നിട്ടുണ്ട്. അപ്പോഴൊന്നും കാണാത വിവാദങ്ങളും വൈകാരികതയുമെന്തെ ഈ കാര്യത്തിൽ പോപ്പുലർ ഫ്രണ്ട് ഇടപെടുമ്പോൾ ഉണ്ടാവുന്നു...?\nഇസ്ലാം വിശ്വാസം ഈ ലോകത്തിലേക്കുളളതല്ല. അത് പരലോക മോക്ഷത്തിനുളളതാണ്. ഹാദിയയായാലും ആതിരയായാലും അവർ പഠിച്ച ഇസ്ലാമിക വിശ്വാസം വെച്ച് ആരുടെ മുമ്പിൽ ജീവിച്ചാലും അവർ അല്ലാഹുവിൻെറ അടുത്ത് വിശ്വാസികൾ തന്നെ.\nഅവർക്ക് കോടതി നീതി നൽകിയില്ലയെന്ന് പറഞ്ഞ് കോടതിയിൽ ധർണ്ണ നടത്തുകയല്ല വേണ്ടത്. അവർക്ക് വേണ്ടി തെരുവിലിറങ്ങുകയല്ല വേണ്ടത്.\nഅവർക്ക് ഈ ലോകത്തെ കോടതിയിൽ നീതി ലഭിച്ചിലെങ്കിൽ അല്ലാഹുവിൻെറ കോടതിയിൽ അവർ വിജയികളായിരിക്കുമെന്ന വിശ്വാസമാണ് ഒരു മുസ്ലിമിനുണ്ടാവേണ്ടത്.\nഹാദിയയും ആതിരയും ഇസ്ലാം മനസ്സിലാക്കിയത് അവരുടെ സഹപാഠികളുടെ സംസ്കാര ശുദ്ധിയും വിശ്വാസ ശുദ്ധിയും കണ്ടും മനസ്സിലാക്കിയുമാണ്. തുടർന്നങ്ങോട് അവർ ഇസ്ലാമിനെ കുറിച്ച് പഠിക്കാൻ താൽപര്യം പ്രകടിപ്പിച്ചു. കുട്ടുക്കാരികൾ തന്നെ അതിനുളള പുസ്തങ്ങളും ഖുർആൻ പരിഭാഷയുമൊക്കെ എത്തിച്ച് കൊടുത്ത് അവർ പഠിക്കുന്നതിനിടയിൽ ഇത് മണത്തറിഞ്ഞ പോപ്പുലർ ഫണ്ട് ഇടപ്പെട്ടതോടെയാണ് ഈ വിവാദങ്ങൾ ഇങ്ങനെ ആളി കത്തിയത്. അവരെ സ്വതന്ത്രമായി അവരെ മതം പഠിക്കാൻ വിട്ടിരുന്നെങ്കിൽ ക്രമേണ അവർ പഠിച്ച സത്യം അവരെ മാതാപിതാക്കളിലേക്ക് എത്തിക്കുമായിരുന്നു. സ്വീകരിക്കലും സ്വീകരിക്കാതിരിക്കലും അവരുടെ സ്വതന്ത്ര്യം. എന്നാലും ഈ സത്യമത സന്ദേശം ആ മാതാപിതാക്കളിലേക്കും എത്തുമായിരുന്നു. അതിന് പോലും തടസ്സം സൃഷ്ടിച്ചത് പോപ്പുലർ ഫ്രണ്ടിൻെറ ഈ തെറ്റായ പ്രവർത്തനമാണ്.\nഇസ്ലാമിക വിശ്വാസം സ്വീകരിച്ചതിൻെറ പേരിൽ സ്വന്തം കുടുംബത്തിൽ നിന്നും സമൂഹത്തിൽ നിന്നും അധികാരികളിൽ നിന്നും പിഠനകളും യാതനകളും വേദനകളും സഹിക്കേണ്ടി വന്ന നമ്മുടെ മുൻഗാമികളുടെ ചരിത്രം തുറന്ന പുസ്തകം പോലെ നമ്മുടെ മുമ്പിലുണ്ട്. അന്ന് അവർക്ക് വേണ്ടി അക്കാലത്തെ വിശ്വാസികൾ തെരുവിലറങ്ങിയതായോ പിക്കറ്റ് നടത്തിയതായോ ചരിത്രത്തിലെവിടയും കാണാൻ സാധിക്കില്ല. സുമയ്യ(റ)വിൻെറയും ബിലാൽ(റ)വിൻെറെയും യാസർകുടുംബത്തിൻെറയും ഇങ്ങനെ പീഡനമേറ്റ് ഇസ്ലാമിലേക്ക് കടന്ന് വന്ന സഹാബാക്കളുടെയൊക്കെ ചരിത്രം പോപ്പുലർ ഫ്രണ്ട് പ്രവർത്തകർ പഠിക്കണം.\nഇസ്ലാമിനെ കുറിച്ചുളള അൽപജ്ഞാനമാണ് ഇവരെ ഈ വൈകാരികതയിലേക്കും തീവ്രവാദത്തിലേക്കും നയിക്കുന്നത്.\nഇരുട്ടിൻെറ മറവിൽ മെഴുക്തിരി വെളിച്ചത്തിന് ചുറ്റുമിരുന്ന് പറയാനും പ്രവർത്തികാനുമുളളതല്ല ഇസ്ലാം.\nഇസ്ലാമെന്നാൽ യതാർത്ഥ വിശ്വാസം ജീവിതത്തിൽ പകർത്തി പച്ചയായി ജീവിച്ച് കാണിച്ച് മറ്റുളളവർക്ക് മാതൃകയുളളാതവണം. അതാണ് പ്രവാചകൻെറയും അനുജമാരുടെയും മാതൃക.\nപോപ്പുലർ ഫ്രണ്ടിൻെറ രംഗപ്രവേശനവും അതിന് ശേഷമുളള അവരുടെ പ്രവർത്തനവും മുസ്ലിം സമുദായത്തിന് ഗുണത്തെക്കാളെറെ ദേശമാണ് വരുത്തി വെച്ചിട്ടുളളന്ന സത്യം മറച്ച് വെക്കാൻ വയ്യ.\nശത്രവിൻെറ സംസ്ക്കാരം കടമെടുത്താണ് ഇവരുടെ പ്രവർത്തനം. കൊന്നവനെ കൊല്ലുക, ശത്രുവിനെ വെട്ടുക, ഇല്ലാതാക്കുക തുടങ്ങി സംഘി സംസ്കാരം കടമെടുത്ത് പ്രവർത്തിക്കുന്ന സംഘമാണ് പോപ്പുലർ ഫ്രണ്ട്.\nഒരാളെ കൊന്നാൽ ഒരു സമൂഹത്തിനെ മൊത്തം കൊന്നതിന് തുല്ല്യമെന്നും ഒരാളെ രക്ഷിച്ചാൽ സമൂഹത്തിനെ രക്ഷിച്ചതിന് തുല്ല്യമാണെന്ന ഖുർആൻ വചനത്തെ കാറ്റിൽ പറത്തിയാണ് ഇവരുടെ പ്രതിരോധ പ്രവർത്തനം നടത്തുന്നത്. ശത്രുവിനെ കൊന്നാൽ പുണ്യമല്ല കൊന്നവനിലുളള പാപം കൊല നടത്തിയവന് പേറേണ്ടി വരുമെന്ന ഇസ്ലാമിക കൽപന പോലും പഠിക്കാതവരാണ് ഈ പാപങ്ങൾ.\nഒരു വിശ്വാസിയെ കൊലപ്പെടുത്തിയാലോ ഇസ്ലാമിന്നെതിരെയോ പ്രവാചകനതിരെയോ നിന്ദ നടത്തിയാലോ അവരെ ശിക്ഷിക്കാനുളള അധികാരം ഭരണാധികരികൾക്ക് മാത്രമാണ്.(ഇസ്ലാമിക രാഷ്ട്ര വ്യവസ്ഥയിൽ).\nഅവിടെ നിയമം കൈയ്യിലെടുക്കാൻ വ്യക്തികൾക്കോ പ്രത്യേക സംഘങ്ങൾക്കോ ഇസ്ലാം അനുവാദം നൽകുന്നില്ല.\nഇന്ത്യയെ പോലുളള ബഹുസരതയിൽ ജീവിക്കുന്ന വിശ്വസികൾക്ക് അവിടെ ജീവിക്കുന്നത്തിനും ആരാധനക്കും അനുവദിക്കുമ്പോൾ ആ രാജ്യത്തിൻെറ നിയമത്തെയും ഭരണത്തെയും അംഗികരിക്കണമെന്നാണ് ഇസ്ലാം പഠിപ്പിക്കുന്നത്.\nകൊന്നവനെ കൊല്ലുക എന്ന സംസ്ക്കാരവും അക്രമിച്ചവനെ തിരിച്ചടിക്കുക എന്ന സംസ്കാരവും ഇസ്ലാമികമല്ല.\nപ്രവാചകൻ എത്രയോ പീഡനങ്ങൾ ഏറ്റ് വാങ്ങിയിട്ടുണ്ട്. അത്പോലെ പ്രവാചകൻെറ മക്ക ജീവിതത്തിലടക്കം എത്രയോ അനജൻമാർ ശത്രുക്കളുടെ അക്രമത്തിൽപ്പെട്ട് മരിണപ്പെട്ട് പോയിട്ടുണ്ട്. എന്നിട്ട് പോലും മക്ക ജീവിതത്തിൽ ഒരു ശത്രുവിനെ പകരം കൊന്നതായോ അക്രമിക്കപ്പെട്ടതായോ ചരിത്രത്തിലെവിടെയും കാണാൻ സാധിക്കില്ല.\nതാഇഫിൽ പോയ പ്രവാചകനെ ശത്രുക്കൾ അക്രമിച്ച് പ്രവാചകൻറെ ശരീരത്തിൽ രക്തം വാർന്നൊഴുകി പ്രവാചകൻ അവശനായത കണ്ട് അങ്ങയെ അക്രമിച്ച ഈ സമൂഹത്തെ നശിപ്പിക്കട്ടെ എന്ന് ചോദിച്ച് വന്ന മാലാഖയോട് പ്രവാചകൻ നൽകിയ മറുപടി ഓരോ പോപ്പുലർ ഫ്രണ്ട്കാരനും പഠിക്കണം. "അവർ അറിയിവില്ലായിമ കൊണ്ടാണ് ഈ അക്രമം എന്നോട് ചെയ്തത്. അവർക്ക് ദൈവം പൊറുത്ത് കൊടുക്കുകയും അവർക്ക് സൻമാർഗ്ഗം നൽകുകയും ചെയ്യട്ടെ"യെന്ന പ്രാർത്ഥനയോട് കൂടിയാണ് പ്രവാചകനോട് ശത്രുവിനെ നശിപ്പിക്കാൻ അനുവാദം ചോദിച്ച് വന്ന മാലാഖക്ക് പ്രവാചകൻ മറുപടി നൽകിയത്.\nഇത് പോലുളള ചരിത്രത്തിൻെറ അറിവില്ലായമ കൊണ്ടാണ് പോപ്പുലർ ഫ്രണ്ട്ക്കാരാ കൊടിഞ്ഞി ഫൈസലിൻെറ കൊലയാളിയുടെ കഴുത്തിൽ കത്തി വെച്ച് ഈ സമുദായത്തിന് നിങ്ങൾ മോശപ്പേരുണ്ടാക്കിയത്.\nഇസ്ലാം മതം സ്വീകരിച്ചതിൻെറ പേരിൽ കൊടിഞ്ഞി ഫൈസലിനെ ശത്രുക്കൾ കൊലചെയ്യപ്പെട്ടപ്പോൾ ആ കൊലയിലൂടെ ശത്രുവിന് താക്കിതെന്ന രൂപത്തിൽ ഫൈസലിൻെറ കൂടുംബത്തിന് തന്നെ അല്ലാഹു ഹിദായത്ത് നൽകി. ഇതൊക്കെ മുന്നിൽ കണ്ടിട്ട് പോലും പോപ്പുലർ ഫ്രണ്ട്ക്കാരൻെറ സംഘി സംസ്ക്കാരവും തീവ്രതയും ശത്രൂവിൻെറ കഴുത്തിൽ കത്തി വെക്കലിലൂടെ ഫൈസലിൻെറ കുടുംബത്തിലെ മതം മാറ്റത്തിലൂടെ ഈ സമുദായത്തിന് കിട്ടിയ പ്രതാപം നിങ്ങൾ നശിപ്പിച്ചു.\nപോപ്പുലർ ഫ്രണ്ട്ക്കാരാ നിങ്ങൾ ഈ സമുദായത്തിൻെറ സംരക്ഷരാവേണ്ടേ..\nഈ സമുദായത്തെ സംരക്ഷിക്കാൻ ലോക രക്ഷിതാവായ റബ്ബുണ്ട്..\nവിശ്വാസത്തിൻെറ പേരിൽ കൊടിയ പീഡനത്തിനിരയാ മുൻഗായമികളെ പടച്ച റബ്ബ് സംരക്ഷിച്ചിട്ടുണ്ടെങ്കിൽ അതേ റബ്ബ് തന്നെയാണ് ഇന്നത്തെ വിശ്വാസികളുടെയും റബ്ബ്. ആ റബ്ബ് ഈ ഉമ്മത്തിനെ സംരക്ഷിക്കും. അതിന് തീവ്ര ചിന്തയും അക്രമവും അനിതിയും അനിസ്ലാമികവും വിട്ട് പ്രവാചക ജീവിതം സ്വന്തം ജീവിതത്തിൽ പകർത്തി ഓരോ മുസ്ലിമും ജീവിക്കുവാൻ ശ്രമിക്കുക.\nഅപ്പോൾ റബ്ബിൻെറ സംരക്ഷണം ഈ ഉമ്മത്തിനുണ്ടാവും. തീർച്ച.\n~സമീർ സാലിഹ് പളളിക്കര.


സിപിഎം കൈവിട്ടു; തോമസ് ചാണ്ടിയുടെ രാജി ഉടന് – Chandrika Daily\nBy chandrika Friday November 10, 2017 11:16 am\nസിപിഎം കൈവിട്ടു; തോമസ് ചാണ്ടിയുടെ രാജി ഉടന്\nതിരുവനന്തപുരം: കായല് കയ്യേറ്റ ആരോപണം നേരിടുന്ന ഗതാഗത മന്ത്രി തോമസ് ചാണ്ടിയെ സിപിഎം കൈവിടുന്നു. കേസില് കലക്ടറുടെ റിപ്പോര്‍ട്ടും നിയമോപദേശവും എതിരായതോടെയാണ് പാര്‍ട്ടി നേതൃത്വം ചാണ്ടിക്കെതിരെ തിരിഞ്ഞത്….\nതിരുവനന്തപുരം: കായല് കയ്യേറ്റ ആരോപണം നേരിടുന്ന ഗതാഗത മന്ത്രി തോമസ് ചാണ്ടിയെ സിപിഎം കൈവിടുന്നു.\nകേസില് കലക്ടറുടെ റിപ്പോര്‍ട്ടും നിയമോപദേശവും എതിരായതോടെയാണ് പാര്‍ട്ടി നേതൃത്വം ചാണ്ടിക്കെതിരെ തിരിഞ്ഞത്. മന്ത്രിയുടെ രാജി സംബന്ധിച്ച നിര്‍ണായക തീരുമാനം ഉടനുണ്ടായേക്കുമെന്നാണ് വിവരം.\nസാഹചര്യം ഗൗരവുമുള്ളതാണ്. ഉചിതമായ തീരുമാനം സ്വയം കൈകൊള്ളണം. നിയമോപദേശം വന്ന സാഹചര്യത്തില് തോമസ്ചാണ്ടി സ്വയം രാജിവെക്കണമെന്നാണ് സിപിഎം നേതാക്കള് അദ്ദേഹത്തെ അറിയിച്ചു. തിരുവനന്തപുരത്ത് സിപിഎമ്മും സിപിഐയും ഇന്ന് നിര്‍ണായക നേതൃയോഗങ്ങള് വിളിച്ചു ചേര്‍ത്തിട്ടുണ്ട്.\nതോമസ് ചാണ്ടി തീരുമാനമെടുത്തില്ലെങ്കില് മുന്നണി തന്നെ രാജി ആവശ്യപ്പെടും. എന്.സി.പിക്ക് രണ്ട് എംഎല്‍എമാരാണ് സഭയിലുള്ളത്. പിണറായി സര്‍ക്കാറില് ആദ്യം മന്ത്രിയായ എ.കെ ശശീന്ദ്രന് ഫോണ്‍വിളി വിവാദത്തില് കുടുങ്ങിയതോടെ രാജിവെച്ച ഒഴിവിലാണ് തോമസ് ചാണ്ടി മന്ത്രിയായത്.\nകായല് കയ്യേറ്റവും ലേക്ക് പാലസ് റിസോര്‍ട്ടിനു വേണ്ടി ഭൂമി മണ്ണിട്ട് നികത്തിയതുമുള്‍പ്പെടെ നിരവധി ആരോപണങ്ങളാണ് ചാണ്ടിക്കെതിരെ ഉയര്‍ന്നത്. ലേക്ക് പാലസിന്റെ നിയമലംഘനം അക്കമിട്ട് നിരത്തിയ കലക്ടറുടെ റിപ്പോര്‍ട്ട് കൂടി വന്നതോടെയാണ് തോമസ് ചാണ്ടി കൂടുതല് പ്രതിരോധത്തിലായത്.\nവിഷയത്തില് ഹൈക്കോടതിയും സര്‍ക്കാറിനെ രൂക്ഷമായി വിമര്‍ശിച്ചിരുന്നു. ഈ സാഹചര്യത്തിലാണ് തോമസ് ചാണ്ടിക്കെതിരെ നിലപാടെടുക്കാന് സിപിഎം നിര്‍ബന്ധിതരായത്.\nCategories: More, Views Tags: CPM, NCP, THOMAS CHANDY


1325 Archive | RISALA WEEKLY\nBy risalaadmin on March 12, 2019 1325, Article, Articles, Issue\nകശ്മീര് മലകളിലെ ഒരു ഗ്രാമത്തില് താമസിക്കുന്ന മധ്യവയസ്‌കയായ വിധവയാണ് ഷമീം. അവളുടെ വീട്ടില് നിന്നും അത്രയകലെയല്ല ഝലം നദി ഒഴുകുന്നത്. കൂടുതല് ഹതാശമായ രാത്രികളില്- ഷമീമിന്റെ ചെറിയ വീട്ടിലിരുന്നു സംസാരിക്കുമ്പോള് അവളെന്നോടു തുറന്നു പറഞ്ഞു- അവള് ദേഹത്ത് കല്ലുകള് കെട്ടുകയും നദിയിലേക്ക് ചാടാന് ആലോചിക്കുകയും ചെയ്യും. അവള് വിശ്രമവും ആശ്വാസവും അത്രയേറെ ആഗ്രഹിച്ചു. ഝലത്തിന്റെ അടിത്തട്ടില് മാത്രമാണ് അതെല്ലാം കിട്ടുകയെന്ന് അവള്‍ക്കു തോന്നി. പക്ഷേ, ഓരോ തവണയും മനസും ഉടലും അസ്ഥിരമായ, കൗമാരപ്രായക്കാരനായ മകനെക്കുറിച്ചുള്ള ഓര്‍മകള് അവളെ […]\nഈ ചുടലയില് മാതാപിതാക്കള്‍ക്കെന്ത് വക?\nപ്രാഥമിക മദ്‌റസയില് യഹ്‌യ എന്നൊരു കുട്ടിയുടെ അനുഭവ കഥയുണ്ടായിരുന്നു. അവന്റെ ഉമ്മ ക്ഷീണിതയായിരുന്നു. സന്ധ്യാസമയത്ത് അവര്‍ക്ക് അത്യാവശ്യമായി ഒരിറക്ക് വെള്ളം വേണമായിരുന്നു. അവര് മകനെ വിളിച്ചു വേഗം സ്വല്പം വെള്ളമെടുക്കാന് പറഞ്ഞു. അവന് പാത്രം ചുഴറ്റി വെള്ളമെടുത്തു വന്നപ്പോഴേക്ക് ഉമ്മ ഉറങ്ങിപ്പോയിരുന്നു. അവന് ഉമ്മയുടെ കാല്‍ക്കല് കാത്തിരുന്നു. ഉറക്കുണര്‍ത്താന് വയ്യല്ലോ. ഷാളിന്റെ തലക്കല് കിടന്നുറങ്ങുന്ന ഒരു പൂച്ചയുടെ ഉറക്കുണര്‍ത്താന് വയ്യാഞ്ഞിട്ട് പൂച്ച കിടക്കുന്ന ഭാഗം മാത്രമൊഴിവാക്കി ബാക്കി ഭാഗം വെട്ടിയെടുത്തു കടന്നുപോയ പ്രവാചകന് മുസ്‌ലിം ലോകത്ത് ജീവിക്കുകയാണ്. […]\nഒട്ടും വികാസക്ഷമമല്ലാത്ത മതമാണ് ഇസ്‌ലാമെന്നാണ് പൊതുവെ ആരോപിക്കപ്പെടാറുള്ളത്. ആറാം നൂറ്റാണ്ടില് രൂപം കൊടുത്ത ആചാരങ്ങള് ഇളക്കം തട്ടാതെ ആധുനിക കാലത്തും തുടര്‍ന്നുകൊണ്ട് പോകുന്നുവെന്ന് വിമര്‍ശകര് ചൂണ്ടിക്കാട്ടുന്നു. മാത്രവുമല്ല യാഥാസ്ഥിതികതയും പരിഷ്‌കരണ വിരുദ്ധതയുമാണ് പാരമ്പര്യ മുസ്‌ലിംകളുടെ മുഖമുദ്രയെന്ന് കൊട്ടിഘോഷിക്കുകയും ചെയ്യുന്നു. ഇസ്‌ലാമിലെ സ്ത്രീനിയമങ്ങളുടെ ചുവടുപിടിച്ചാണ് പ്രധാനമായും ഇത്തരം വിമര്‍ശനങ്ങള് വരുന്നത്. അത്തരക്കാര് ഇസ്‌ലാമിക നിയമങ്ങളെ ആധുനികതയുടെ ചട്ടക്കൂടില് നിര്‍ത്തിയാണ് പ്രശ്‌നവല്‍കരിക്കുന്നത് ഒരര്‍ത്ഥത്തില് പാഴ് വേലയാണ്. അത് മനുഷ്യ നിര്‍മിതമല്ല എന്നതാണ് കാരണം. ഭൗതിക സാധ്യതയുടെയും അസാധ്യതയുടെയും അളവുകോലുകളുപയോഗിച്ച് മതാചാരങ്ങളുടെ […]\nശാഫിഈ മദ്ഹബിന്റെ വികാസ പരിണാമ ഘട്ടങ്ങള് ശാഫിഈ മദ്ഹബിന്റെ വികാസ പരിണാമ ഘട്ടങ്ങളെ ആറായി തിരിക്കാം. 1: മദ്ഹബ് വെളിപ്പെട്ടു തുടങ്ങിയ ഘട്ടം (ഹി.195 – 270: ഇമാം ശാഫിഈയുടെ നേരിട്ടുള്ള ശിഷ്യന്‍മാരില് അവസാനം മരണപ്പെട്ട റബീഉല് മുറാദിയുടെ കാലം വരെ). 2: മദ്ഹബ് ജനങ്ങളില് വേരൂന്നിയ കാലഘട്ടം (270 – 505: ഇമാം ഗസ്സാലിയുടെ വിയോഗം വരെ). 3: മദ്ഹബിന്റെ സംസ്‌കരണ ഘട്ടം (505- 676: ഇമാം നവവിയുടെ(റ) മരണം വരെ). 4: മദ്ഹബിന്റെ രണ്ടാം […]


ഒക്ടോബറിലെ സമ്പൂർണ നക്ഷത്രഫലം ; വിശാഖം , അനിഴം , തൃക്കേട്ട\nകാണിപ്പയ്യൂർ നാരായണൻ നമ്പൂതിരിപ്പാട് October 05, 2021 10:37 AM IST\nവിശാഖം , അനിഴം , തൃക്കേട്ട നക്ഷത്രക്കാർക്ക് ഒക്ടോബർ മാസം എങ്ങനെ?\nഔദ്യോഗിക ചുമതലകൾ വർധിക്കും. പദ്ധതി സമർപ്പണത്തിൽ ലക്ഷ്യപ്രാപ്‌തി നേടും. പുതിയ കരാർ ജോലികൾ ഒപ്പു വയ്ക്കുന്നതിന് മാസത്തിന്റെ രണ്ടാമത്തെ പകുതി അനുകൂലം. ആഗ്രഹിക്കുന്ന കാര്യങ്ങൾ നിഷ്പ്രയാസം സാധിക്കും. ബന്ധുമിത്രാദികളുടെ ആവശ്യങ്ങൾ നിർവഹിക്കും. കാര്യനിർവഹണശേഷി വർധിക്കുന്നത് വഴി വന്നു ചേരുന്ന അവസരങ്ങൾ പരമാവധി പ്രയോജനപ്പെടുത്തും. കാർഷിക മേഖലകളിൽ ആദായം വർധിക്കും. പ്രവർത്തനശൈലിയിൽ കാലോചിതമായ പരിഷ്‌കാരങ്ങൾ വരുത്തും. ഉദ്യോഗത്തിൽ സ്ഥാനക്കയറ്റം ലഭിക്കും. മാസത്തിന്റെ രണ്ടാമത്തെ പകുതിയിൽ എല്ലാ കാര്യങ്ങൾക്കും കൂടുതൽ പ്രയത്നം വേണ്ടി വരും. ഗൃഹത്തിന്റെ അറ്റകുറ്റപ്പണികൾ തുടങ്ങി വയ്ക്കും. അർഹമായ പൂർവിക സ്വത്ത് രേഖാപരമായി ലഭിക്കും. ഗവേഷകർക്കും ശാസ്ത്രജ്ഞർക്കും അനുകൂലമായ സമയം കാണുന്നു. ദേഹക്ഷീണം അനുഭവപ്പെടും. കക്ഷിരാഷ്ട്രീയ പ്രവർത്തനങ്ങളിൽ സജീവമായി പങ്കെടുക്കും. വിദേശ ബന്ധമുള്ള വ്യാപാരവിപണനവിതരണ മേഖലകളുടെ പ്രാരംഭ ചർച്ചയിൽ പങ്കെടുക്കും. മംഗള കർമങ്ങളിൽ പങ്കെടുക്കും. നിക്ഷേപം എന്ന നിലയിൽ ഭൂമി വാങ്ങുവാനുള്ള യോഗം കാണുന്നു. നഷ്ടപ്പെട്ടു എന്നു കരുതിയ രേഖകൾ തിരികെ ലഭിക്കുവാനും വിശാഖം നക്ഷത്രക്കാർക്ക് ഈ ഒക്ടോബർ മാസത്തിൽ യോഗം കാണുന്നു.\nനിശ്ചയിച്ചുറപ്പിച്ച കാര്യങ്ങൾക്കെല്ലാം അനുകൂലമായ സാഹചര്യങ്ങൾ വന്നു ചേരും. പഠിച്ച വിദ്യയോടനുബന്ധമായ ഉദ്യോഗത്തിന് നിയമനാനുമതി ലഭിക്കും. ജാഗ്രതയോടു കൂടി ചെയ്യുന്ന കാര്യങ്ങളിൽ വിജയം കൈവരിക്കും. വിശ്വസ്‌ത സേവനത്തിന് പ്രശസ്‌തിപത്രം ലഭിക്കും. പിതാവിന് അസുഖം വർധിക്കും. ആത്മാർഥ സുഹൃത്തിന്റെ ഇടപെടൽ കൊണ്ട് അബദ്ധങ്ങളെ അതിജീവിക്കാൻ സാധിക്കും. സംയുക്തസംരംഭങ്ങളിൽ പിന്മാറി സ്വന്തമായ കർമമണ്ഡലങ്ങളിൽ ഏർപ്പെടും. പ്രായമായ ഗുരുകാരണവന്മാരെ കാണുവാനും അവരുടെ ആശീർവാദം സ്വീകരിക്കാനുമുള്ള യോഗം കാണുന്നു. വ്യാപാര വിപണന വിതരണ മേഖലകളുമായി ബന്ധപ്പെട്ട യാത്രകളും ചർച്ചകളും പുനരാരംഭിക്കും. പുതിയ കരാർ ജോലികളിൽ ഒപ്പുവയ്ക്കും. വാഹനം ഉപയോഗിക്കുമ്പോൾ വളരെ ശ്രദ്ധിക്കണം. ആത്മീയ ചിന്തകൾ മനസ്സമാധാനത്തിന് വഴിയൊരുക്കും. ഭൂമി വില്പനയ്ക്ക് തയാറാകും. വർഷങ്ങൾക്കു ശേഷം ജന്മനാട്ടിൽ വന്നു പോകാനുള്ള അവസരം കാണുന്നു. സന്ധി സംഭാഷണത്തിൽ വിജയം കൈവരിക്കും. ദുശീലങ്ങൾ ഉപേക്ഷിക്കുന്നതു വഴി മാതാപിതാക്കളുടെ അനുമോദനങ്ങൾ വന്നു ചേരും. വിദേശത്തുള്ളവർക്ക് സ്ഥിരതാമസത്തിനുള്ള അനുമതി ലഭിക്കുവാനും അനിഴം നക്ഷത്രക്കാർക്ക് ഈ ഒക്ടോബർ മാസത്തിൽ യോഗം കാണുന്നു.\nമാസത്തിന്റെ ആദ്യ പകുതിയിൽ എല്ലാ കാര്യങ്ങളും സുഗമമായി നടക്കുമെങ്കിലും രണ്ടാമത്തെ പകുതിയിൽ എല്ലാ കാര്യങ്ങൾക്കും കൂടുതൽ പ്രയത്‌നം വേണ്ടി വരും. നിശ്ചയിച്ചുറപ്പിച്ച കാര്യങ്ങൾക്ക് അനുകൂലമായ സാഹചര്യങ്ങൾ വന്നു ചേരും. ബന്ധുമിത്രാദികളുടെ ആവശ്യങ്ങൾ പരിഗണിക്കും. മക്കളുടെ സാമീപ്യം മനസ്സമാധാനത്തിന് വഴിയൊരുക്കും. വിദ്യാർഥികൾക്ക് ഉപരിപഠനത്തിന് പ്രവേശനാനുമതി ലഭിക്കും. കുടുംബത്തിൽ സമാധാന അന്തരീക്ഷം സംജാതമാകും. വിശേഷപ്പെട്ട ദേവാലയദർശനം നടത്തുവാൻ യോഗം കാണുന്നു. രേഖാപരമല്ലാത്ത സാമ്പത്തിക ഇടപാടുകളിൽ നിന്ന് പിന്മാറണം. ആത്മീയ ചിന്തകൾ മനസ്സമാധാനത്തിന് വഴിയൊരുക്കും. ശാസ്ത്രപരീക്ഷണ നിരീക്ഷണങ്ങൾക്ക് മാസത്തിന്റെ ആദ്യ പകുതി അനുകൂലം. കാര്യകാരണസഹിതം സമർപ്പിക്കുന്ന പദ്ധതികളിൽ അനുകൂലമായ വിജയം കൈവരിക്കും. പുതിയ കരാർ ജോലികളിൽ ഒപ്പു വയ്ക്കും. നിശ്ചയിച്ച കാര്യങ്ങൾക്ക് അനുകൂലമായ സാഹചര്യം വന്നു ചേരും. സത്യസന്ധവും നീതിയുക്തവുമായിട്ടുള്ള സമീപനം എല്ലാ വിപരീത സാഹചര്യങ്ങളെയും അതിജീവിക്കുവാൻ സഹായിക്കും. മാതൃകാപരമായ പ്രവർത്തനങ്ങൾ ഏറ്റെടുക്കുവാനും മറ്റുള്ളവർക്ക് പകർന്നു കൊടുക്കുവാനും ഉള്ള അവസരം വന്നു ചേരുന്നതിനും തൃക്കേട്ട നക്ഷത്രക്കാർക്ക് ഈ ഒക്ടോബർ മാസത്തിൽ യോഗം കാണുന്നു.\nEnglish Summary: Monthly Prediction by Kanippayyur October 2021 / Vishakam, Anizham , Thriketta


പെരിയ ഇരട്ടക്കൊലപാതകം; സജി ജോര്‍ജ്ജിനെ കസ്റ്റഡിയില് വിട്ടു – Jaihind TV\nപെരിയയില് രണ്ട് യൂത്ത് കോണ്‍ഗ്രസ് പ്രവര്‍ത്തകരെ കൊലപ്പെടുത്തിയ കേസില് ഇന്നലെ പൊലീസ് അറസ്റ്റ് ചെയ്ത സജി ജോര്‍ജിനെ ആറ്ദിവസത്തെ പോലീസ് കസ്റ്റഡിയില് വിട്ടു. സജി കൊലപാതകത്തില് നേരിട്ട് പങ്കെടുത്തെന്നും ശാസ്ത്രീയ പരിശോധനകള് ആവശ്യമാണെന്നും കാണിച്ചാണ് പ്രോസിക്യൂഷന് സജിയെ കസ്റ്റഡിയില് വേണമെന്ന് ആവശ്യപ്പെട്ടത്. കൊലയാളിസംഘം സഞ്ചരിച്ച വാഹനത്തിന്റെ ഡ്രൈവറായിരുന്നു ഇയാള് എന്നാണ് അന്വേഷണസംഘം പറയുന്നത്. സിപിഎം ലോക്കല് സെക്രട്ടറി പീതാംബരനാണ് കേസില് ആദ്യം അറസ്റ്റിലാകുന്നത്. സജിയും പീതാംബരനും തമ്മില് അടുപ്പമുള്ളവരാണ്.\nയൂത്ത് കോണ്‍ഗ്രസ് പ്രവര്‍ത്തകരായ ശരത് ലാലിന്റേയും, കൃപേഷിന്റേയും കൊലയ്ക്ക് പിന്നാലെ പോലീസ് പീതാംബരനേയും, സജി ജോര്‍ജ്ജിനേയും കസ്റ്റഡിയില് എടുത്തിരുന്നു. ഇന്നലെയാണ് സജി ജോര്‍ജ്ജിന്റെ അറസ്റ്റ് രേഖപ്പെടുത്തിയത്. കേസില് രണ്ട് പേരാണ് ഇതിനോടകം പോലീസ് കസ്റ്റഡിയില് ആയിരിക്കുന്നത്. അതേസമയം കേസ് ക്രൈം ബ്രാഞ്ചിന് വിട്ടേക്കും. സിബിഐയ്ക്ക് അന്വേഷണ ചുമതല കൈമാറണമെന്ന ആവശ്യം മുറുകുന്നതിനിടെയാണ് നീക്കം. അതേസമയം കേസില് കൂടുതല് അറസ്റ്റ് ഇന്നുണ്ടായേക്കും. ഇന്നലെ രാത്രിയോടെയാണ് ഏച്ചിലടുക്കം സ്വദേശി സജി ജോര്‍ജിന്റെ അറസ്റ്റ് രേഖപ്പെടുത്തിയത്.\nകൊലയാളിസംഘം സഞ്ചരിച്ച വാഹനത്തിന്റെ ഡ്രൈവറായിരുന്നു ഇയാള് എന്നാണ് അന്വേഷണസംഘം പറയുന്നത്. സിപിഎം ലോക്കല് സെക്രട്ടറി പീതാംബരനാണ് കേസില് ആദ്യം അറസ്റ്റിലാകുന്നത്. സജിയും പീതാംബരനും തമ്മില് അടുപ്പമുള്ളവരാണ്. ഇവരെ കൂടാതെ അഞ്ച് പേര് കേസിന് പോലീസിന്റെ കസ്റ്റഡിയില് ഉണ്ട്.


കന്നി പ്രസംഗത്തില് വയനാടിനായി രാഹുല് • Suprabhaatham\nകന്നി പ്രസംഗത്തില് വയനാടിനായി രാഹുല്\nJuly 12, 2019 | 2:45 am IST\nകര്‍ഷക ആത്മഹത്യ തടയാന് കേന്ദ്രം ഒന്നും ചെയ്യുന്നില്ല\nന്യൂഡല്‍ഹി: ലോക്‌സഭയിലെ ആദ്യ പ്രസംഗത്തില് രാഹുല് ഗാന്ധി സംസാരിച്ചത് വയനാട്ടിലെ കാര്‍ഷിക പ്രതിസന്ധിയെക്കുറിച്ച്. വയനാട്ടിലെ കര്‍ഷകരുടെ പ്രശ്‌നങ്ങള് പരിഹരിക്കാന് സര്‍ക്കാര് ഒന്നും ചെയ്യുന്നില്ലെന്ന് അദ്ദേഹം ആരോപിച്ചു. എന്നാല് മോദി വന്നതോടെയാണ് കര്‍ഷക ആത്മഹത്യകള് കുറഞ്ഞതെന്ന മറുപടിയുമായി പ്രതിരോധമന്ത്രി രാജ്‌നാഥ് സിങ് എഴുന്നേറ്റതോടെ സഭയില് വാക്കേറ്റവും ബഹളവുമായി.\nകടബാധ്യതയെ തുടര്‍ന്ന് കഴിഞ്ഞദിവസം വയനാട്ടില് ഒരു കര്‍ഷകന് ആത്മഹത്യ ചെയ്തത് രാഹുല് ചൂണ്ടിക്കാട്ടി. വായ്പ തിരിച്ചടക്കാന് കഴിയാത്തതിനാല് വയനാട്ടില് മാത്രം എണ്ണായിരത്തോളം കര്‍ഷകര്‍ക്കാണ് ബാങ്കുകള് നോട്ടിസ് നല്‍കിയിരിക്കുന്നത്. ബാങ്കുകള് അവരുടെ വസ്തുവകകള് ജപ്തി ചെയ്യുകയാണ്. ഇതാണ് കര്‍ഷക ആത്മഹത്യവര്‍ധിക്കാന് കാരണമെന്നും രാഹുല് പറഞ്ഞു.\nകേരളത്തിലെ കാര്‍ഷിക വായ്പയുടെ മൊറട്ടോറിയം കാലാവധി നീട്ടിനല്‍കാന് കേന്ദ്രം റിസര്‍വ് ബാങ്കിനോട് ആവശ്യപ്പെടണം. ബാങ്കുകള് ജപ്തി നോട്ടിസ് നല്‍കി കര്‍ഷകരെ ഭീഷണിപ്പെടുത്തില്ലെന്ന് കേന്ദ്രം ഉറപ്പുവരുത്തണമെന്നും അദ്ദേഹം ആവശ്യപ്പെട്ടു. ബജറ്റില് കര്‍ഷകര്‍ക്ക് ആശ്വാസകരമാകുന്ന ഒന്നുമില്ലെന്നും കര്‍ഷകര് ദുരിതത്തിലാണെന്നും രാഹുല് ഗാന്ധി കുറ്റപ്പെടുത്തി.\nഅതേസമയം രാജ്യത്ത് കര്‍ഷകര് നേരിട്ടു കൊണ്ടിരിക്കുന്ന ദുരവസ്ഥ കഴിഞ്ഞ അഞ്ചു വര്‍ഷം കൊണ്ടു മാത്രമുണ്ടായതല്ലെന്ന് രാജ്‌നാഥ് സിങ്ങ് പറഞ്ഞു. ദീര്‍ഘകാലം ഈ രാജ്യം ഭരിച്ചവര്‍ക്കാണ് കര്‍ഷകരെ ദുരിതത്തിലേക്ക് തള്ളിവിട്ടതിന്റെ ഉത്തരവാദിത്തം. മോദി സര്‍ക്കാര് വിളകളുടെ താങ്ങുവില ഉയര്‍ത്തിയത് പോലെ മറ്റൊരു സര്‍ക്കാരും ചെയ്തിട്ടില്ല. പ്രധാന മന്ത്രി കിസാന് സമ്മാന് നിധി യോജന പദ്ധതിയിലൂടെ എല്ലാ കര്‍ഷകര്‍ക്കും ഭൂമി പരിധിയില്ലാതെ ആറായിരം രൂപ വീതം നല്‍കും. മോദി സര്‍ക്കാര് അധികാരത്തില് വന്നതിന് ശേഷമാണ് കര്‍ഷക ആത്മഹത്യകള് കുറഞ്ഞതെന്നും രാജ്‌നാഥ് അവകാശപ്പെട്ടു.


ചീരു അന്ത്യവിശ്രമം കൊള്ളുന്ന സ്ഥലം; നിറവയറോടെ ചീരുവിനെ കാണാൻ മേഘ്ന എത്തി..!! – Malayali Live\nചീരു അന്ത്യവിശ്രമം കൊള്ളുന്ന സ്ഥലം; നിറവയറോടെ ചീരുവിനെ കാണാൻ മേഘ്ന എത്തി..!!\nകൊറോണ കാലത്തിൽ ഏറ്റവും കൂടുതൽ സങ്കടം ഉണ്ടാക്കിയ വാർത്ത ആയിരുന്നു കന്നഡ നടൻ ചിരഞ്ജീവി സർജയുടെ അപ്രതീക്ഷിത വിയോഗം. സിനിമ ലോകത്തെ ഒട്ടാകെ സങ്കടത്തിൽ ആക്കിയ വാർത്തയിൽ ഒന്നാണ്.\nപ്രിയതമന്റെ വിയോഗത്തിൽ തളർന്നു കരഞ്ഞു നിൽക്കുന്ന മേഘ്‌നയുടെ മുഖം ഇന്നും ജന മനസുകളിൽ ഉണ്ടെന്നു വേണം പറയാൻ. എന്നാൽ ഇപ്പോൾ മാസങ്ങൾ പിന്നിടുമ്പോൾ ആ വേദനയിൽ നിന്നും പുഞ്ചിരിയോടെ പുഞ്ചിരിയോടെ തന്റെ കുഞ്ഞിനെ വരവേൽക്കാൻ ഉള്ള കാത്തിരിപ്പിൽ ആണ് മേഘ്‌ന.\nജൂൺ7ആയിരുന്നു ചിരഞ്ജീവി സർജ ഹൃദയാഘാതം മൂലം അപ്രതീക്ഷിതമായി വിടവാങ്ങിയത്. രണ്ടാം വിവാഹ വാര്ഷകത്തിന് ശേഷം തങ്ങൾക്ക് കൂട്ടായി മൂന്നാമത് ഒരു അഥിതി കൂടി വരുന്നതിന്റെ കാത്തിരിപ്പുകൾക്ക് ഇടയിൽ ആയിരുന്നു സർജയുടെ വിയോഗം. ആ സമയത്തു മേഘ്‌ന നാല് മാസം ഗർഭിണി ആയിരുന്നു.\nചീരുവിന്റെ മരണത്തിന് ശേഷം സങ്കടങ്ങൾ പങ്കു വെച്ച് മേഘ്‌ന എത്തിയിരുന്നു. കുറച്ചു ദിവസങ്ങൾക്കു മുന്നേ മേഘനയുടെ ബേബി ഷവർ ചിത്രങ്ങൾ വൈറൽ ആയിരുന്നു. ചീരുവിന്റെ ആഗ്രഹം പോലെ മൂന്ന് സ്ഥലങ്ങളിൽ ആണ് ബേബി ഷവർ ആഘോഷം നടന്നത്.\nഅതോടൊപ്പം സഹോദരൻ ധ്രുവ് സർജ ഔദ്യോഗികമായി ബേബി ഷവർ വിഡിയോയും പങ്കു വെച്ചിരുന്നു. ധ്രുവിന്റെ കൈപിടിച്ച് വേദിയിലേക്ക് എത്തുന്ന മേഘനയുടെ ചിത്രങ്ങളും വൈറൽ ആയി മാറിയിരിക്കുന്നു. ചീരുവിന്റെ ചിത്രങ്ങൾ കണ്ടു കണ്ണുകൾ നിറയുന്ന മേഘനയെ ധ്രുവ് ചേർത്ത് പിടിക്കുന്നതും ഉണ്ട്.\nഈ സമയവും കടന്നു പോകും എന്നും മേഘനാക്ക് വേണ്ടി തങ്ങൾ കുടുംബവും മുഴുവനും ഒന്നായി ഉണ്ടാകും എന്നും അർജുൻ പറയുന്നു. നെഗറ്റീവ് കാര്യങ്ങളെ പോസിറ്റീവ് ആക്കുന്നത് ആണ് ഇത്തരത്തിൽ ഉള്ള ചടങ്ങുകൾ വഴി നടക്കുന്നത് എന്ന് താരം കൂട്ടിച്ചേർത്തു.\nകഴിഞ്ഞ ദിവസം ചീരുവിന്റെ ജന്മദിനത്തോട് അനുബന്ധിച്ചു മേഘന ശവകുടീരത്തിൽ നിരവയറുമായി എത്തിയിരുന്നു. വളരെ സിംപിൾ ആയി നീല ചുരിദാർ ആയിരുന്നു മേഘന എത്തിയത്.\nഅന്നങ്ങനെ പറഞ്ഞതിന് ഞാൻ മാപ്പ് ചോദിക്കുന്നു; സലിം കുമാറിനോട് കയർത്തു സംസാരിച്ചതിന് ക്ഷമ ചോദിച്ചു ജ്യോതി കൃഷ്ണ..!!\nതാങ്കളുടെ പാട്ടുകൾ കേട്ടില്ലെങ്കിലും നേരം പുലരും; മലയാളത്തിൽ ഇനി പാടില്ലെന്ന് പറഞ്ഞ വിജയ് യേശുദാസിനെ തേച്ചൊടിച്ച് രാജീവ് രംഗൻ..!!\nഭാഗ്യലക്ഷ്മി ഉൾപ്പെടെ ഉള്ളവർ മാന്യമായ ജീവിത രീതിയില്ല;…\nതിരക്കിനടിയിലും ദൃശ്യം2കാണാൻ ശ്രമിച്ചതിൽ സന്തോഷം; അശ്വിന്…\nകലാഭവൻ മണിയുടെ കുടുംബത്തിന്റെ ഇപ്പോഴത്തെ അവസ്ഥ കണ്ടോ;…


നോക്കിയയുടെ6ശക്തമായ Android സ്മാർട്ട് ടിവി ഓഫറുകൾ, ശക്തമായ ഓഫറുകൾ, എല്ലാം അറിയാം | Puthen Vartha\nHome » Tech » നോക്കിയയുടെ6ശക്തമായ Android സ്മാർട്ട് ടിവി ഓഫറുകൾ, ശക്തമായ ഓഫറുകൾ, എല്ലാം അറിയാം\nനോക്കിയയുടെ6ശക്തമായ Android സ്മാർട്ട് ടിവി ഓഫറുകൾ, ശക്തമായ ഓഫറുകൾ, എല്ലാം അറിയാം\nനോക്കിയയുടെ Android സ്മാർട്ട് ടിവിയിൽ നിങ്ങൾക്ക് ആകർഷകമായ കിഴിവുകൾ ലഭിക്കും. (ഫോട്ടോ കടപ്പാട് ഫ്ലിപ്കാർട്ട്)\nഫ്ലിപ്പ്കാർട്ട് ബിഗ് ബില്യൺ ഡെയ്‌സ് സെയിൽ, നോക്കിയയിലെ ഈ Android സ്മാർട്ട് ടിവികളിൽ നിങ്ങൾക്ക് പുതിയതും വലുതുമായ ഓഫറുകൾ ലഭിച്ചു. അവരെക്കുറിച്ച് നമുക്ക് അറിയാം …\nഅവസാനമായി പുതുക്കിയത്:ഒക്ടോബർ 19, 2020 10:45 AM IS\nന്യൂ ഡെൽഹി. നോക്കിയ6പുതിയ സ്മാർട്ട് ടിവികൾ പുറത്തിറക്കി, അതിന്റെ ഉൽപ്പന്നങ്ങളുടെ ശ്രേണി വർദ്ധിപ്പിച്ചു. ഈ ടിവികളുടെ വില 19,999 രൂപ മുതൽ 79,999 രൂപ വരെയാണ്. എന്നാൽ ഫ്ലിപ്പ്കാർട്ട് ബിഗ് ബില്യൺ വിൽപ്പനയിൽ ആകർഷകമായ ഓഫറുകളിൽ നിങ്ങൾക്ക് അവ വാങ്ങാം. നിങ്ങൾക്ക് എസ്‌ബി‌ഐയുടെ ക്രെഡിറ്റ് അല്ലെങ്കിൽ ഡെബിറ്റ് കാർഡ് ഉണ്ടെങ്കിൽ, ഫ്ലിപ്പ്കാർട്ടിൽ ഈ ടിവികൾ വാങ്ങുമ്പോൾ നിങ്ങൾക്ക് 10 ശതമാനം പ്രത്യേക കിഴിവ് ലഭിക്കും.\nനോക്കിയ 32 ഇഞ്ച് എച്ച്ഡി റെഡി എൽഇഡി സ്മാർട്ട് Android ടിവി- നോക്കിയയുടെ ആൻഡ്രോയിഡ് സ്മാർട്ട് ടിവിയുടെ വില 19,999 രൂപയാണ്. എന്നാൽ ഫ്ലിപ്പ്കാർട്ട് വലിയ ബില്യൺ വിൽപ്പനയിൽ, ഈ ടിവിക്ക് 12 ആയിരം 999 രൂപയ്ക്ക് ലഭിക്കുന്നു. 1366×768 പിക്‌സൽ റെസല്യൂഷനുള്ള 32 ഇഞ്ച് എച്ച്ഡി റെഡി ഡിസ്‌പ്ലേ ഈ ടിവിയിലുണ്ട്. ടിവിക്ക് 60Hz ന്റെ പുതുക്കൽ നിരക്ക് ഉണ്ട്. ശക്തമായ ശബ്ദത്തിനായി ഈ ടിവിക്ക് 39 W സ്പീക്കർ output ട്ട്‌പുട്ട് ഉണ്ട്. കണക്റ്റിവിറ്റിക്കായി, ഇതിന്3എച്ച്ഡിഎംഐ പോർട്ടുകളും2യുഎസ്ബി പോർട്ടുകളും ഉണ്ട്. ഇതിൽ നിങ്ങൾക്ക് നെറ്റ്ഫ്ലിക്സ്, ഡിസ്നി + ഹോട്ട്സ്റ്റാർ, YouTube അപ്ലിക്കേഷനുകൾ ലഭിക്കും.\nഇതും വായിക്കുക: സാംസങ് ഫിറ്റ്നസ് ബാൻഡ് ഗാലക്സി ഫിറ്റ്2സമാരംഭിക്കുന്നു, അതിന്റെ വിലയും സവിശേഷതകളും അറിയുക\nനോക്കിയ 43 ഇഞ്ച് ഫുൾ എച്ച്ഡി എൽഇഡി സ്മാർട്ട് Android ടിവി- ഫ്ലിപ്കാർട്ട് വലിയ ബില്യൺ വിൽപ്പനയിൽ, നിങ്ങൾക്ക് ഈ സ്മാർട്ട് ടിവി 22 ആയിരം 999 രൂപയ്ക്ക് മാത്രമേ വാങ്ങാൻ കഴിയൂ. ഈ ടിവിയുടെ യഥാർത്ഥ വില 39 ആയിരം 999 രൂപയാണ്. Android OS- ൽ പ്രവർത്തിക്കുന്ന ഈ ടിവിക്ക് 1920×1080 പിക്‌സൽ റെസല്യൂഷനുള്ള 43 ഇഞ്ച് ഫുൾ എച്ച്ഡി ഡിസ്‌പ്ലേ പാനൽ ഉണ്ട്. ഡിസ്പ്ലേയുടെ പുതുക്കൽ നിരക്ക് 60Hz ആണ്. ഈ ടിവിക്ക് 39 വാട്ട് സ്പീക്കർ .ട്ട്പുട്ട് ഉണ്ട്. കണക്റ്റിവിറ്റിക്കായി, ഈ ടിവിയിൽ2എച്ച്ഡിഎംഐ,2യുഎസ്ബി പോർട്ടുകൾ ഉണ്ട്. ടിവി മുൻകൂട്ടി ഇൻസ്റ്റാൾ ചെയ്ത നെറ്റ്ഫ്ലിക്സ്, ഡിസ്നി + ഹോട്ട്സ്റ്റാർ, YouTube അപ്ലിക്കേഷൻ എന്നിവ വാഗ്ദാനം ചെയ്യുന്നു.ഇതും വായിക്കുക: ക്രെഡിറ്റ് കാർഡ് കമ്പനികൾ ഉത്സവ സീസണിൽ വലിയ കിഴിവുകൾ നൽകുന്നു, ഈ രീതിയിൽ ഷോപ്പിംഗിൽ പണം ലാഭിക്കുക\nSiehe auch Android 11 അടിസ്ഥാനമാക്കിയുള്ള ഓക്സിജൻ ഒഎസ് അപ്‌ഡേറ്റ് ലഭിക്കുന്നതിന് വൺപ്ലസ് നോർഡ് 7,6സീരീസ് സ്മാർട്ട്‌ഫോണുകൾ\nനോക്കിയ 43 ഇഞ്ച് അൾട്രാ എച്ച്ഡി (4 കെ) എൽഇഡി സ്മാർട്ട് Android ടിവി- ഈ നോക്കിയ ടിവിയുടെ വില 45,999 രൂപയാണ്. നിങ്ങൾക്ക് ഫ്ലിപ്കാർട്ട് ബിഗ് ബില്യൺ വിൽപ്പനയിൽ 28 ആയിരം 999 രൂപയ്ക്ക് മാത്രമേ വാങ്ങാൻ കഴിയൂ. 60 ഇഞ്ച് പുതുക്കിയ നിരക്കും 3840×2160 പിക്‌സൽ റെസല്യൂഷനുമുള്ള 43 ഇഞ്ച് അൾട്രാ എച്ച്ഡി ഡിസ്‌പ്ലേ ഈ ടിവിയിലുണ്ട്. Android OS- ൽ പ്രവർത്തിക്കുന്ന ഈ ടിവിക്ക് 39 W സ്പീക്കർ .ട്ട്‌പുട്ട് ഉണ്ട്. മുൻകൂട്ടി ഇൻസ്റ്റാൾ ചെയ്ത നെറ്റ്ഫ്ലിക്സ്, ഡിസ്നി + ഹോട്ട്സ്റ്റാർ, യൂട്യൂബ് എന്നിവയുള്ള ഈ ടിവിയിൽ3എച്ച്ഡിഎംഐ,2യുഎസ്ബി പോർട്ടുകൾ ഉണ്ട്.\nനോക്കിയ 50 ഇഞ്ച് അൾട്രാ എച്ച്ഡി (4 കെ) എൽഇഡി സ്മാർട്ട് Android ടിവി- ഈ ടിവിയുടെ വില 54,999 രൂപ. നിങ്ങൾക്ക് ഇത് 33 ആയിരം 999 രൂപയ്ക്ക് വാങ്ങാം. 3840×2160 പിക്‌സൽ റെസല്യൂഷനുള്ള അൾട്രാ എച്ച്ഡി4കെ ഡിസ്‌പ്ലേ ടിവിയിലുണ്ട്. Android OS ഉപയോഗിച്ച് ഈ ടിവിയിൽ നിങ്ങൾക്ക് ഇതിനകം നെറ്റ്ഫ്ലിക്സ്, ഡിസ്നി + ഹോട്ട്സ്റ്റാർ, YouTube അപ്ലിക്കേഷനുകൾ ലഭിച്ചു. 60Hz പുതുക്കിയ നിരക്ക് ഉള്ള ഈ ടിവി 48W സ്പീക്കർ .ട്ട്‌പുട്ട് നൽകുന്നു. കണക്റ്റിവിറ്റിക്കായി, ഇതിന്3എച്ച്ഡിഎംഐ,2യുഎസ്ബി പോർട്ടുകൾ ഉണ്ട്.\nനോക്കിയ 55 ഇഞ്ച് അൾട്രാ എച്ച്ഡി (4 കെ) എൽഇഡി സ്മാർട്ട് Android ടിവി-3840×2160 പിക്‌സൽ റെസല്യൂഷനുള്ള 55 ഇഞ്ച് അൾട്രാ എച്ച്ഡി4കെ ഡിസ്‌പ്ലേയാണ് ഈ ടിവിയിലുള്ളത്. Android OS- ൽ പ്രവർത്തിക്കുന്ന ഈ ടിവിക്ക് 60Hz ന്റെ പുതുക്കൽ നിരക്ക് ലഭിക്കും. ശക്തമായ ഓഡിയോയ്ക്കായി 48 വാട്ട് സ്പീക്കർ output ട്ട്‌പുട്ട് നൽകിയിട്ടുണ്ട്. കണക്റ്റിവിറ്റിക്കായി, ഈ ടിവിയിൽ3എച്ച്ഡിഎംഐ,2യുഎസ്ബി പോർട്ടുകൾ ഉണ്ട്. ഈ ടിവിയുടെ യഥാർത്ഥ വില 59,999 രൂപയാണ്. 39,000 999 രൂപയ്ക്ക് മാത്രമേ നിങ്ങൾക്ക് വാങ്ങാൻ കഴിയൂ.\nനോക്കിയ 65 ഇഞ്ച് അൾട്രാ എച്ച്ഡി (4 കെ) എൽഇഡി സ്മാർട്ട് Android ടിവി-79,999 രൂപ വിലയുള്ള ഈ സ്മാർട്ട് ടിവി 61 ആയിരം 999 രൂപയ്ക്ക് വാങ്ങാം. 3840×2160 പിക്‌സൽ റെസല്യൂഷനുള്ള 65 ഇഞ്ച്4കെ ഡിസ്‌പ്ലേയാണ് ഈ ടിവിയിലുള്ളത്. ഡിസ്പ്ലേയുടെ പുതുക്കൽ നിരക്ക് മറ്റെല്ലാ ടിവികളെയും പോലെ 60Hz ആണ്. Android OS- ൽ പ്രവർത്തിക്കുന്ന ഈ സ്മാർട്ട് Android ടിവി 48 വാട്ട് ശബ്ദ with ട്ട്‌പുട്ടിനൊപ്പം വരുന്നു. കണക്റ്റിവിറ്റിക്കായി, ഈ ടിവിയിൽ3എച്ച്ഡിഎംഐ,2യുഎസ്ബി പോർട്ടുകൾ ഉണ്ട്. മുൻകൂട്ടി ഇൻസ്റ്റാൾ ചെയ്ത നെറ്റ്ഫ്ലിക്സ്, ഡിസ്നി + ഹോട്ട്സ്റ്റാർ, YouTube അപ്ലിക്കേഷനുകൾ ടിവി വാഗ്ദാനം ചെയ്യുന്നു.\nSiehe auch ഇൻ സീരീസ് സമാരംഭത്തിന് മുമ്പ് പുറത്തിറക്കിയ ടീസർ മൈക്രോമാക്സ് വീണ്ടും സ്മാർട്ട്‌ഫോൺ വിപണിയിൽ പ്രവേശിക്കും\nകൊറോണ മരുന്നുകൾക്കായുള്ള ഇന്ത്യയുടെ നിർദ്ദേശത്തിന് യുഎസ്, യൂറോപ്യൻ യൂണിയൻ തടസ്സങ്ങൾ സൃഷ്ടിച്ചുവെങ്കിലും ചൈന പിന്തുണയ്ക്കും!


ഹേമ കമ്മിറ്റി റിപ്പോര്‍ട്ട് തൃക്കാക്കര മണ്ഡലത്തിലെ പ്രചാരണ വിഷയമാക്കണം - എന്.എസ് മാധവന്. - Narada News\n27 - Jun - 2022 02:14 PM\nഹേമ കമ്മിറ്റി റിപ്പോര്‍ട്ട് തൃക്കാക്കര മണ്ഡലത്തിലെ പ്രചാരണ വിഷയമാക്കണം - എന്.എസ് മാധവന്.\nഎന്‍എസ് മാധവനെ പിന്തുണച്ചുകൊണ്ട് മുതിര്‍ന്ന കോണ്‍ഗ്രസ് നേതാവ് കെ.സി ജോസഫും രംഗത്തുവന്നു.\nMay 6, 2022 - 10:15\nഹേമ കമ്മിറ്റി റിപ്പോര്‍ട്ട് തൃക്കാക്കര മണ്ഡലത്തിലെ പ്രചാരണ വിഷയമാകണമെന്ന് സാഹിത്യകാരന് എന്.എസ് മാധവന്. തൃക്കാക്കര മണ്ഡലത്തില് നടന്ന ഭീകരസംഭവമാണ് നടിയുടെ പീഡനം. അവിടത്തെ തെരഞ്ഞെടുപ്പില് ഹേമ കമ്മിറ്റി റിപ്പോര്‍ട്ട് വിഷയമായില്ലെങ്കില് പിന്നെ എവിടെയാകും ഈ വിഷയം ചര്‍ച്ചയാവുകയെന്ന് അദ്ദേഹം ട്വിറ്ററില് ചോദിച്ചു. സ്ത്രീകളുടെ വോട്ടിന് ഒരു വിലയുമില്ലേ എന്നും അദ്ദേഹം ചോദിച്ചു.\n'തൃക്കാക്കര മണ്ഡലത്തില് നടന്ന ഭീകരസംഭവമാണ് നടിയുടെ പീഡനം. ഹേമ കമ്മിറ്റി റിപ്പോര്‍ട്ടിന്‍റെ പ്രസിദ്ധീകരണം അവിടത്തെ തെരഞ്ഞെടുപ്പില് വിഷയമായില്ലെങ്കില് പിന്നെ എവിടെയാകും? അല്ല, സ്ത്രീകളുടെ വോട്ടിന് ഒരു വിലയുമില്ലേ?,' എന്.എസ്. മാധവന് ട്വിറ്ററില് കുറിച്ചു.'\nഎന്‍എസ് മാധവനെ പിന്തുണച്ചുകൊണ്ട് മുതിര്‍ന്ന കോണ്‍ഗ്രസ് നേതാവ് കെ.സി ജോസഫും രംഗത്തുവന്നു. സര്‍ക്കാര് നിയമിച്ച ഒരു കമ്മറ്റിയുടെ റിപ്പോര്‍ട്ട് പ്രസിദ്ധീകരിക്കില്ലായെന്ന പിടിവാശി എന്തിനാണെന്ന് കെ.സി ജോസഫ് ചോദിച്ചു. രാജ്യസുരക്ഷയെ ബാധിക്കുന്ന വല്ലവിവരവും റിപ്പോര്‍ട്ടില് ഉണ്ടോയെന്നും ആരെ സംരക്ഷിക്കാനാണ് ഈ തത്രപ്പാടെന്നും കെ.സി ജോസഫ് ട്വിറ്ററില് കുറിച്ചു.\nനടി ആക്രമിക്കപ്പെട്ട സംഭവത്തിന് ശേഷം സിനിമാ മേഖലയിലെ പ്രശ്നങ്ങള് പഠിക്കാനായി സര്‍ക്കാര് നിയോഗിച്ച ഹേമ കമ്മിറ്റി രണ്ട് വര്‍ഷം മുമ്ബാണ് റിപ്പോര്‍ട്ട് നല്‍കിയത്. റിപ്പോര്‍ട്ട് പുറത്തുവിടാത്തത് വലിയ വിവാദമായിരുന്നു. വിജയ് ബാബുവിനെതിരെ ബലാത്സംഗം പരാതിയുമായി യുവ നടി രംഗത്ത് വന്നതോടെയാണ് വീണ്ടും ഈ വിഷയം സജീവ ചര്‍ച്ചയായത്. നേരത്തെ, ഹേമ കമ്മിറ്റി റിപ്പോര്‍ട്ട് പുറത്ത് വിടാത്തതില് സംസ്ഥാന സര്‍ക്കാരിനെ ദേശീയ വനിതാ കമ്മീഷനും വിമര്‍ശിച്ചിരുന്നു. ഇക്കാര്യത്തില് 15 ദിവസത്തിനകം പ്രതികരണം നല്‍കണമെന്ന് കേരള ചീഫ് സെക്രട്ടറിക്ക് വനിതാ കമ്മീഷന് കത്ത് നല്‍കിയിട്ടുണ്ട്.\nthrikakara by election\nസംസ്ഥാന വ്യാപകമായി കെ.എസ്.ആര്.ടി.സി. പണിമുടക്ക്; ജനം വലയുന്നു\nകുട്ടികള്‍ക്കിടയില് തക്കാളിപ്പനി പടരുന്നു; ജാഗ്രത\nകാസര്‍കോട് നിന്ന് 200 കിലോ പഴകിയ മത്സ്യം പിടികൂടി\n"കാലുപിടിക്കു, കൈനീട്ടം നേടൂ"; അല്പത്തരവുമായി സുരേഷ് ഗോപി\nChaithanya Remesh Apr 13, 2022\nകൊച്ചി മെട്രോ ടിക്കറ്റ് ഇനി മൊബൈലിലും എടുക്കാം.\nകെഎസ്‌ആര്‍ടിസി ശമ്പള പ്രതിസന്ധി: മുഖ്യമന്ത്രിയുമായി ഗതാഗതമന്ത്രി...\nCable car collision:\nHad an abortion by looking at YouTube\nred alert keralaorange alert


യാത്രക്കാരോട് മാന്യമായി പെരുമാറണം, ജീവനക്കാരോട് നിര്‍ദേശവുമായി കെഎസ്ആര്‍ടിസി - Media Mangalam\nതിരുവനന്തപുരം: യാത്രക്കാര് ബസിനുള്ളിലോ ബസിന് പുറത്തോവെച്ച് കണ്ടക്ടറോടും ഡ്രൈവറോടും അസഭ്യം പറയുകയോ കൈയേറ്റം ചെയ്യുകയോ ചെയ്താല് അതേ രീതിയില് ഒരുകാരണവശാലും പ്രതികരിക്കരുത്, പകരം തൊട്ടടുത്ത പൊലീസ് സ്റ്റഷനില് പരാതി നല്‍കണമെന്ന് ജീവനക്കാര്‍ക്ക് കെ.എസ്.ആര്.ടി.സിയുടെ നിര്‍ദേശം. തുടര്‍ന്നുള്ള നടപടികള് യൂനിറ്റ് തലത്തിലോ, കേന്ദ്ര ഓഫിസ് തലത്തിലോ തീരുമാനിക്കും. മോശം പെരുമാറ്റത്തെകുറിച്ച് പരാതി വര്‍ധിക്കുന്ന സാഹചര്യത്തിലാണ് നിര്‍ദേശം. ജീവനക്കാര് യാത്രാക്കാരോട് മോശമായി പെരുമാറുന്നെന്ന ഒറ്റപ്പെട്ട പരാതിപോലും അംഗീകരിക്കാനാകില്ലെന്നും സി.എം.ഡി വ്യക്തമാക്കി. ജീവനക്കാര് യാത്രാക്കാരോട് മാന്യമായി പെരുമാറണം. സ്ത്രീകള്, കുട്ടികള്, വികലാംഗര്, മുതിര്‍ന്ന പൗരന്‍മാര്, അംഗവൈകല്യമുള്ളവര്, രോഗബാധിതരായ യാത്രക്കാര് തുടങ്ങിയവര്‍ക്ക് ആവശ്യമുള്ള സൗകര്യം ബസുകളില് ഒരുക്കി നല്‍കണം. ഓര്‍ഡിനറി, ഫാസ്റ്റ് പാസഞ്ചര് ബസുകളിലും ഇത്തരത്തിലുള്ള യാത്രക്കാര് ആവശ്യപ്പെടുന്ന സ്‌റ്റോപ്പുകളില് നിര്‍ത്തിക്കൊടുക്കണം. ജനത ഓര്‍ഡിനറി ബസുകളുടെ കാര്യത്തിലും ഈ നിര്‍ദേശങ്ങള് പാലിക്കണം.സംവരണം ചെയ്ത സീറ്റുകള് ബന്ധപ്പെട്ട യാത്രാക്കാര്‍ക്ക് കണ്ടക്ടര് തന്നെ ലഭ്യമാക്കിക്കൊടുക്കണം. ഇത്തരത്തിലുള്ള യാത്രാക്കാര് എവിടെനിന്ന് കൈകാണിച്ചാലും ബസ് നിര്‍ത്തി അവര്‍ക്ക് യാത്രാ സൗകര്യം ഒരുക്കണമെന്ന് ഡ്രൈവര്‍മാര്‍ക്കും നിര്‍ദേശം നല്‍കിയിട്ടുണ്ട്. കൈക്കുഞ്ഞുമായി വരുന്ന അമ്മമാര്, ഗര്‍ഭിണികള് എന്നിവര്‍ക്ക് പ്രത്യേകം പരിഗണന നല്‍കണമെന്നും മാര്‍ഗനിര്‍ദേശത്തില് പറയുന്നു.\nതീവ്രവാദികള് വളരുന്നത് മദ്‌റസകളില്, വിവാദ പരാമര്‍ശവുമായി മധ്യപ്രദേശ് മന്ത്രി


ഓടംതോട്, പടങ്ങിട്ട ഭാഗങ്ങളിൽ മൂന്ന് കിലോമീറ്റർ റോഡ് കാണാനില്ല : Deepika.com Nattu Visesham\nThursday, October 21, 2021 11:48 PM IST\nമംഗലംഡാം: കഴിഞ്ഞദിവസമുണ്ടായ മലവെള്ളപ്പാച്ചിലിൽ ഓടംതോട്, പടങ്ങിട്ട ഭാഗങ്ങളിൽ മൂന്നു കിലോമീറ്റർ ദൂരം റോഡ് പൂർണമായും ഒലിച്ചുപോയി.\nവീടുകളിലേക്കും തോട്ടങ്ങളിലേക്കുമുള്ള ടാറിംഗ് നടത്തിയതും അല്ലാത്തതുമായ റോഡുകളാണ് ഇല്ലാതായത്. റോഡുകളെല്ലാം ചെറിയ തോടുകളായും വെള്ളച്ചാലുകളുമായി മാറിയ സ്ഥിതിയാണ് പ്രദേശത്ത്. ചുങ്കപ്പുര സജിയുടെ തോട്ടത്തിലേക്കുള്ള വഴിയിൽ 100 മീറ്ററോളം ദൂരം വലിയ കിടങ്ങുകൾ പോലെയായി റോഡ്. തോട് ഗതി മാറി ഒഴുകിയതാണ് റോഡ് ഒലിച്ചുപോകാൻ കാരണമായത്.\nപടങ്ങിട്ടതോട് പാറ്റാനി റെയിൻസ്, വാക്കണ്ടത്തിൽ ബാബു, ബേബി തുടങ്ങിയവരുടെ വീടുകളിലേക്കും തോട്ടം വഴിക്കുള്ള റോഡുകൾ തകർന്നു. രണ്ടടിയിലധികം മണ്ണും കല്ലും റോഡിൽ നിന്നും ഒലിച്ചുപോയി. ഇവിടെ ടാർ റോഡിനടിയിൽ ഉറവ പൊട്ടി റോഡ് ഇളകിയാടുന്ന സ്ഥിതിയിലാണ്. പലയിടത്തും ചെറിയ തോടുകൾ നൂറടിയായി വീതി കൂടി.\nനാൽപ്പതും അന്പതും വർഷം പഴക്കമുള്ള തെങ്ങുകളും മറ്റു വിളകളും നിറഞ്ഞുനിൽക്കുന്ന തോട്ടങ്ങളിലൂടെയാണ് തോട് ഗതി മാറി ഒഴുകി നാശം വിതച്ചത്. കുരുമുളകു കൊടികൾക്കാണ് ഏറെ നാശം. ബസുകൾ ഉൾപ്പെടെ വാഹനങ്ങൾ കടന്നു പോകുന്ന ഓടംതോട് പള്ളിക്കടുത്തുള്ള പാലത്തിന്‍റെ സംരക്ഷണ ഭിക്തികളെല്ലാം ഒലിച്ചുപോയി. കൈവരികൾ തകർന്ന് താഴെ വീണു. പാലത്തിനും ബലക്ഷയമുണ്ട്.


ബിനോയ് കോടിയേരിയെ ഇസ്ലാമിലേക്ക് ക്ഷണിച്ച് ഒ അബ്ദുള്ള|veteran journalist o abdulla invites binoy kodiyeri to islam religion – News18 Malayalam\nരണ്ട് ഭാര്യമാരുണ്ടാകുന്നതിൽ കുഴപ്പമില്ലെന്നാണ് അബ്ദുള്ള പറയുന്നത്.\nLast Updated : June 25, 2019, 13:16 IST\nപീഡനപരാതി നേരിടുന്ന ബിനോയ് കോടിയേരിയെ ഇസ്ലാംമതത്തിലേക്ക് ക്ഷണിച്ച് പ്രശസ്ത മാധ്യമ പ്രവർത്തകനും എഴുത്തുകാരനുമായ ഒ അബ്ദുള്ള. ബിനോയ് കോടിയേരി അഭിമുഖീകരിക്കുന്ന പ്രശ്നത്തിനുള്ള യഥാര്‍ഥ പരിഹാരം ഇസ്ലാമാണെന്ന് അബ്ദുള്ള പറയുന്നു. ഫേസ്ബുക്കിലൂടെ പുറത്തുവിട്ട വീഡിയോയിലാണ് അബ്ദുള്ള ഇക്കാര്യം പറഞ്ഞത്.\nരണ്ട് ഭാര്യമാരുണ്ടാകുന്നതിൽ കുഴപ്പമില്ലെന്നാണ് അബ്ദുള്ള പറയുന്നത്. നടൻ ധർമേന്ദ്രയെ മാതൃകയാക്കി ബിനോയ് കോടിയേരി ഇസ്ലാംമതം പരീക്ഷിക്കണമെന്നും ഇപ്പോൾ നേരിടുന്ന പരീക്ഷണത്തിൽ നിന്ന് രക്ഷപ്പെടണമെന്നുമാണ് അബ്ദുള്ള പറയുന്നത്.\nalso read: നാൻ പെറ്റ മകൻ' സിനിമ കാണണമെന്ന് മന്ത്രി എം എം മണി; അന്വേഷണം എവിടെയെത്തിയെന്ന് ചോദിച്ച് അഭിമന്യുവിന്റെ അമ്മാവൻ\nആരെയും ഇസ്ലാംമതത്തിലേക്ക് ചേർത്ത് അതിന്റെ വലിപ്പം കൂട്ടാനല്ല താനിത് പറയുന്നതെന്നും അബ്ദുള്ള വ്യക്തമാക്കുന്നുണ്ട്. ഒന്നിലധികം വിവാഹം കഴിക്കാൻ അനുമതി നൽകുന്ന മതമാണ് ഇസ്ലാം. അതുകൊണ്ട് ബിനോയ് ഇസ്ലാമിലേക്ക് വരണമെന്നാണ് അദ്ദേഹം പറയുന്നത്.\nബിനോയ് കോടിയേരിക്ക് എത്രകാലം ഒളിച്ചുനടക്കാനാകും എന്നും അദ്ദേഹം ചോദിക്കുന്നു. ബിനോയ് കോടിയേരിയുടേതിന് സമാനമായ മാനസിക പ്രശ്നങ്ങൾ നേരിടുന്ന എല്ലാവർക്കും സ്വീകരിക്കാവുന്ന മതമാണ് ഇസ്ലാമെന്നും അദ്ദേഹം.\nഒന്നിലധികം വിവാഹങ്ങൾ കഴിക്കുന്നതിനു വേണ്ടിയല്ല ബിനോയിയെ ഇസ്ലാമിലേക്ക് ക്ഷണിക്കുന്നതെന്നും അബ്ദുള്ള വ്യക്തമാക്കുന്നു. മുമ്പ് കഴിഞ്ഞ ജീവിതം മാറ്റിയെടുക്കുന്നതിനുള്ള അവസരമാണ് ഇസ്ലാംമതമെന്നും അദ്ദേഹം വ്യക്തമാക്കുന്നുണ്ട്. വിശാലവും മനോഹരവുമായ ജീവിത ദർശനം നൽകുന്ന മതമാണ് ഇസ്ലാം മതമെന്നും അദ്ദേഹം പറയുന്നു.\nFirst published: June 25, 2019, 13:16 IST\nbinoy kodiyerimuslimബിനോയ് കോടിയേരി


വെളുത്ത നിഴലുകള്: "മോചനം" ഒരു മൗനത്തിന്റെ പരിചേതം\n"മോചനം" ഒരു മൗനത്തിന്റെ പരിചേതം\nഒരു നല്ല ദിവസം നോക്കി നല്ല സമയത്ത് ഇറങ്ങിയതാണ് ,എന്നിട്ടോ...! മാര്‍ഗം, തടസ്സനിബിടം. ചോദ്യങ്ങള് മുറിവേല്‍പ്പിച്ചു കൊണ്ടിരുന്നു...തുവാലയില് നിന്നും വിയര്‍പ്പു പിഴിയാനെ നേരമുള്ളൂ! അണികള് ഇടക്കിടെ നേരത്തെ ഇട്ടതും, അല്ലാത്തതുമായ പുഷ്പ ഹാരങ്ങള് കഴുത്തിലിട്ട് ജയ് വിളിച്ചു കൊണ്ടിരിന്നു.ഒരു തരം കുടമാറ്റം! ഉഷ്നിച്ചിട്ടു വയ്യാ..!, അവസര ബോധമില്ലാത്ത കഴുതകള് ! പ്രചാരണത്തിന് കൊടുത്ത ചിക്കിലി നല്ലൊരു ശതമാനം സേവ് ചെയ്തിട്ട് , തകര്‍ത്തു അഭിനയിച്ചു അത് മേയ്ക്കപ്പ് ചെയ്യുകയാണ് മിടുക്കന്മാര് ! വട വൃക്ഷത്തിലെ പുതു നാമ്പുകള് !\n(ഭരണമില്ലാത്ത പാര്‍ടികള്‍ക്ക് ഭരണമുള്ള ബന്ധു ഗ്രഹങ്ങളില് നിന്നും കാശു കിട്ടും ! പിന്നെ പാര്‍ട്ടിയുടെ പൊതു ഫണ്ടില് (അത് പിരിച്ചതാ) നിന്നും, ഇത്തരം യാത്രകളും ,സമ്മേളങ്ങളും സങ്കടിപ്പിച്ചു വേണം പുതു നാമ്പുകളെ പിടിച്ചു നിര്‍ത്താന് ,ഒപ്പം ലീഡ് ചെയ്യുന്ന ഈ പാവങ്ങള്‍ക്കും! പിടിച്ചു നില്‍ക്കണമല്ലോ..!? ഇടയ്ക്കു ഇടയ്ക്കു എലെക്ഷന് പ്രചരണത്തിനും മോശമല്ലാത്തത് തടയും.ഈ പാലം ഇങ്ങോട്ടും അങ്ങോട്ടും ഉണ്ട് കേട്ടോ!!" സംഭാവന തരുന്നവന്റെ ജാതകമോന്നും നോക്കാറില്ല ,എമൌണ്ട് നല്ലതാണു എങ്കില് !"\nഇതൊരു പരസ്യമാണ് ഇന്‍വെസ്റ്റ് ചെയ്യു..ലക്‌ഷ്യം നേടൂ .......)\nപിന്നെ എവിടാ? പറഞ്ഞു വന്നത്....\nങാ..." ആ നശിച്ച യാത്ര" -ഞാന് കര്‍ത്താവിനെ വിളിച്ചു പോയി ,ശരീരത്തിനൊരു കുളിര് !എനിക്കു പനി പിടിച്ചു!,\nകൂടെ നടക്കുന്ന മൂക്കില്ല രാജ്യത്തെ ഒരു മുറിമൂക്കന് .......എന്തു ചെയ്യാന് കര്‍ത്താവിനെ വിളിക്കയല്ലാതെ ..!\nചോദ്യങ്ങളെ പ്രധിരോതിക്കാന് ഞങ്ങളെ ആരും പടിപ്പിക്കണ്ടാ... പക്ഷെ പ്രധിരോധിച്ച ഉത്തരങ്ങള് തന്നെ പതിവിലാതെ തിരിഞ്ഞു നിന്നു വാളെടുത്തു...അവിടെയാണ് പതറിയത് ....ഓരോ പരിക്ഷണം!\nകണ്ണൊന്നു വികസിച്ചതലാതെ വലിയ ഭാവ മാറ്റമൊന്നും ആ സ്വരൂപനില്ലാ..!!!!! ഒട്ടി നടക്കുന്നു... ബാക്കിയുള്ളവന്റെ പ്രഷര് കുട്ടാന്.. "രാഷ്ട്രിയ ഗൂഢാലോചന" , "കുത്സിത ശ്രമം" പകപോക്കല് തുടങ്ങിയ പല സ്ഥിര നമ്പരുകള് മാറി മാറി കണ്ണടച്ചു വച്ചു കാച്ചുന്നു.......പട ചട്ടയില്ലാത്ത (തൊലിക്കട്ടി മതി ) സേന പതിമാര് !\nഅടുത്തുള്ള കസേരയിലെ പട തലവന് പ്രസംഗിച്ചു തളര്‍ന്നു വന്നു എന്‍റെ മുന്‍പിലിരുന്ന വെള്ളവും കുടിച്ചു തീര്‍ത്തു..! എന്നിട്ട് എന്നോടായി ചരിത്രം തെറ്റിച്ചു ഒരു സത്യം പറഞ്ഞു" ഇത് അല്‍പ്പം പ്രയാസമാണ് ,നമുക്ക് പ്രേമ സതീര്ത്യനെ ഒഴിവാക്കിയാലോ?" ചെണ്ട വന്നു മ ധള ത്തിനോട് പറഞ്ഞ പോലെ ! കണ്ണില് ഇരുട്ടായത് കൊണ്ടോ? കണ്ണ് തുറന്നിട്ട് കാര്യമില്ലാത്തത് കൊണ്ടോ? ഞാന് കണ്ണടച്ചു ആലോചിച്ചു ........\nഎനിക്കു നഷ്ട്ടപ്പെട്ട ആവേശം ഇവന്മാരില് നിന്നും ചോരരുത് , എല്ലാത്തിനും അങ്ങനെ യെസ് വച്ചാല് നാളെ ചിലപ്പോള് തോളില് കേറും! കണ്ണ് തുറന്നപ്പോള് രഹസ്യ ഭാഷണം സതീര്ത്യന് ശ്രെദ്ധിക്കുന്നു അല്‍പ്പം ഉച്ചത്തില് സതീര്ത്യന് കേള്‍ക്കെ "അതിന്റെ ആവശ്യം ഇല്ലാ ആരെയും ഒഴിവാക്കേണ്ട കാര്യമില്ല ഈ പേരും പറഞ്ഞു പിന്നോട്ട് പോകരുത് " ആ സേനാപതിയും സതീര്ത്യനും പരസ്പരം കണ്ണുടക്കി ..... ങാ ഇനി അവന്മാര് തമ്മിലായിക്കോളും! നഷ്ട്ടപ്പെട്ടാലെന്തു? ...കൊടുക്കാന് കഴിഞ്ഞലോ! "ആവേശം". ചെകിടടക്കുന്ന മറ്റൊരു പ്രസംഗം കൊഴുത്ത് കൊഴുത്ത് തറയില് കിടന്നു ഉരുളുന്നു....! ഇനിയെത്ര വേദികള്...ആലോചിക്കാന് വയ്യെങ്കിലും, ഞാന് ആലോചിച്ചു ! പരശു രാമന് ഇത്ര ശക്തിയോ!!!! ഞാന് അമ്പരന്നു . മോചന മാര്‍ഗ്ഗം മനസ്സ് തിരഞ്ഞു തുടങ്ങി..... ങാ പോകുന്ന വഴിക്ക് എവിടെങ്കിലും കയറി ഹോസ്പിടലീസ് ട് ആവാം ........\n"മോചനം" ഒരു മൗനത്തിന്റെ പരിചേതം .\nPosted by gopan nemom at 1:28 PM\nജാനകി February 17, 2011 at 8:26 PM\nഎന്നാലും രാഷ്ട്രീയ പ്രഹസനങ്ങളെ തുറന്നു കാണിക്കുന്നതിൽ വിജയിച്ചിരിക്കുന്നു...\nGopan Kumar | Create Your Badge\n"വെളുത്ത നിഴലുകള് "


വിശ്ലേഷകഫലനം - വിക്കിപീഡിയ\n(അനലിറ്റിക് ഫങ്ഷൻ എന്ന താളിൽ നിന്നും തിരിച്ചുവിട്ടതു പ്രകാരം)\nഗണിതശാസ്ത്രശാഖയായ സമ്മിശ്രവിശ്ളേഷണ(complex analysis)ത്തിലെ ഗണിതപ്രാധാന്യമുള്ള ഫലനം. വിശ്ളേഷകഫലനം, ഹോളൊമോർഫികഫലനം (Holomorphic function), നിയമിതഫലനം (Regular function) എന്നീ പേരുകളിലും ഇതറിയപ്പെടുന്നു.\nവിശ്ളേഷണഫലന സിദ്ധാന്ത(അനലിറ്റിക് ഫങ്ഷൻ)ത്തിന്റെ ആദ്യകാല ഗവേഷകർ കോഷി, റീമാൻ, വെയർസ്റ്റ്രോസ് എന്നിവരാണ്. വ്യുത്പന്നം (derivative) അഥവാ അവകലജഗുണാങ്കം (differential coefficient) ഉള്ള ഫലനങ്ങളാണ് കോഷിസിദ്ധാന്തത്തിന്റെ അടിസ്ഥാനം. സമ്മിശ്രസമാകല(complex integration)ത്തിന്റെ ഉപാധിയിലൂടെയാണ് 1814-ൽ കോഷി ഈ സിദ്ധാന്തത്തിനു രൂപംകൊടുത്തത്. ഗണിതശാസ്ത്രജ്ഞനായ ഗൂർഷ (Goursat) 1900-ത്തിൽ അതിനെ നവീകരിച്ചു. അനലിറ്റിക് ഫങ്ഷന്റെ ജ്യാമിതീയ പ്രാധാന്യമാണ് റീമാൻ പഠന വിധേയമാക്കിയത്. ഘാതശ്രേണി (power series) ആണ് വെയർസ്റ്റ്രോസ്തത്ത്വത്തിന്റെ അടിസ്ഥാനം. വിശ്ളേഷക-അവിച്ഛിന്നത(analytic continuum)യുടെ താത്ത്വിക വശങ്ങളിലാണ് വെയർസ്റ്റ്രോസ് ശ്രദ്ധിച്ചത്.\nസമ്മിശ്രചരങ്ങളുടെ ഫലനം (function of complex variables). R, S എന്നീ രണ്ടു സമ്മിശ്ര സംഖ്യാഗണങ്ങൾ (sets of complex numbers) ആദ്യത്തേതിലെ ഓരോ അംഗ(z)ത്തിനും രണ്ടാമത്തേതിലെ ഒരംഗത്തെ നിർദ്ദേശിക്കുന്ന നിയമം (f) ആണ്, ഇവിടെ 'ഫലനം' എന്നതുകൊണ്ടു സൂചിപ്പിക്കപ്പെടുന്നത്. ഫലനത്തിന്റെ ഡൊമെയിൻ(മണ്ഡലം ,domain) R-ഉം റെയിഞ്ച്(രംഗം ,range) S-ഉം ആണ്. ഡൊമെയിൻ ഒരു വിവൃത-ബന്ധിതം (open connected) ആയിരിക്കും. ഇത്തരം R-ഗണത്തെ റീജിയൻ (region) എന്നു പറയുന്നു. R-റീജിയനിൽ f(z) നിർവചിക്കപ്പെട്ടിരിക്കുന്നു; Z എന്ന സമ്മിശ്രചരം Z0-നോടു സമീപിക്കുമ്പോൾ,\nഎന്ന അംശബന്ധം (ratio) ഒരു പരിമേയ സീമ(finite limit)യോടടുക്കുന്നു; എങ്കിൽ R-ലെ Z0 ബിന്ദുവിൽ f(Z) അവകലനീയം (differentiable) ആണ് എന്നു പറയുന്നു. Z0-ലേക്കു Z അടുക്കുന്ന രൂപരേഖ (contour) ഏതു തന്നെ ആയാലും f(Z) - f(Z0)/Z-Z0-ന്റെ സീമയ്ക്കു മാറ്റമുണ്ടാകാൻ പാടില്ല. ഈ സീമയെ f(Z)-ന്റെ Z0 എന്ന ബിന്ദുവിലെ വ്യുത്പന്നം (derivative) f'(Z) എന്നു പറയുന്നു. R-ലുള്ള എല്ലാ ബിന്ദുക്കളിലും f'(Z)-നു അസ്തിത്വമുണ്ടെങ്കിൽ f(Z) എന്ന ഫലനം R എന്ന പ്രദേശത്തു വിശ്ളേഷകമാണെന്നു പറയുന്നു. n ഒരു ധനാത്മകപൂർണസംഖ്യ ആണെങ്കിൽ Zn പരിമിത (സമ്മിശ്ര) തലത്തിൽ വിശ്ളേഷകമാണ്. അതുകൊണ്ട് എല്ലാ ബഹുപദങ്ങളും (polynominals) വിശ്ളേഷകഫലനങ്ങളാണ്.\nf(Z) = u(x,y) + i v(x, y) സമ്മിശ്രതലത്തിലെ R-റീജിയനിൽ വിശ്ളേഷകമാണെന്നു കരുതിയാൽ u(x,y), v(x, y) എന്നീ വാസ്തവികമൂല്യ ഫലനങ്ങൾ (real valued functions) താഴെ പറയുന്ന സമവാക്യങ്ങൾക്ക് അനുസൃതമായിരിക്കുമെന്നു കാണാം.\nഎന്നിവയെ കോഷി-റീമാൻ സമവാക്യങ്ങൾ (Cauchy-Riemann equations) എന്നു പറയുന്നു. ഇതിൽ പെടുന്ന ആംശികവ്യുത്പന്നങ്ങൾ (partial derivatives), കോഷി-റീമാൻ സമവാക്യങ്ങളെ തൃപ്തിപ്പെടുത്തുന്ന അവിച്ഛിന്ന ഫലനങ്ങൾ (continuous functions) ആണെങ്കിൽ R-പ്രദേശത്ത്\nഘാതശ്രേണി (Power Series). Σ∞ എന്ന ഘാതശ്രേണി, |z-a|യുടെ മൂല്യം pഎന്നൊരു വാസ്തവിക സംഖ്യയിൽ കുറഞ്ഞിരിക്കുമ്പോൾ, അഭികേന്ദ്രസരണവും (convergent) കൂടുതലായിരിക്കുമ്പോൾ അപകേന്ദ്രസരണവും (divergent) ആണെങ്കിൽ p, ആ ശ്രേണിയുടെ അഭികേന്ദ്രസരണ വ്യാസാർധം (radius of convergence) ആകുന്നു. തുല്യമായിരിക്കുമ്പോൾ z-ബിന്ദുക്കളുടെ ബിന്ദുപഥം (locus) വൃത്തമാണ്. ഇതാണ് ശ്രേണിയുടെ അഭികേന്ദ്രസരണവൃത്തം (circle of convergence). ഈ വൃത്തത്തിൻമേലുള്ള ബിന്ദുക്കളിൽ, ശ്രേണി അഭികേന്ദ്രസരണമോ അപകേന്ദ്രസരണമോ ആകാം. p-യുടെ മൂല്യം കണ്ടുപിടിക്കാൻ\nഎന്ന സമവാക്യം ഉപയോഗിക്കുന്നു (നോ: അങ്കനങ്ങൾ, ഗണിത) ഈ വൃത്തത്തിനുള്ളിൽ ഘാതശ്രേണിയുടെ സങ്കലനഫലനം (sum function) f(z) ഒരു വിശ്ളേഷകഫലനമായിരിക്കും.\nകോഷി സിദ്ധാന്തം (Cauchy Theory). വിശ്ളേഷകഫലനങ്ങളുടെ സവിശേഷതകളിൽ പലതും തെളിയിക്കുന്നത്, സമ്മിശ്ര സമാകലം ഉപയോഗിച്ചാണ്. പരിമേയമായ (finite) നിഷ്കോണചാപങ്ങ(smooth arcs)ളുടെ അവിച്ഛിന്ന ശൃംഖലയ്ക്ക് രൂപരേഖ (contour) എന്നു പറയുന്നു.\na≤t≤b എന്നിവ c എന്ന രൂപരേഖയെ നിർവചിക്കുന്നു. ഇവിടെ ø(t), ψ(t) എന്നീ ഫലനങ്ങൾ എന്ന വാസ്തവിക പ്രാചല(real parameter)ത്തിന്റെ ഭാഗിക-അവിച്ഛിന്ന ഫലനമാണ് (piecewise continuous function). c എന്ന രൂപരേഖയിൽ f(z) ഭാഗിക-അവിച്ഛിന്നഫലനമാണെന്നു കരുതുക. f(z)-ന്റെ, c-യിലെ രൂപരേഖാസമാകലം (contour integral) നിർവചിക്കപ്പെടുന്നതിങ്ങനെയാണ്:\nകോഷി-ഗൂർഷാപ്രമേയമനുസരിച്ച്, c എന്ന സംവൃത രൂപരേഖയിലും അതിനകത്തും f(z)വിശ്ളേഷകമാണെങ്കിൽ\n∫c f(z)dz =0വിശ്ളേഷകഫലന സിദ്ധാന്തത്തിലെ പലനിഗമനങ്ങൾക്കും അടിസ്ഥാനം ഈ പ്രമേയമാണ്. c എന്ന രൂപരേഖയിൽ f(z)-ന്റെ രൂപരേഖാസമാകലമാണ്\nവിശ്ളേഷകഫലനത്തിന്റെ ഘാതശ്രേണീവികാസം (Power series development of an Analytic function). സമ്മിശ്രതലത്തിൽ f(z) വിശ്ളേഷകമാകാതിരിക്കുന്ന ബിന്ദുവിനെയാണ് വിചിത്രത (singularity) എന്നു പറയുന്നത്.aഎന്ന ബിന്ദുവിന്റെ 'സാമീപ്യ'ത്തിൽ f(z)-നു വേറെ വിചിത്രതകളില്ലെങ്കിൽ z = a-യെ f(z)-ന്റെ ഏകാന്തവിചിത്രത (isolated singularity) എന്നു പറയുന്നു.\n|z-a|≤ r1, |z-a|≤r2 എന്നിവ രണ്ടു വൃത്തങ്ങളാണ്. കേന്ദ്രം x = a. r1നും r2നുമിടയ്ക്കുള്ള പ്രദേശം (c) വലയാകാരം (ring shaped) ആയിരിക്കും. c-യിൽ f(z) വിശ്ളേഷകമാണെങ്കിൽ, f(z) = Σ∞n=0 an(z-a)n + &Sigma∞ n=1bn(z-a)-n\nഇവിടെ an, bn എന്നിവ കണക്കാക്കാൻ കഴിയും. b1, b2 എന്നു തുടങ്ങിയവയെല്ലാം പൂജ്യം ആണെങ്കിൽ, z =aഒരു അപനേയ വിചിത്രത (removable singularity) എന്നും, f(z)-ന്റെ ശ്രേണിയിലെ രണ്ടാംഭാഗം (മുഖ്യഭാഗം) ഒരു അനന്തശ്രേണിയാണെങ്കിൽ z =aഒരു അനിവാര്യവിചിത്രത (essential singularity) എന്നും മുഖ്യ ഭാഗത്തിൽ പദങ്ങളുടെ എണ്ണം പരിമേയം (finite) ആണെങ്കിൽ x =aഒരു ധ്രുവം (pole) എന്നും പറയുന്നു. z =aഎന്ന ബിന്ദുവിലുള്ള f(z)-ന്റെ പരിശിഷ്ടം ആണ് b1.\nആകണമെങ്കിൽ രൂപരേഖ (c)-യിലും അതിനകത്തും f(z) വിശ്ളേഷകമായിരിക്കണം. എന്നാൽ c-യിലും c-യുടെ അകത്തു പരിമേയ വിചിത്രതകളൊഴിച്ചുള്ള (finite singularities) ബിന്ദുക്കളിലും f(z) വിശ്ളേഷകമാണെങ്കിൽ,\nഇതിൽ Ri രൂപരേഖയുടെ അകത്തുള്ള z = zi എന്ന വിചിത്രതയിലെ പരിശിഷ്ടം കുറിക്കുന്നു. ഇതാണ് കോഷിയുടെ പരിശിഷ്ടപ്രമേയം. ഈ പ്രമേയം ചില നിശ്ചിതസമാകലങ്ങളുടെ മൂല്യം നിർണയിക്കാനുപയോഗിക്കാറുണ്ട്. കൂടാതെ എലിപ്റ്റികഫലനസിദ്ധാന്ത(elliptic function theory)ത്തിൽ ഈ പ്രമേയത്തിനു വളരെ പ്രാധാന്യമുണ്ട്. നോ: അനാലിസിസ്, അവകലനം സമാകലനം, ഗണസിദ്ധാന്തം, ഫലനം (ഗണിതം), സമ്മിശ്രവിശ്ളേഷണം\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനലിറ്റിക് ഫങ്ഷൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=വിശ്ലേഷകഫലനം&oldid=2286030" എന്ന താളിൽനിന്നു ശേഖരിച്ചത്


No entry for non budget officials in Budget hall until Feb7 : new order rocks finance dept | ബജറ്റ് സെക്ഷനിൽ പണിയെടുക്കുന്നവരല്ലാതെ മറ്റാരും ഫെബ്രുവരി7വരെ ബജറ്റ് ഹാളിൽ കടക്കരുത്; ധനകാര്യ അഡീഷണൽ ചീഫ് സെക്രട്ടറിയുടെ ഉഗ്രശാസന വന്നതോടെ മുഖം കറുപ്പിച്ച് വിവിധ വകുപ്പ് മേധാവികളും ഉദ്യോഗസ്ഥരും; പതിവില്ലാത്ത ഇണ്ടാസ് പുതിയ കീഴ് വഴക്കമാണ് സൃഷ്ടിക്കുന്നതെന്ന് മുറുമുറുപ്പ്; അധിക ഫണ്ട് ചോദിക്കാതിരിക്കാനുള്ള സൂത്രമെന്ന് ഒരുവിഭാഗം; പഴയ പോലെ ബജറ്റ് ചോരാതിരിക്കാനെന്ന് മറുവിഭാഗം; സെക്രട്ടേറിയറ്റിന്റെ ഇടനാഴികളിൽ - MarunadanMalayalee.com\nJanuary 30, 202009:37 PM IST Permalink\nതിരുവവനന്തപുരം: ഇതുപോലൊന്ന് ഇതിന് മുമ്പുണ്ടായിട്ടില്ല. 'ഫെബ്രുവരി7വരെ ബജറ്റ് ജീവനക്കാർ ഒഴികെ മറ്റാർക്കും ബജറ്റ് ഹാളിൽ പ്രവേശനമില്ല', ഉഗ്രശാസനവുമായി ധനകാര്യ സെക്രട്ടറി വന്നതോടെ ആകെ ഈർഷ്യയിലാണ് വിവിധ വകുപ്പ് മേധാവികളും ഉദ്യോഗസ്ഥരും. എന്താണപ്പാ ഇങ്ങനെയൊരു ശാസന എന്നാണ് മിക്കവരും ചോദിക്കുന്നത്. ഇതുവരെ ബജറ്റിന്റെ ചരിത്രത്തിൽ ഇങ്ങനൊരു കീഴ് വഴക്കം ഉണ്ടായിട്ടില്ലെന്നും, ഇത് പുതിയ കീഴ് വഴക്കം സൃഷ്ടിക്കലാണെന്നും സെക്രട്ടേറിയറ്റിലെ പ്രതിപക്ഷ സംഘടനകൾ വാദിക്കുന്നു. സാമ്പത്തിക പ്രതിസന്ധിയാണ് യത്ഥാർത്ഥ കാരണമെന്നാണ് പ്രതിപക്ഷത്തിന്റെ ആരോപണം.\nധനകാര്യ വകുപ്പിൽ മാത്രമല്ല, മറ്റുമന്ത്രിമാരുടെ ഓഫീസുകളിലും ഇതിനെ ചൊല്ലി മുറുമുറുപ്പ് ഉയരുന്നുണ്ട്. ബജറ്റ് പ്രസംഗം തയ്യാറാക്കുന്നത് മന്ത്രി ടി.എം.തോമസ് ഐസക്കും ബന്ധപ്പെട്ട് മറ്റുഉദ്യോഗസ്ഥരും ചേർന്നാണ്. വിഴിഞ്ഞം ടി.ബി യിലിരുന്നാണ് ഇത് തയ്യാറാക്കുന്നത് .ബജറ്റ് സെക്ഷനിൽ ഉള്ളവർക്ക് ഇതുമായി യാതൊരു ബന്ധമില്ല. എന്നിരുന്നാലും സെക്രട്ടേറിയറ്റിലെ ബജറ്റ് വിഭാഗത്തിൽ മറ്റാർക്കും പ്രവേശനമില്ല എന്നതാണ് ഉദ്യോഗസ്ഥരെ ചൊടിപ്പിക്കുന്നത്.\nബജറ്റിൽ അധിക ഫണ്ട് അനുവദിക്കാനോ റീ അപ്രോപ്രിയേഷൻ ശുപാർശകളോ സമർപ്പിക്കാൻ വിവിധ വകുപ്പ് മേധാവികൾക്ക് ഇനി ഫെബ്രുവരി ഏഴ് വെര സാധിക്കില്ല. നോ എൻട്രി ബോർഡ് തൂക്കിക്കഴിഞ്ഞു. സാമ്പത്തിക പ്രതിസന്ധി കാരണം കരാറുകാരുടെ ഉൾപ്പെടെ ബില്ലുകൾ മാറുന്നില്ല. തദ്ദേശ സ്വയം ഭരണ സ്ഥാപനങ്ങൾക്ക് ഫണ്ട് നൽകുന്നില്ല. പദ്ധതി വിഹിതം 35 ശതമാനം വെട്ടിക്കുറച്ചു.\nരാജ്യത്താകെയുള്ള മാന്ദ്യവും ജി.എസ്.ടി.യിലെ പ്രശ്‌നങ്ങളും കേന്ദ്രം വായ്പാപരിധി കുറച്ചതും ഒക്കെയാണ് കേരളത്തെ അലട്ടുന്നത്. പരിമിത വിഭവങ്ങൾ മാത്രമാണ് ധനമന്ത്രിക്ക് മുമ്പാകെയുള്ളത്. ജി.എസ്.ടി.യിൽനിന്ന് ഇപ്പോൾ മാസം ശരാശരി 1600 കോടിരൂപയാണ് കേരളത്തിന് കിട്ടുന്നത്. കിട്ടേണ്ടതിലും 500 കോടിയെങ്കിലും കുറവ്. ശമ്പളവും പെൻഷനും പലിശച്ചെലവും തലവേദനയായി തുടരുന്നു. റവന്യൂവരുമാനത്തിന്റെ ഭൂരിഭാഗവും ഈയിനത്തിൽ ചെലവാകുന്നതുകൊണ്ട് തന്നെ പരിഹാരമില്ലാതെ തുടരുന്നു.\nആരോഗ്യ, വിദ്യാഭ്യാസ മേഖലകളിൽ ഉൾപ്പെടെ 18,000 പുതിയ തസ്തികകൾ സൃഷ്ടിച്ചതും പ്രതിസന്ധിക്ക് ആക്കംകൂട്ടി. കഴിഞ്ഞ സർക്കാർ സൃഷ്ടിച്ച തസ്തികകൾക്ക് അംഗീകാരം നൽകിയത് ഉൾപ്പെടെയാണിത്. പദ്ധതിച്ചെലവും അനാവശ്യചെലവും വെട്ടിക്കുറയ്ക്കുക മാത്രമാണ് പരിഹാരം. എന്നാൽ, അനാവശ്യചെലവുകൾ കാര്യമായി നിയന്ത്രിക്കാൻ ഈ സർക്കാരിന് ഇതുവരെ കഴിഞ്ഞിട്ടില്ല. കേന്ദ്രത്തിൽ കേരളത്തിന്റെ പ്രത്യേക പ്രതിനിധിയെ നിയമിച്ചതടക്കം ധൂർത്തിന്റെ കാര്യത്തിൽ വിമർശനങ്ങളും നേരിടുന്നു. വായ്പപരിധിയിൽ ഈ വർഷം കേന്ദ്രം കുറവുവരുത്തിയതും തിരിച്ചടിയായി. പുനർനിർമ്മാണത്തിന് കേരളം ലോകബാങ്കുപോലുള്ള ഏജൻസികളിൽനിന്നെടുക്കുന്ന വായ്പകളും ഈ പരിധിയിൽ ഉൾപ്പെടുത്തിയാൽ പൊതുആവശ്യങ്ങൾക്ക് വായ്പയെടുക്കാനാവാതെ വന്നിരിക്കുകയാണ്. സാമ്പത്തിക പ്രതിസസന്ധിയാണ് ബജറ്റ് ഹാളിലെ വിലക്കിന് കാരണമെന്ന് ഒരുവിഭാഗം പറയുമ്പോൾ അതല്ല, ബജറ്റ് ചോർച്ച തടയാൻ ആണിതെന്ന് മറുവിഭാഗം വാദിക്കുന്നു.\n2017 ൽ സംസ്ഥാന ബജറ്റ് ചോർന്ന സംഭവത്തിൽ ധനമന്ത്രിയുടെ സ്റ്റാഫിലുണ്ടായിരുന്ന ഒരാളെ പുറത്താക്കിയിരുന്നു. മന്ത്രിയുടെ അസിസ്റ്റന്റ് പ്രൈവറ്റ് സെക്രട്ടറിയും മാധ്യമവിഭാഗം ചുമതലയുമുണ്ടായിരുന്ന മനോജ് കെ. പുതിയവിളയ്‌ക്കെതിരേയാണ് അന്ന് നടപടി സ്വീകരിച്ചത്. ബജറ്റ് പ്രസംഗം തീരുന്നതിന് മുൻപ് മാധ്യമങ്ങൾക്ക് വാട്‌സ് ആപ്പ്, ഇ മെയിൽ എന്നീ നവമാധ്യമങ്ങളിലൂടെ വിവരങ്ങൾ നൽകിയെന്ന് കണ്ടെത്തിയതോടെയയാരിരുന്നു നടപടി. മാധ്യമങ്ങൾ എംബാർഗോ തെറ്റിച്ചതാണ് പ്രശ്‌നമെങ്കിലും അത് ബജറ്റ് ചോർച്ചയായി പ്രതിപക്ഷം വ്യാഖ്യാനിച്ചിരുന്നു.


അപസ്മാരം: കാരണങ്ങളും പരിഹാരങ്ങളും | Epilepsy | Treatment | Mar Sleeva Medicity Pala\nഅപസ്മാരം: കാരണങ്ങളും പരിഹാരങ്ങളും\nമാർക്കറ്റിങ് ഫീച്ചർ March 23, 2022 03:42 PM IST\nPhoto Credit : Stock-Asso / Shutterstock.com\nവളരെ സാധാരണയായി കണ്ടുവരുന്ന ഒരു മസ്തിഷ്ക രോഗമാണ് അപസ്മാരം അഥവാ ചുഴലി (Epilepsy). മനുഷ്യവംശത്തിന്റെ ചരിത്രത്തിൽ രേഖപ്പെടുത്തിയിട്ടുള്ള ഏറ്റവും പഴക്കമേറിയ അസുഖങ്ങളിലൊന്ന് കൂടിയാണ് അപസ്മാരം. ഏകദേശം 50 ദശലക്ഷം വ്യക്തികൾക്ക് അപസ്മാര രോഗബാധ ഉണ്ടെന്നാണ് ലോകാരോഗ്യസംഘടനയുടെ കണക്കുകൾ ചൂണ്ടിക്കാണിക്കുന്നത്. അതിൽ, ഇന്ത്യയിൽ ഏകദേശം ആയിരത്തിൽ അഞ്ചു പേർക്ക് അപസ്മാരം ഉള്ളതായി കണക്കാക്കപ്പെടുന്നു. ഇതിൽ, മൂന്നിൽ രണ്ടുപേരും കുട്ടികളാണ്. സ്ത്രീ പുരുഷ ഭേദമില്ലാതെ, ഏതു പ്രായപരിധിയിലുള്ളവരെയും ഏത് വംശീയപശ്ചാത്തലത്തിലുള്ളവരെയും അപസ്മാരം ബാധിക്കാം. നല്ലൊരു പങ്ക് രോഗികളിലും അപസ്മാരത്തിന്റെ തുടക്കം ഇരുപത് വയസ്സിനു മുൻപാണെന്ന് കണ്ടെത്തിയിട്ടുണ്ട്.\nഅപസ്മാരം ഒരു മസ്തിഷ്കരോഗമാണ്. മസ്തിഷ്കത്തിലെ വൈദ്യുതതരംഗംങ്ങളിൽ ഉണ്ടാകുന്ന വ്യതിയാനമാണ് അപസ്മാര രോഗത്തിന്റെ കാരണം. അപസ്മാരത്തെ ഫോക്കൽ എന്നും ജനറലൈസ്ഡ് എന്നും തരംതിരിക്കാവുന്നതാണ്. മസ്തിഷ്കത്തിന്റെ ഏതു ഭാഗത്തുനിന്നാണ് ആരംഭിക്കുന്നത് എന്നതനുസരിച്ചാണ് രോഗലക്ഷണങ്ങൾ പ്രകടമാകുന്നത്.\nഅസാധാരണ പെരുമാറ്റം, ചില അനുഭവപ്പെടലുകൾ, താത്കാലികമായതും ഹ്രസ്വമായതുമായ ആശയക്കുഴപ്പം, കൈകാലുകളുടെയും മുഖത്തിന്റെയും അനിയന്ത്രിതമായ ചലനം, ഇടയ്ക്കിടെയുള്ള ബോധം നഷ്ടപ്പെടൽ, ശക്തമായ വിറയൽ, ഉച്ചത്തിലുള്ള അപശബ്ദങ്ങൾ, വായിൽ നിന്നും നുരയും പതയും വരിക, ഭയം, ഉത്കണ്ഠ മുതലായവയെല്ലാം അപസ്മാര ലക്ഷണങ്ങളായി കണക്കാക്കപ്പെടുന്നു. എപ്പോഴെങ്കിലും ഒരിക്കൽ ഈ ലക്ഷണങ്ങൾ കാണപ്പെട്ടു എന്നതുകൊണ്ട് ആ വ്യക്തി അപസ്മാര രോഗി ആകണമെന്നില്ല. എന്നാൽ അപസ്മാര ലക്ഷണങ്ങളായ കൈകാലുകളുടെ അനിയന്ത്രിത ചലനങ്ങളും മറ്റും അഞ്ചു മിനിറ്റിൽ കൂടുതലായി നീണ്ടു നിന്നാലോ, ലക്ഷണങ്ങൾ അവസാനിച്ചിട്ടും ശ്വാസമോ, ബോധമോ തിരിച്ചുവരാതെ ഇരുന്നാലോ, ഒരു തവണ ലക്ഷണങ്ങൾ പ്രകടിപ്പിച്ച ശേഷം ഉടനടി തന്നെ വീണ്ടും ഇതാവർത്തിച്ചാലോ, അപസ്മാരത്തിന്റെ ഭാഗമായി പനി ഉൾപ്പടെയുള്ള രോഗലക്ഷണങ്ങൾ ശ്രദ്ധയിൽപ്പെട്ടാലോ എത്രയും പെട്ടെന്ന് വിദഗ്ധ ചികിത്സ ഉറപ്പുവരുത്തുക.\nതലച്ചോറിനുള്ളിൽ പ്രത്യക്ഷപ്പെടുന്ന അസാധരണമായ ചില ഇലക്ട്രിക്കൽ തരംഗങ്ങളാണ് അപസ്മാരത്തിന് കാരണമാകുന്നത്. ഈ വൈദ്യുത തരംഗങ്ങൾ ഉത്പ്പാദിപ്പിക്കപ്പെടുന്ന തലച്ചോറിന്റെ മേഖല നിയന്ത്രിക്കുന്ന ഏതു പ്രവർത്തനത്തെയും അപസ്മാരം സ്വാധീനിക്കുന്നതാണ്. ഉദ്ഭവ കേന്ദ്രം ഒന്നായതിനാൽ രോഗലക്ഷണങ്ങൾ ഓരോ ഘട്ടത്തിലും ഒരേപോലെയിരിക്കും. ചിലയാളുകൾക്ക് അപസ്മാരമുണ്ടാകുവാൻ പോകുന്നതിന് മണിക്കൂറുകളോ ദിവസങ്ങളോ മുൻപ് തലവേദന, വയറുവേദന, വിശപ്പില്ലായ്മ മുതലായവ അനുഭവപ്പെടാറുണ്ട്. മിക്കവാറും അപസ്മാര ബാധിതർ വീണുപോവുകയും, പൊടുന്നനെ ബോധം നഷ്ടമാവുകയും ഏതാനും നിമിഷങ്ങൾക്കകം ബോധം തെളിയുകയും ചെയ്യാറുണ്ട്. അതിനുശേഷം ശരീരവേദനയോ, തലവേദനയോ, കടുത്ത ക്ഷീണമോ അനുഭവപ്പെടാറുണ്ട്.\nതലച്ചോറിനുണ്ടാകുന്ന ഏതു തരത്തിലുള്ള ക്ഷതവും ഈ രോഗത്തിന് കാരണമായി കണക്കാക്കപ്പെടാറുണ്ടെങ്കിലും പലപ്പോഴും ഇതിനു ശരിയായ കാരണമെന്താണെന്ന് അറിയാറില്ല. ജനിതകമായ കാരണങ്ങൾ കൊണ്ടോ തലച്ചോറിനെ ബാധിക്കുന്ന അസുഖങ്ങൾ കൊണ്ടോ അപസ്മാരം ഉണ്ടാകാറുണ്ട്. ഗർഭകാലത്തും പ്രസവസമയത്തും ശരിയായ പരിചരണങ്ങൾ നൽകുന്നതിലൂടെ ഈ സമയത്ത് ശിശുവിനുണ്ടാകുന്ന ചില മസ്തിഷ്കക്ഷതങ്ങൾ ഒഴിവാക്കാൻ കഴിയും. അതിലൂടെ ഈ രോഗസാധ്യതയുടെ അളവ് കുറയ്ക്കാൻ കഴിയും. മസ്തിഷ്കജ്വരം പോലുള്ള രോഗങ്ങളും അപസ്മാരത്തിനു കാരണമാകാറുണ്ട്.ഇത്തരം രോഗങ്ങളുടെ പ്രതിരോധകുത്തിവെയ്പ്പ് എടുക്കുന്നതിലൂടെ രോഗസാധ്യത കുറയുന്നതാണ്. ശിരസ്സിനുണ്ടാവുന്ന ക്ഷതങ്ങൾ ഒഴിവാക്കുന്നതിലൂടെ രോഗസാധ്യത കുറയ്ക്കാം. അമിത മദ്യപാനവും ലഹരിമരുന്നുകളുടെ ഉപയോഗവും അപസ്മാരത്തിന് കാരണമാകാറുണ്ട്. ജന്മനാലുള്ള ചില ദശകൾ മസ്തിഷ്കത്തിൽ കാണപ്പെടാം. ഇത്തരം ദശകൾ ശക്തിയായ അപസ്മാരരോഗത്തിനും കാരണമാകാം. ഇവയെ ശസ്ത്രക്രിയയിലൂടെ നീക്കം ചെയ്യാവുന്നതാണ്. പരമ്പരാഗതമായ പ്രത്യേകതകൾ ചിലരിൽ രോഗബാധയ്ക്ക് കാരണമായേക്കാമെങ്കിലും മാതാപിതാക്കളിൽ ആർക്കെങ്കിലും അപസ്മാരം ഉണ്ട് എന്നതുകൊണ്ട് മാത്രം മക്കൾക്ക് ഈ രോഗം ഉണ്ടാകണമെന്ന് നിർബന്ധം ഇല്ല.\nശരിയായ രോഗനിർണ്ണയമാണ് അപസ്മാര ചികിത്സയിലെ ഏറ്റവും നിർണായകമായ ഭാഗം. ഏതു സാഹചര്യത്തിലാണ് അപസ്മാരം ഉണ്ടായത്, എന്ത് തരം ചേഷ്ടകളാണ് ഉണ്ടായത് തുടങ്ങിയ അപസ്മാരമുണ്ടാകുന്ന സാഹചര്യത്തെക്കുറിച്ചുള്ള കൃത്യമായ വിവരണം രോഗത്തെക്കുറിച്ച് കൃത്യമായി മനസ്സിലാക്കാൻ സഹായിക്കും. രക്തപരിശോധന, ചെസ്റ്റ് എക്സറേ തുടങ്ങിയ പരിശോധനകളും പ്രധാനമാണ്. മിക്കവാറും രോഗികൾക്കെല്ലാം തന്നെ ഇഇജി പരിശോധന നടത്താറുണ്ട്. ചിലർക്ക് വിഡിയോ റെക്കോർഡിങ് ഇഇജി ആവശ്യമായി വരാറുണ്ട്. എംആർഐയും സിടി ബ്രെയിനും പോലെയുള്ള രോഗനിർണ്ണയ പരിശോധനകളും ചിലരിൽ ആവശ്യമായി വരാം. ശരിയായ രോഗനിർണ്ണയം ഫലപ്രദമായ ചികിത്സയ്ക്ക് ആവശ്യമാണ്.\n70 ശതമാനം രോഗികളിലും മരുന്നുകൾ കൊണ്ട് അപസ്മാരം പൂർണ്ണമായും നിയന്ത്രിക്കുവാൻ സാധിക്കുന്നതാണ്. ചില അപസ്മാരങ്ങളിൽ മൂന്നോ നാലോ വർഷത്തെ ചികിത്സ തന്നെ ഫലപ്രദമാണ്. മറ്റു ചിലരിൽ ജീവിതകാലം മുഴുവൻ ചികിൽസ വേണ്ടി വന്നേക്കാം. അപസ്മാരത്തിനുള്ള മരുന്ന് കഴിക്കുന്ന കാര്യത്തിൽ പ്രത്യേക നിഷ്കർഷ ആവശ്യമാണ്. ഡോക്ടേഴ്സ് നിർദേശിക്കുന്ന അത്രയും കാലം മരുന്ന് മുടങ്ങാതെ കഴിക്കേണ്ടതാണ്. ഒരു വ്യക്തിയുടെ ശരീരഘടന, ആരോഗ്യസ്ഥിതി, മറ്റ് രോഗങ്ങൾ, ഉപയോഗിക്കുന്ന മറ്റു മരുന്നുകൾ എന്നിവയെല്ലാം കണക്കിലെടുത്താണ് ചികിത്സ. അപസ്മാരത്തിന്റെ വകഭേദം തിരിച്ചറിഞ്ഞ ശേഷം മാത്രമേ ചികിത്സ തുടങ്ങാവൂ. രോഗത്തിന്റെയും രോഗിയുടെയും പ്രത്യേകതകൾ മനസ്സിലാക്കി വേണം ഓരോ രോഗിയും കഴിക്കേണ്ട മരുന്നുകൾ ക്രമപ്പെടുത്താൻ. കുഞ്ഞുങ്ങളിൽ കാണപ്പെടുന്ന ചില രോഗാവസ്ഥകൾ കാലക്രമേണ മാറിവരുന്നതായി കണ്ടിട്ടുണ്ട്. ഒന്നിലധികം മരുന്നുകൾ ഉപയോഗിച്ചാലും മരുന്നിന്റെ ഡോസ് വർധിപ്പിച്ചാലും അപസ്മാരത്തെ നിയന്ത്രിക്കാൻ സാധിക്കാതെ വരുന്ന ചിലരിൽ ശസ്ത്രക്രിയ ഉൾപ്പെടെയുള്ള ഇതര മാർഗ്ഗങ്ങൾ ഫലപ്രദമായി കണ്ടുവരുന്നു. സങ്കീർണ്ണമേറിയതും തികഞ്ഞ വൈദഗ്‌ധ്യം ആവശ്യമുള്ളതുമായ അപസ്മാര ശസ്ത്രക്രിയയിൽ രോഗത്തിന്റെ സ്വഭാവം രോഗബാധയുടെ ഉദ്ഭവ കേന്ദ്രം തുടങ്ങിയവ കൃത്യമായി നിർണയിച്ച ശേഷം തലച്ചോർ തുറന്ന് ശസ്ത്രക്രിയ നടത്തുകയാണ് ചെയ്യാറുള്ളത്. വലിയ ഒരു വിഭാഗം ശസ്ത്രക്രിയയ്ക്ക് വിധേയരാകുന്ന അപസ്മാര രോഗികളിലും രോഗത്തിന് പൂർണ ശമനം ലഭ്യമാകുന്നത് കണ്ടുവരുന്നു. കുറച്ച് പേരിൽ അസുഖത്തിന്റെ തീവ്രതയും തുടർച്ചയായ ആവർത്തനങ്ങളും ഇല്ലാതാക്കുവാനും കഴിക്കുന്ന മരുന്നിന്റെ അളവ് ഗണ്യമായി കുറയ്ക്കയുവാനും സാധിക്കുന്നു. ശസ്ത്രക്രിയ ഫലപ്രദമാകാത്തവരിൽ വേഗൽ നെർവ് സ്റ്റിമുലേഷൻ എന്ന മാർഗവും വിജയകരമാകാറുണ്ട്.\nഅപസ്മാര ബാധയുള്ളവരെ സാധാരണ സാമൂഹിക ജീവിതത്തിൽ നിന്നോ, ജോലിയിൽ നിന്നോ, പഠനത്തിൽ നിന്നോ മറ്റ് പ്രവർത്തനങ്ങളിൽ നിന്നോ മാറ്റിനിർത്തേണ്ടതില്ല. ജീവിതത്തിൽ കഴിവതും പ്രവർത്തനനിരതരായിരിക്കുക. എന്നാൽ ഇക്കൂട്ടർ ജീവിതത്തിൽ ചില ചിട്ടകൾ പാലിക്കേണ്ടത് ആവശ്യമാണ്. എല്ലാ ദിവസവും കൃത്യസമയത്ത് ഉറങ്ങുക, ഏഴ് ഏഴര മണിക്കൂറെങ്കിലും ഉറങ്ങുക, കൃത്യസമയത്ത് ഭക്ഷണം കഴിക്കുക എന്നീ കാര്യങ്ങൾ അവയിൽ പ്രധാനമാണ്. ഉയരമുള്ളിടത്ത് കയറി നിന്ന് ജോലി ചെയ്യുന്നത് ഒഴിവാക്കേണ്ടതാണ്. വാഹനമോടിക്കുന്നതിൽ നിന്നും വിട്ടുനിൽക്കേണ്ടതാണ്. വെള്ളം, തീ എന്നിവയിൽ നിന്നും സുരക്ഷിത അകലം പാലിക്കുവാൻ ശ്രദ്ധിക്കുക.\nലോകത്ത് ഏറ്റവുമധികം തെറ്റിദ്ധരിക്കപ്പെട്ടിട്ടുള്ള ഒരു രോഗമാണ് അപസ്മാരം. ഈ അസുഖത്തെപ്പറ്റിയുള്ള മിഥ്യാധാരണകളും ഏറെയാണ്. നെപ്പോളിയൻ, സോക്രട്ടീസ്, വ്ലാഡിമിർ ലെനിൻ, ജൂലിയസ് സീസർ, ആൽഫ്രഡ് നോബേൽ, വിൻസെന്റ് വാൻഗോഗ് തുടങ്ങി അനേകം പ്രതിഭകൾ അപസ്മാരബാധിതരായിരുന്നു. എങ്കിലും ഇവരെല്ലാം തങ്ങളുടെ മേഖലകളിൽ അസാമാന്യ കഴിവ് തെളിയിച്ചവരാണ്. അതുകൊണ്ട് തന്നെ രോഗത്തെക്കുറിച്ചുള്ള മിഥ്യാധാരണകൾ അകറ്റിനിർത്തുക. അപസ്മാരം ഒന്നിനും വിലങ്ങുതടിയല്ല എന്ന് മനസ്സിലാക്കുക. കൃത്യമായ രോഗനിർണയവും അനുയോജ്യമായ ചികിത്സയും ലഭിച്ചാൽ പൂർണ്ണമായി ഭേദമാക്കാവുന്നതും നിയന്ത്രിച്ചു നിർത്താവുന്നതുമായ രോഗമാണ് അപസ്മാരം. രോഗത്തെ മനസ്സിലാക്കി അതിനനുസരിച്ച് ജീവിതത്തെ ക്രമീകരിക്കുകയും ശരിയായ ചികിത്സയിലൂടെ രോഗത്തെ മറികടക്കുകയും ചെയ്യുക എന്നതാണ് പ്രധാനം.\nഡോ. ജോസി ജെ. വള്ളിപ്പാലം\nDr. Josy J Vallippalam\nMBBS, MD, DM (Neurology) DNB Neurology\nConsultant Neurologist – Mar Sleeva Medicity Pala\nPhone Number – 04822 359 900, 04822 269 500 / 700\nContent Summary : Epilepsy - Symptoms, causes and treatment\nMar Sleeva Medicity Pala\nhttps-www-manoramaonline-com-health-health-news video-component 4o6pmalp4gtksirf1le3bet8ti


മദ്യലഹരിയിൽ മകൻ അമ്മയെ കഴുത്തറുത്ത് കൊന്നു\nHomeകോട്ടയംമദ്യലഹരിയിൽ മകൻ അമ്മയെ കഴുത്തറുത്ത് കൊന്നു\nചങ്ങനാശേരി: അമ്മയെ മകൻ വെട്ടിക്കൊന്നു. തൃക്കൊടിത്താനം അമര കന്യാക്കോണിൽ (വാക്കയിൽ) കുഞ്ഞന്നാമ്മ (55) ആണ് മരിച്ചത്. സംഭവവുമായി ബന്ധപ്പെട്ട് മകൻ നിതിൻ ബാബുവിനെ (27) പോലീസ് കസ്റ്റഡിയിൽ എടുത്തു.[www.malabarflash.com]\nശനിയാഴ്ച രാത്രി പത്തരയോടെ ഇവരുടെ വീട്ടിൽ വച്ചായിരുന്നു സംഭവം. അമ്മയും മകനും മാത്രമാണ് വീട്ടിൽ താമസിക്കുന്നത്.\nകൊലയ്ക്കു ശേഷം അയൽക്കാരനെ നിതിൻ ഫോണിൽ വിളിച്ചു പറഞ്ഞു. വീടിനു മുന്നിലുള്ള ഗ്രിൽ പുറത്തു നിന്നു പൂട്ടിയ നിലയിലായിരുന്നു. പോലീസ് എത്തി ഗ്രിൽ പൊളിച്ച് വീടിനുള്ളിൽ കടന്നപ്പോൾ കിടപ്പുമുറിയിൽ കുഞ്ഞന്നാമ്മയെ കഴുത്തറത്ത നിലയിൽ കണ്ടെത്തി. കറിക്കരിയുന്ന കത്തി ഉപയോഗിച്ചാണ് കൊലപാതകം നടത്തിയതെന്നാണു പോലീസിന്റെ പ്രാഥമിക നിഗമനം.\nനിതിൻ നിരന്തരം വീട്ടിൽ വഴക്കുണ്ടാക്കിയിരുന്നതായി പോലീസ് പറഞ്ഞു. കുറ്റം സമ്മതിച്ച നിതിനെ തൃക്കൊടിത്താനം സിഐ അനൂപ് കൃഷ്ണയുടെ നേതൃത്വത്തിലുള്ള പോലീസ് സംഘമാണ് കസ്റ്റഡിയിൽ എടുത്തത്.\nCrime Kerala Kottayam murder News കേരളം കോട്ടയം


വിനോദിനിയെ അറിയില്ല, ഫോൺ നൽകിയത് സ്വപ്‌നക്കെന്ന് സന്തോഷ് ഈപ്പൻ | Metro Journal Online\nസിപിഎം നേതാവ് കോടിയേരി ബാലകൃഷ്ണന്റെ ഭാര്യയെ അറിയില്ലെന്നും കോടിയേരിയുടെ കുടുംബവുമായി പരിചയമില്ലെന്നും യൂനിടാക് എംഡി സന്തോഷ് ഈപ്പൻ. വിനോദിനിക്ക് ഫോൺ നൽകിയിട്ടില്ല. ഫോണുകൾ നൽകിയത് സ്വപ്‌നക്കാണ്. സ്വപ്‌ന ആർക്കൊക്കെ ഫോൺ നൽകിയെന്ന് അറിയില്ല\nലൈഫ് മിഷൻ പദ്ധതിയുടെ കൈക്കൂലിയായി സന്തോഷ് ഈപ്പൻ സ്വപ്നക്ക് നൽകിയ ഐ ഫോൺ വിനോദിനി ബാലകൃഷ്ണൻ ഉപയോഗിച്ചതായാണ് കസ്റ്റംസ് പറയുന്നത്. എന്നാൽ സന്തോഷ് ഈപ്പൻ തനിക്ക് ഫോൺ നൽകിയിട്ടില്ലെന്നും സന്തോഷിനെ അറിയില്ലെന്നുമാണ് വിനോദിനിയുടെയും പ്രതികരണം.\n← ഗോപിനാഥിന്റെ പരാതിയിൽ രണ്ട് ദിവസത്തിനകം പരിഹാരമുണ്ടാകുമെന്ന കെ സുധാകരൻ\nതൃശ്ശൂരിലെ സിപിഎം സ്ഥാനാർഥി പട്ടികയിൽ മാറ്റം; ഗുരുവായൂരിൽ എൻ കെ അക്ബർ; ചേലക്കരയിൽ കെ രാധാകൃഷ്ണൻ →


സിപ്രിയൻ - വിക്കിപീഡിയ\n(Cyprian എന്ന താളിൽ നിന്നും തിരിച്ചുവിട്ടതു പ്രകാരം)\nപൊതുവർഷം മൂന്നാം നൂറ്റാണ്ടിൽ (ജനനം: 200-നടുത്ത്; മരണം 258 സെപ്തംബർ 14) ഉത്തരാഫ്രിക്കയിൽ ജീവിച്ചിരുന്ന ക്രിസ്തീയലേഖകനും മെത്രാനുമായിരുന്നു സിപ്രിയൻ. ലത്തീൻ ക്രിസ്തീയതയുടെ ആദ്യകാലനേതാക്കളിൽ ഒരാളും ലത്തീൻ ഭാഷയിലെ ക്രൈസ്തവസാഹിത്യത്തിന്റെ പ്രാരംഭകനെന്ന നിലയിൽ മറ്റൊരു ഉത്തരാഫ്രിക്കക്കാരനായ തെർത്തുല്യന്റെ പിന്തുടർച്ചക്കാരനും ആയി അദ്ദേഹം കണക്കാക്കപ്പെടുന്നു. റോമൻ ആഫ്രിക്കയിലെ കാർത്തേജ് നഗരത്തിൽ ഒന്നാംകിട അഭിഭാഷകനായിരുന്ന സിപ്രിയൻ ക്രിസ്തുമതത്തിലേക്കു പരിവർത്തിതനായത് മുതിർന്ന പ്രായത്തിലാണ്. തുടർന്ന് പുരോഹിതനായ അദ്ദേഹം താമസിയാതെ കാർത്തേജിലെ മെത്രാൻ പദവിയിലെത്തി.\nമെത്രാൻ എന്ന നിലയിൽ അദ്ദേഹം ക്രിസ്തീയസമൂഹത്തിൽ മെത്രാൻ പദവിക്കുള്ള പ്രാധാന്യത്തെ നിർവചിച്ചുറപ്പിക്കുകയും മെത്രാന്മാർക്കിടയിലുള്ള സമത്വത്തിന് ഉന്നൽ കൊടുക്കുകയും ചെയ്തു. ഉത്തരാഫ്രിക്കൻ സഭക്കെതിരെയുള്ള റോമൻ അധികാരത്തിന്റെ മതപീഡനങ്ങളുടെ പശ്ചാത്തലത്തിലായിരുന്നു സിപ്രിയന്റെ വാഴ്ച. പീഡനം ഭയന്ന് വിശ്വാസത്യാഗം നടത്തിയവരുടെ പുനഃപ്രവേശനത്തിനുള്ള വ്യവസ്ഥകൾ അദ്ദേഹം കർക്കശമാക്കി. വലേറിയൻ ചക്രവർത്തിയുടെ കാലത്തെ ക്രിസ്തുമതപീഡനത്തിൽ പൊതുവർഷം 258-ൽ സിപ്രിയൻ രക്തസാക്ഷിയായി. \n2.3 മെത്രാന്റെ അധികാരം\nകാർത്തേജിൽ അഭിഭാഷകർക്കിടയിൽ പേരെടുത്തിരുന്ന സിപ്രിയൻ അറിവിന്റേയും വാക്ചാതുരിയുടേയും കുലീനമായ പെരുമാറ്റത്തിന്റെയും പേരിൽ ശ്രദ്ധിക്കപ്പെട്ടിരുന്നു. അദ്ദേഹം ക്രിസ്തുമതം സ്വീകരിച്ചത് മദ്ധ്യവയസ്സിലേക്കു കടന്നതിനു ശേഷമാണ്. ഗണ്യമായ സ്വത്തിന്റെ ഉടമയായിരുന്ന സിപ്രിയൻ ജ്ഞാനസ്നാനത്തെ തുടർന്ന് സ്വത്തെല്ലാം വിറ്റ്, കിട്ടിയ പണം ദരിദ്രർക്കു ദാനം ചെയ്തു. എങ്കിലും സിപ്രിയന്റെ സുഹൃത്തുക്കൾ അദ്ദേഹത്തിന്റെ ഉദ്യാനം വിലകൊടുത്തു തിരികെ വാങ്ങി അദ്ദേഹത്തിനു നൽകിയതായി പറയപ്പെടുന്നു. ക്രിസ്തുമതം സ്വീകരിച്ച സിപ്രിയൻ ക്രിസ്തീയലിഖിതങ്ങൾ ഉത്സാഹപൂർവം വായിച്ചു. താമസിയാതെ അദ്ദേഹം പൗരോഹിത്യം സ്വീകരിച്ചു.\nപൊതുവർഷം 248-ൽ കാർത്തേജിലെ മെത്രാൻ മരിച്ചപ്പോൾ ജനഹിതം മാനിച്ച് സിപ്രിയനെ അദ്ദേഹത്തിന്റെ പിൻഗാമിയാക്കി. സാധാരണ വിശ്വാസികളുടെ ഇംഗിതം മാനിച്ചു നടത്തിയ ഈ നിയമനം പക്ഷേ വിവാദമുയർത്തി. പൗരോഹിത്യത്തിൽ ഒരു വിഭാഗത്തിന് ഈ നിയമനത്തോടുണ്ടായിരുന്ന എതിർപ്പ് സിപ്രിയന്റെ വാഴ്ചക്കാലം മുഴുവൻ തുടർന്നു.\nസിപ്രിയന്റെ വാഴ്ചയുടെ തുടക്കത്തിൽ തന്നെ ഡെഷ്യസ് ചക്രവർത്തിയുടെ ക്രിസ്തുമതപീഡനം ആഫ്രിക്കൻ ക്രിസ്തീയതയെ വിഷമത്തിലാക്കി. പുരോഹിതന്മാരും മെത്രാന്മാരും ചക്രവർത്തിയെ ദൈവമായി കരുതി ബലിയർപ്പിക്കണം എന്ന ആവശ്യമായിരുന്നു പ്രതിസന്ധി സൃഷ്ടിച്ചത്. ഈ പരീക്ഷണഘട്ടത്തിൽ സിപ്രിയന്റെ അധികാരസീമയിലെ വലിയൊരു ഭാഗം ക്രിസ്ത്യാനികൾ വിശ്വാസം ത്യജിച്ചത് അദ്ദേഹത്തിന് അപമാനമായി. പലരും പലായനം ചെയ്തു. സിപ്രിയൻ തന്നെ രഹസ്യാമായി കാർത്തേജു വിട്ടുപോയി. ഇതിന്റെ പേരിൽ അദ്ദേഹം വിമർശിക്കപ്പെട്ടിട്ടുണ്ട്. അത് ഭീരുത്വവും അവിശ്വസ്തതയുമായി വ്യാഖ്യാനിക്കപ്പെട്ടു. എന്നാൽ സഭയെ നയിക്കാൻ ഉത്തരവാദിത്തപ്പെട്ട താൻ സ്വയം അപായത്തിൽ നിന്ന് ഒഴിഞ്ഞു നിൽക്കേണ്ടത് സഭയുടെ നന്മയ്ക്ക് ആവശ്യമായിരുന്നു എന്നു വാദിച്ച് സിപ്രിയൻ തന്റെ നടപടിയെ ന്യായീകരിച്ചു. പതിനഞ്ചു മാസത്തിനു ശേഷം, അദ്ദേഹം കാർത്തേജിൽ മടങ്ങിയെത്തിയപ്പോഴും പീഡനം തീർത്തും അവസാനിച്ചിരുന്നില്ല.\nപീഡനകാലത്തെ സംഭവങ്ങൾ കാർത്തേജിലെ സഭയിൽ ചിന്താക്കുഴപ്പവും വിഭജനവും സൃഷ്ടിച്ചിരുന്നു. പീഡനം ഭയന്ന് ക്രിസ്തീയവിശ്വാസം ഉപേക്ഷിച്ചവർ വിശ്വാസിസമൂഹത്തിൽ മടങ്ങിവരാൻ ആഗ്രഹിക്കുമ്പോൾ അവരെ എങ്ങനെ കൈകാര്യം ചെയ്യണം എന്ന കാര്യത്തിൽ അഭിപ്രായൈക്യം ഇല്ലാതിരുന്നതാണ് പ്രശ്നമായത്. വിശ്വാസത്യാഗം പൊറുത്ത് കൈവയ്പിലൂടെ അവരെ തിരികെ കൊണ്ടുവരാൻ തങ്ങൾക്ക് അധികാരമുണ്ടെന്ന് ചില വിശ്വാസപ്രഘോഷകർ അവകാശപ്പെട്ടിരുന്നു. എന്നാൽ ഈ വിഷയത്തിൽ സിപ്രിയൻ സ്വീകരിച്ച നിലപാട് കൂടുതൽ കർക്കശമായിരുന്നു. സഭാസമൂഹത്തിൽ വിശ്വാസത്യാഗികളുടെ പുനഃപ്രവേശം പരസ്യമായ കുറ്റസമ്മതത്തിനു ശേഷമുള്ള പുനർജ്ഞാനസ്നാനത്തിലൂടെ മാത്രമേ അനുവദിക്കാനാകൂ എന്ന് അദ്ദേഹം നിഷ്കർഷിച്ചു. അതിന് അനുവാദം നൽകാൻ മെത്രാനു മാത്രമേ അധികാരമുള്ളു എന്നും സിപ്രിയൻ കരുതി. സ്വയം വിശ്വാസത്യാഗം നടത്തിയ പുരോഹിതന്മാർ നൽകുന്ന ജ്ഞാനസ്നാനത്തിനു സാധുതയില്ലെന്നും സിപ്രിയൻ വദിച്ചു. പീഡനങ്ങൾക്കിടയിൽ വിശ്വാസത്തിൽ പതറാതെ നിന്ന പുരോഹിതന്മാർ നൽകുന്ന ജ്ഞാനസ്നാനത്തിനു മാത്രം അദ്ദേഹം സാധുത കല്പിച്ചു.\nസിപ്രിയന്റെ ഈ നിലപാട് അംഗീകരിക്കാൻ റോമിലെ മെത്രാനായിരുന്നു സ്റ്റീഫൻ വിസമ്മതിച്ചത് റോമും അദ്ദേഹവുമായി സംഘർഷത്തിനു കാരണമായി. വിശ്വാസത്യാഗികളുടെ പുനഃപ്രവേശം പുനർജ്ഞാനസ്നാനത്തിലൂടെ മാത്രമേ സാധ്യമാവൂ എന്ന സിപ്രിയന്റെ വാദം പിൽക്കാലങ്ങളിൽ ഉത്തരാഫ്രിക്കയിലെ ക്രിസ്തീയ വിഭാഗമായ ഡോണാറ്റിസ്റ്റുകൾ ഉയർത്തിപ്പിടിച്ചിട്ടുണ്ട്. എന്നാൽ വിഖ്യാത ക്രിസ്തീയചിന്തകൻ അഗസ്റ്റിന്റേയും മറ്റും പിന്തുണയോടെ, ക്രിസ്തീയമുഖ്യധാര അതു തള്ളിക്കളഞ്ഞു.\nക്രിസ്തീയസഭയിൽ മെത്രാൻ പദവിയുടെ പ്രാമുഖ്യവും പ്രാധാന്യവും നിർവചിച്ച് ഉറപ്പിക്കുന്നതിൽ സിപ്രിയന്റെ പങ്കു പ്രധാനമാണ്. സഭാസമൂഹത്തിൽ വിശ്വാസത്യാഗികളെ തിരികെയെടുക്കുന്നതു പോലുള്ള കാര്യങ്ങളിൽ മെത്രാനു മാത്രം അധികാരം കല്പിച്ച അദ്ദേഹം, മെത്രാൻ പദവിയുടെ പരമപ്രാധാന്യം ആവർത്തിച്ചു പ്രഖ്യാപിച്ചു. മെത്രാന്റെ നിലയെ സിപ്രിയൻ നിർവചിച്ചത്, റോമൻ അധികാരഘടനയിൽ പ്രവിശ്യാധികാരികളുടെ പദവി മനസ്സിൽ വച്ചാണെന്നു ചൂണ്ടിക്കാണിക്കപ്പെട്ടിട്ടുണ്ട്. മെത്രാന്മാരെ സ്വന്തം അധികാരസീമയിൽ പരമാധികാരികളും, അവരെ ധിക്കരിക്കുന്നവരെ വിദ്രോഹികളും ആയി അദ്ദേഹം കരുതി. ഔപചാരിക മതനേതൃത്വത്തെ ധിക്കരിക്കുന്നവരെ വിദ്രോഹികളായി ചിത്രീകരിക്കുന്ന ഈ സമീപനം സഭാധികാരശ്രേണിയുടെ വികസനത്തിൽ നാഴികക്കല്ലായി. സഭയുടെ ഔപചാരികശ്രേണിയുമായി ഭിന്നിച്ചു നിൽക്കുന്നവർ ക്രിസ്ത്യാനികളല്ലെന്നും സഭയെ മാതാവായി കരുതാത്തവർക്ക് ദൈവം പിതാവല്ലെന്നും സിപ്രിയൻ വിധിച്ചു.\nഅതേസമയം, വിശ്വാസത്യാഗികളുടെ വിഷയത്തിൽ റോമിലെ മെത്രാൻ സ്റ്റീഫന്റെ നിലപാട് അംഗീകരിക്കാൻ വിസമ്മതിച്ച സിപ്രിയൻ, മെത്രാന്മാരിൽ ആർക്കെങ്കിലും കൂടുതൽ പ്രാധാന്യമുണ്ടെന്ന് കരുതിയില്ല.\nലത്തീൻ ഭാഷയിലെ ക്രൈസ്തവസാഹിത്യത്തിന്റെ പ്രാരംഭകരിൽ പ്രമുഖനാണ് സിപ്രിയൻ. ആദ്യത്തെ പ്രമുഖ ലത്തീൻ ക്രിസ്തീയലേഖകനായ തെർത്തുല്യന്റെ പിൻഗാമിയായി അദ്ദേഹം കരുതപ്പെടുന്നു.4മുതൽ6വരെ നൂറ്റാണ്ടുകളിൾ ജെറോം, അംബ്രോസ്, ആഗസ്തീനൊസ്, ഗ്രിഗോരിയോസ് എന്നിവരുടെ രചനകൾ പ്രചരിക്കുന്നതുവരെ പാശ്ചാത്യക്രിസ്തീയതയിൽ ഏറ്റവുമേറെ വായിക്കപ്പെട്ടിരുന്ന ലേഖകർ തെർത്തുല്യനും സിപ്രിയനുമായിരുന്നു. ലത്തീൻ സഭാപിതാക്കന്മാരുടെ രചനകളുടെ സമാഹാരമായ "പട്രോലോജിയ ലത്തീന"-യുടെ മൂന്നും നാലും വാല്യങ്ങളാണ് സിപ്രിയന്റെ രചനകൾ ഉൾക്കൊള്ളുന്നത്. സുഹൃത്തുക്കൾക്കു മുൻപിൽ നടത്തിയ ഒരു പ്രഭാഷണമാണ് അദ്ദേഹത്തിന്റെ ആദ്യത്തെ രചന. "അഡ്-ഡൊണാറ്റം" എന്നറിയപ്പെടുന്ന ആ പ്രഭാഷണത്തിൽ അദ്ദേഹം റോമൻ സർക്കാരിനേയും വിനോദത്തിനു വേണ്ടി സർക്കാർ സംഘടിപ്പിച്ചിരുന്ന മല്ലയുദ്ധപ്രകടനങ്ങളേയും വിമർശിക്കുന്നു. പ്രാർത്ഥനാനിരതമായ ക്രിസ്തീയജീവിതമാണ് ഈ തിന്മകളിൽ നിന്ന് ഒഴിഞ്ഞുനിൽക്കാനുള്ള മാർഗ്ഗം എന്ന് അദ്ദേഹം വാദിച്ചു. സിപ്രിയന്റെ കത്തുകൾ അവയുടെ സ്വീകർത്താക്കളുടെ മറുപടികൾക്കൊപ്പം ഭാഗികമായി ശേഖരിക്കപ്പെട്ടിരിക്കുന്നു. അദ്ദേഹം രചിച്ച നിബന്ധങ്ങളിൽ ചിലതൊക്കെ ഇടയലേഖനങ്ങളുടെ സ്വഭാവമുള്ളവയാണ്.\nസിപ്രിയന്റെ ഏറ്റവും പ്രധാന രചന "ഡി യൂണിറ്റേ ഇക്ലീസിയേ" (സഭയുടെ ഐക്യം) എന്ന കൃതിയാണ്. "സഭയെ മാതാവായി കണക്കാക്കാത്തവന് ദൈവം പിതാവല്ല; . . . സഭയോടൊപ്പമല്ലാതെ സഞ്ചയിക്കുന്നവൻ ക്രിസ്തുവിന്റെ സഭയെ തൂവിക്കളയുന്നു"; "ഏകസഭയല്ലാതെ വിശ്വാസികൾക്ക് മറ്റൊരു ഭവനമില്ല" എന്നും മറ്റുമുള്ള സിപ്രിയന്റെ പ്രസിദ്ധമായ നിരീക്ഷണങ്ങൾ ഈ കൃതിയിലാണ്.\nപൊതുവർഷം 253-ൽ ഡെഷ്യൻ ചക്രവർത്തിയുടെ മതപീഡനം അവസാനിച്ചതോടെ കാർത്തേജിലെ സഭയ്ക്ക് താരതമ്യേനയുള്ള ശാന്തി ലഭിച്ചു. അതേവർഷം ഉണ്ടായ പ്ലേഗ് ബാധ മറ്റൊരു ദുരിതമായപ്പോൾ സിപ്രിയൻ വിശ്വാസികളെ ദുരിതാശ്വാസപ്രവർത്തനത്തിനു പ്രേരിപ്പിച്ചു. ക്രിസ്ത്യാനികൾക്കും അല്ലാത്തവർക്കും ആശ്വാസപ്രവർത്തനങ്ങളുടെ ഫലം ലഭിക്കണമെന്ന് അദ്ദേഹം നിഷ്കർഷിച്ചു. നാലുവർഷത്തിനു ശേഷം വലേരിയൻ ചക്രവർത്തിയുടെ കാലത്ത് ആഫ്രിക്കൻ ക്രിസ്തീയത വീണ്ടും റോമൻ പീഡനത്തിനു വിധേയമായി. അതിൽ പിടികൂടപ്പെട്ട സിപ്രിയനെ ഒരു വലിയ ജനസഞ്ചയത്തിന്റെ സാന്നിദ്ധ്യത്തിൽ തലവെട്ടി കൊന്നു.\nറോമാസാമ്രാജ്യത്തിനു നേരിടേണ്ടി വന്ന കെടുതികൾക്ക്, പരമ്പരാഗതദൈവങ്ങളെ ധിക്കരിക്കുന്ന ക്രിസ്തുമതത്തിന്റെ പുത്തൻ ധാർമ്മികതയാണു കാരണം എന്ന വാദം സിപ്രിയന്റെ കാലത്തു സാധാരണമായിരുന്നു. അതിനു മറുപടി പറഞ്ഞ സിപ്രിയൻ, റോമിന്റെ കെടുകാലത്തിന്, ലോകത്തിനു പൊതുവേ വന്നു പെട്ട വാർദ്ധക്യമാണു കാരണം എന്നു വാദിച്ചു:-\n“ ലോകത്തിനു വയസ്സായെന്നും അതിനു പഴയ ഉശിരു നഷ്ടപ്പെട്ടെന്നും നിങ്ങൾ മറക്കരുത്. അതിന്റെ ക്ഷയത്തിന്റെ തെളിവുകൾ വളരെ വ്യക്തമാണ്: മഴയും സൂര്യപ്രകാശവും ഒരുപോലെ കുറഞ്ഞിരിക്കുന്നു. ലോഹങ്ങൾ മിക്കവാറും തീർന്നിരിക്കുന്നു. വയലിൽ കർഷകന്റെ പരിശ്രമം പാഴായിപ്പോകുന്നു. ”\n൧ ^ സിപ്രിയനെ കൊല്ലാൻ നിയോഗിക്കപ്പെട്ട ആരാച്ചാർക്ക് മനഃചാഞ്ചല്യം ഉണ്ടായതിനാൽ തല ഉടലിൽ നിന്നു വിടുവിച്ചത് അയാളുടെ മേലുദ്യോഗസ്ഥനായ ശതാധിപൻ (centurion) ആയിരുന്നെന്നു പറയപ്പെടുന്നു.\n↑ കാർത്തേജിലെ വിശുദ്ധ സിപ്രിയൻ, കത്തോലിക്കാ വിജ്ഞാനകോശത്തിലെ ലേഖനം\n↑ 2.0 2.1 2.2 സിപ്രിയൻ, ബ്രോക്കാംപ്ടൺ ഡിക്ഷ്ണറി ഓഫ് സെയിന്റ്സ് (പുറങ്ങൾ 58-60)\n↑ 3.0 3.1 3.2 ചാൾസ് ഫ്രീമാൻ, ക്ലോസിങ്ങ് ഓഫ് ദ വെസ്റ്റേൺ മൈൻഡ് (പുറങ്ങൾ 139-40)\n↑ 4.0 4.1 കേസറിയായിലെ യൂസീബിയസ്, സഭാചരിത്രം, 7:3 (ജി.എ.വില്യംസന്റെ ഇംഗ്ലീഷ് പരിഭാഷ, പുറം 288)\n↑ ചാൾസ് ഫ്രീമാൻ, പുറങ്ങൾ 293-94\n↑ 6.0 6.1 കത്തോലിക്കാ വിജ്ഞാനകോശം, സഭാപിതാക്കന്മാർ, കാർത്തേജിലെ സിപ്രിയൻ, സഭൈക്യത്തെക്കുറിച്ച്\n↑ വിൽ ഡുറാന്റ്, "സീസറും ക്രിസ്തുവും", സംസ്കാരത്തിന്റെ കഥ (മൂന്നാം ഭാഗം: ഉത്തരാഖ്യാനം പുറം 665)\n"https://ml.wikipedia.org/w/index.php?title=സിപ്രിയൻ&oldid=2286459" എന്ന താളിൽനിന്ന് ശേഖരിച്ചത്


വാങ്ങാൻ ആളില്ല; 5ജി ഇന്ത്യയിലെത്താൻ വൈകും - Pathram Online\nപത്തനംതിട്ട ജില്ലയില് ഇന്ന് 40 പേര്‍ക്ക് കൂടി കോവിഡ്; 24 പേര് സമ്പര്‍ക്കത്തിലൂടെ\nപത്തനംതിട്ട ജില്ലയില് ഇന്ന് (14.08.2020) 40 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് അഞ്ചു പേര് വിദേശ രാജ്യങ്ങളില് നിന്ന് വന്നവരും, 11 പേര് മറ്റ് സംസ്ഥാനങ്ങളില് നിന്നും വന്നവരും,24 പേര് സമ്പര്‍ക്കത്തിലൂടെ രോഗം...\nഇടുക്കി ജില്ലയില് കോവിഡ് ബാധിച്ച് ചികിത്സയിലുള്ളവരുടെ എണ്ണം 315 ആയി; ഇന്ന് പുതിയതായി 58 പേർക്ക് രോഗബാധ\nവാങ്ങാൻ ആളില്ല; 5ജി ഇന്ത്യയിലെത്താൻ വൈകും\nഇന്ത്യയിൽ 5ജിയെത്താൻ ഇനിയും വൈകും. രാജ്യത്തെ സ്വകാര്യ ടെലികോം കമ്പനികളൊന്നും തന്നെ 5ജി സ്‌പെക്ട്രം വാങ്ങാൻ യാതൊരു താൽപര്യവും കാണിക്കുന്നില്ല. ട്രായ് (ടെലികോം റെഗുലേറ്ററി അതോറിറ്റി ഓഫ് ഇന്ത്യ) നിർദേശിക്കുന്ന വില താങ്ങാനാകാത്തതാണെന്നാണ് വിശദീകരണം.\nമെഗാഹെർട്‌സിന് 493 കോടി രൂപ വച്ച് 100 മെഗാഹെട്‌സിന് 50,000 കോടി രൂപയോളമാണ് വില. നിരക്ക് കൂടുതലാണെന്ന് കമ്പനികളും നിരക്ക് മാറ്റില്ലെന്ന് ട്രായും പറയുന്നു. നേരത്തെ തന്നെ കടബാധ്യതയുള്ള എയർടെല്ലും വോഡാഫോണും 5ജി വാങ്ങാൻ സാധ്യത കുറവാണ്. എന്നാൽ റിലയൻസ് ജിയോ നിലപാട് വ്യക്തമാക്കിയിട്ടില്ല.\nകമ്പനികളും ട്രായും തമ്മിൽ ചർച്ച നടക്കുന്നുണ്ട്. പക്ഷേ വില കുറക്കാത്തതിനാൽ 5ജി ഇന്ത്യയിലെത്താൻ ഇനിയും വൈകും.\nഇന്ത്യൻ സംഘം പാക്കിസ്ഥാനിൽ ‘കയറി’ ആക്രമിച്ചെന്ന്, സംഭവം വെളിപ്പെടുത്തി പാക്ക് സൈന്യം\nഇന്ത്യൻ രഹസ്യാന്വേഷണ സംഘം പാക്കിസ്ഥാന്റെ സൈബര് നെറ്റ്‍വർക്കിൽ കയറി ആക്രമിച്ചെന്നും നിരവധി നാശനഷ്ടങ്ങൾ സംഭവിച്ചിട്ടുണ്ടെന്നും സൈനിക വക്താവ് വെളിപ്പെടുത്തി. ഇന്ത്യൻ രഹസ്യാന്വേഷണ ഏജൻസികൾ നടത്തിയ സൈബർ ആക്രമണത്തെ രാജ്യത്തെ രഹസ്യാന്വേഷണ വിഭാഗം തിരിച്ചറിഞ്ഞിട്ടുണ്ടെന്നും...\nനാല് എംപിമാര് ബിജെപിയിലേക്ക്..


അന്റാര്‍ട്ടിക്കയില് നിന്ന് വേര്‍പെട്ട് കൂറ്റന് മഞ്ഞുമല; ഒഴുകി വരുന്നത് 1636 സ്‌ക്വയര് കിലോമീറ്റര് പ്രദേശം | News Moments | The world in your palm top\nലണ്ടന്: അന്റാര്‍ട്ടിക്കയില് നിന്ന് കൂറ്റന് മഞ്ഞുമല അടര്‍ന്നു മാറിയെന്ന് ശാസ്ത്രജ്ഞന്‍മാര്. ഉപഗ്രഹ ചിത്രങ്ങളാണ് ഇത് വ്യക്തമാക്കുന്നത്. 1636 ചതുരശ്ര കിലോമീറ്റര് വിസ്തൃതിയുള്ള പ്രദേശമാണ് അന്റാര്‍ട്ടിക്കയില് നിന്ന് വേര്‍പെട്ടിരിക്കുന്നത്. ഒഴുകി നടക്കുന്ന ഒരു ദ്വീപ് എന്നുതന്നെ വിശേഷിപ്പിക്കാവുന്ന ഇതിന് ഡി-28 എന്നാണ് ശാസ്ത്രജ്ഞര് നല്‍കിയിരിക്കുന്ന പേര്. യൂറോപ്യന് യൂണിയന്റെ സെന്റനല്-1 ഉപഗ്രഹ സംവിധാനമാണ് ഇത് കണ്ടെത്തിയിരിക്കുന്നത്.\nഇത്രയും വലിപ്പമുള്ള മഞ്ഞുമല കപ്പല് ഗതാഗതത്തിന് തടസം സൃഷ്ടിക്കാന് സാധ്യതയുണ്ടെന്നാണ് വിലയിരുത്തുന്നത്. അതിനാല് തന്നെ ഇതിന്റെ നീക്കം ഉപഗ്രഹങ്ങളുടെ സഹായത്തോടെ നിരീക്ഷിച്ചു വരികയാണ്. അന്റാര്‍ട്ടിക്കയിലെ മൂന്നാമത്തെ ഏറ്റവും വലിയ മഞ്ഞുപാളിയായ അമേരിയില് നിന്ന് 50 വര്‍ഷങ്ങള്‍ക്ക് ശേഷമാണ് ഇപ്പോള് ഒരു മഞ്ഞുമല വേര്‍പെട്ടിരിക്കുന്നത്. 1960ലാണ് ഏറ്റവും ഒടുവില് ഇവിടെ നിന്ന് ഒരു ഹിമാനി വേര്‍പെട്ടത്. അതിന് 9000 ചതുരശ്ര കിലോമീറ്റര് വിസ്തൃതിയുണ്ടായിരുന്നു.\nഡി-28 വേര്‍പെടുമെന്ന് ശാസ്ത്രജ്ഞര്‍ക്ക് നേരത്തേ അറിവുണ്ടായിരുന്നു. മഞ്ഞുപാളിയില് നിന്ന് വേര്‍പെട്ടുകൊണ്ടിരുന്ന ഇതിനെ ‘ഇളകുന്ന പല്ല്’ എന്നായിരുന്നു വിളിച്ചിരുന്നത്. ഡി-28ന് 210 മീറ്റര് കനമുണ്ടെന്നും 315 ദശലക്ഷം ടണ് മഞ്ഞ് ഇതില് അടങ്ങിയിട്ടുണ്ടെന്നും കണക്കാക്കപ്പെടുന്നു.


ചേറുംകുളം അശ്വാരൂഢ ശാസ്താ ക്ഷേത്രത്തിലെ പ്രതിഷ്ഠാദിന മഹോത്സവം സമാപിച്ചു.\n25 May 19 03:14 PM\nചേറുംകുളം അയ്യപ്പന്‍പള്ളിയാല് അശ്വാരൂഢ ശാസ്താ ക്ഷേത്രത്തിലെ പ്രതിഷ്ഠാദിന മഹോത്സവം സമാപിച്ചു. ജില്ലയിലെ ഏക അശ്വാരൂഢ ക്ഷേത്രമായ ചേറുംകുളത്ത് വെള്ളി,ശനി ദിവസങ്ങളിലാണ് പ്രതിഷ്ഠാദിനം നടന്നത്. അഷ്ട്രദ്രവ്യ മഹാഗണപതിഹോമം, പ്രസാദ്ഊട്ട്, ഭഗവല്‍സേവ, കലശപൂജ, ഉഷപൂജ,\nതുടങ്ങിയവ ചടങ്ങുകളുടെ ഭാഗമായി നടന്നു. അണ്ടലാടി ശങ്കരന് നമ്പൂതിരി നേതൃത്വം നല്‍കി. ക്ഷേത്രത്തില് എല്ലാ മാസവും പൗര്‍ണ്ണമി ദിവസം മുനീശ്വര പൂജയും, ആദ്യ ശനിയാഴ്ച്ച കാര്യസാദ്ധ്യ മഹാ പുഷ്പാഞ്ജലി എന്നിവ നടക്കുന്നുണ്ട്.


കേരളത്തില് രണ്ടാമത്തെ കൊറോണ മരണം; മരിച്ചത് തിരുവനന്തപുരം സ്വദേശി\nHomeNewsKeralaകേരളത്തില് രണ്ടാമത്തെ കൊറോണ മരണം; മരിച്ചത് തിരുവനന്തപുരം സ്വദേശി\nMarch 31, 2020, 3:40 am\nതിരുവനന്തപുരം: കേരളത്തില് കൊറോണ ബാധിച്ച് ഒരാള്‍കൂടി മരിച്ചു. 68കാരനായ പോത്തന്‍കോട് സ്വദേശി അബ്ദുല് അസീസാണ് മരിച്ചത്. തിരുവനന്തപുരം മെഡിക്കല് കോളജില് ചികിത്സയിലിരിക്കെയായായിരുന്നു മരണം. നിലവില് മൃതശരീരം മെഡിക്കല് കോളജ് മോര്‍ച്ചറിയിലാണ്.\nഇദ്ദേഹത്തിന്റെ ആരോഗ്യനില ഗുരുതരമാണെന്ന് ഇന്നലെ തന്നെ മുഖ്യമന്ത്രി അറിയിച്ചിരുന്നു. അസീസിന് എങ്ങനെയാണ് കോവിഡ് ബാധിച്ചതെന്ന കാര്യം ഇപ്പോഴും വ്യക്തമല്ല. ഇദ്ദേഹത്തിന്റെ റൂട്ട് മാപ്പും വ്യക്തമായിട്ടില്ല.\nഈ മാസം 28 മുതല് ചികിത്സയിലായിരുന്നു അബ്ദുല് അസീസ്. ദീര്‍ഘനാളായി ഉയര്‍ന്ന രക്തസമ്മര്‍ദ്ദവും തൈറോയിഡ് സംബന്ധമായ പ്രശ്നങ്ങളും ഉണ്ടായിരുന്നു. കഴിഞ്ഞ5ദിവസമായി വെന്റിലേറ്ററിന്റെ സഹായത്തോടെയാണ് ജീവന് നിലനിര്‍ത്തിയിരുന്നത്. ചികില്‍സയിലായിരിക്കെ കിഡ്നി സംബന്ധമായ പ്രശ്നങ്ങളും ഉണ്ടാകുകയും തുടര്‍ന്ന് വൃക്കകളുടെ പ്രവര്‍ത്തനം പൂര്‍ണ്ണമായും തകരാറിലായതിനാല് ഡയാലിസിസ് തുടങ്ങുകയും ചെയ്തിരുന്നു.\ncorona death kerala\nPrevious articleഇവിടെ എല്ലാമുണ്ട്; വൈഫൈ മുതല് വിഭവ സമൃദ്ധമായ ഭക്ഷണംവരെ; ഖത്തറിലെ കൊറോണ ചികില്‍സാനുഭവം പങ്കുവച്ച് രണ്ട് മലയാളികള്\nNext articleനഷ്ടത്തിലാണെങ്കിലും ജീവനക്കാര്‍ക്ക് ശമ്പളം നല്‍കണം; ബാങ്കുകള് ആവശ്യമായ ലോണ് നല്‍കുമെന്ന് ഖത്തര്